## Ühenda kihid

##

See töövahend kopeerib kahe kihi objektid uude tulemkihti. Ühendatavad objektid peavad omama sama geomeetriatüüpi (punktid, jooned või pinnad). Teil kui kasutajal on võimalik määrata, kuidas erinevad kihid omavahel ühendatakse. Näited:

- Teil on kasutada kolm kihti Saaremaa, Hiiumaa ja Läänemaa maakondade kohta ning Te soovite nende alusel luua ühte terviklikku kihti Lääne-Eesti maakondadest.
- Teil on 12 kihti ning iga kiht sisaldab infot omavahel külgnevate elamurajoonide katastriüksuste kohta. Te soovite kõiki neid ühendada üheks tervikuks, jättes tulemusse alles vaid selle osa, kus kihi väljas olev nimi ja tüüp langevad kokku.

Kui ruut Kasuta praegust kaardi ulatust on märgitud, ühendatakse ainult objektid, mis on kaardil praegu nähtavad. Kui vastav tingimus on välja lülitatud, kasutatakse puhvri loomisel kõiki kihis olevaid objekte sõltumata asjaolust, kas need on analüüsi käivitamise hetkel ekraanil nähtavad või mitte.

## Vali kiht

Punkt-, joon- või pindobjektid, mis allpool määratud kihiga ühendatakse.

## Vali ühendatav kiht

Valige kiht, mis esimese kihiga ühendatakse.

## Muuda ühendatavaid välju

Vaikimisi kantakse kõik sisendkihtides olevad väljad väljundisse üle. Te saate muuta väljade üleviimist järgmiste meetodite alusel:

- Nimeta ümber – välja nimi muudetakse väljundi jaoks ümber.
- Eemalda – välja nimi eemaldatakse väljundist.
- Sobita – välja nimed muudetakse samaväärseks. Kihi välja väärtused kopeeritakse ühendamise eesmärgil vastavasse tulemi välja sisusse.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.