GeoAnalytics distribuerer analytisk arbejde på tværs af din ArcGIS GeoAnalytics-server. Dette gør dig i stand til at analysere flere data hurtigere ved at udnytte flere maskiners styrke. Følgende værktøjer er tilgængelige i øjeblikket:

- Aggregér punkter
- Forbind objekter
- Rekonstruér spor
- Summér attributter
- Summér inden for
- Registrér hændelser
- Find lignende steder
- Beregn tæthed
- Find hotspots
- Opret buffere
- Kopiér til datalager
- Beregn felt
- Geokode-positioner fra tabel

GeoAnalytics fokuserer på at analysere store datamængder med vægtlægning på både spatiale og temporale mønstre.

## Summér data

Summér data-værktøjssættet indeholder værktøjer, der beregner samlet antal, længde, område og basal beskrivende statistik for objekter og deres attributter inden for områder eller i nærheden af andre objekter.

- Aggregér punkter beregner statistik om punkter, der falder inden for angivne områder eller beholdere.
- Forbind objekter beregner statistik om objekter, der deler en geografisk, tidsbestemt eller attributbaseret relation med andre objekter.
- Rekonstruér spor beregner statistik om punkter eller polygoner, der tilhører det samme spor, og rekonstruerer input til spor.
- Summér attributter beregner statistik om objekt- eller tabeldata, der har fælles attributter.
- Opsummér inden for beregner statistik for områdeobjekter og -attributter, der overlapper hinanden.

## Aggregér punkter

Ved hjælp af et lag af punktobjekter og et lag bestående af enten områdeobjekter eller beholdere, der er defineret af en bestemt afstand, afgør dette værktøj, hvilke punkter der falder inden for hvert område eller beholder og beregner statistik om alle punkterne inden for hvert område eller beholder. Du kan vælge at benytte tidsintervaller sammen med dette værktøj.

For eksempel

- Ved angivelse af punkt-lokationer for forbrydelser kan der f.eks. beregnes antal forbrydelser pr. amt eller andet administrativt distrikt.
- Find højeste og laveste månedlige omsætning for franchise-lokationer, der benytter 100 km-beholdere.

## Forbind objekter

Ved at benytte enten vektorlag eller tabeldata kan du forbinde objekter og poster baseret på specifikke relationer mellem inputlagene eller tabellerne. Forbindelserne bestemmes af de spatiale og tidsbestemte relationer samt attributrelationerne, og du kan vælge at beregne oversigtsstatistikker.

For eksempel

- Ved angivelse af punktpositioner for kriminelle handlinger sammen med et klokkeslæt kan du forbinde kriminalitetsdataene med sig selv ved at angive en spatial relation mellem forbrydelser begået inden for 1 kilometer fra hinanden og begået inden for 1 time i forhold til hinanden med henblik på at bestemme, om der er en sekvens af kriminelle handlinger, der ligger tæt på hinanden i tid og rum.
- Ved angivelse af postnumre med demografiske oplysninger samt områdeobjekter, der repræsenterer boliger, kan du forbinde de demografiske oplysninger med boligerne, så hver bolig nu har disse oplysninger.

## Rekonstruér spor

Ved at benytte et et tidsafhængigt lag bestående af enten punkt- eller polygonobjekter, der repræsenterer et `øjeblik` i tiden, bestemmer dette værktøj, hvilke objekter der tilhører et spor, og det arrangerer inputtene i rækkefølge i tiden. Du kan efter eget valg beregne statistik for inputobjekterne i hvert spor.

For eksempel

- Ved angivelse af punktpositioner og tidspunkt for målinger af orkaner kan du beregne orkanens middel- og maksimumvindhastighed.
- Brug GPS-målinger for skibe med henblik på at rekonstruere skibsruter som linjer.

## Summér attributter

Ved at benytte enten vektordata eller tabeldata beregner dette værktøj statistik for angivne felter.

For eksempel

- Ved angivelse af positioner for dagligvarebutikker med feltet COMPANY_NAME summeres butikkerne efter butiksnavn med henblik på at beregne statistik for hver butik.
- Ved angivelse af en tabel for dagligvarebutikker med felterne COMPANY_NAME og COUNTY summeres butikkerne efter butiksnavn og region med henblik på at beregne statistik for hver butik i hver region.

## Summér inden for

Finder områder (og dele af områder), hvor to områder overlapper og beregner statistik om overlap-området.

For eksempel

- Ved angivelse af et lag med afvandingsområder og et lag med arealanvendelsestyper beregnes f.eks. det samlede areal for anvendelsestype pr. afvandingsområde.
- Ved angivelse af et lag med parceller i et amt og et lag med bygrænser opsummeres gennemsnitsværdien af ledige parceller i hver by.

## Find steder

Disse værktøjer bruges til at identificere områder, der opfylder en række kriterier, som du har angivet.

- Registrér hændelser arbejder med tidsafhængige lag med henblik på at bestemme, hvilke objekter der opfylder en specifik betingelse.
- Geokode-positioner fra tabel konverterer adresser til koordinater.
- Find lignende steder finder steder, der mest ligner ét eller flere referencesteder, baseret på kriterier, som du angiver.

## Registrér hændelser

Dette værktøj arbejder med et tidsafhængigt lag bestående af punkter, linjer, områder eller tabeller, der repræsenterer et øjeblik i tiden. Ved at benytte objekter, der er ordnet i rækkefølge, også kaldet spor, bestemmer dette værktøj, hvilke objekter der repræsenterer hændelser af interesse. Hændelserne bestemmes ud fra de betingelser, du angiver.

For eksempel

- Registrér orkanmålinger for kategori 4-orkaner baseret på attributten for vindhastighed.
- Ved at bruge GPS-målinger af skibsbevægelser med et felt, der repræsenterer skibshastighed, findes der målinger, der er 1,5 gange større end middelværdien for de forrige fem målinger.

## Geokode-positioner fra tabel

Konverterer adresser til koordinater. Brug dette værktøj til big data-fildelingstabeller.

## Find lignende steder

Baseret på kriterier, du angiver, måler Find lignende steder ligheden mellem steder i dit kandidatsøgningslag og et eller flere referencesteder.

For eksempel

- Find de ti butikker, der ligner hinanden mest, ved at undersøge antallet af medarbejdere og det årlige salg.
- Find de 100 byer, der ligner hinanden mest, ved at undersøge forholdet mellem befolkningstal, årlig vækst og skattebetaling.

## Analysér mønstre

Disse værktøjer hjælper dig med at identificere, kvantificere og visualisere geografiske mønstre i dine data.

- Beregn tæthed tager kendte kvantiteter af visse fænomener og spreder dem på kortet.
- Find hotspots identificer statistisk signifikante klynger i det geografiske mønster i dine data.

## Beregn tæthed

Værktøjet Beregn tæthed opretter et tæthedskort ud fra punktobjekter ved at sprede kendte kvantiteter af et fænomen (repræsenteret som punktattributter) på kortet. Resultatet er et lag med områder, der repræsenterer tætheden.

For eksempel

- Beregning af tætheder af hospitaler inden for en landsdel. Resultatlaget vil vise områder med stor eller lille tilgængelighed til hospitaler, og disse oplysninger kan anvendes til at beslutte, hvor der skal bygges nye hospitaler.
- Identifikation af områder med høj risiko for skovbrande baseret på steder, hvor der historisk set har været skovbrande.
- Lokalisering af samfund, der ligger langt fra hovedveje, for at planlægge, hvor der skal anlægges nye veje.

## Find Hot Spots

Værktøjet Find hotspots kan bestemme, hvorvidt der er statistisk signifikante klyngedannelser i det rumlige mønster for dine data.

- Indgår dine punkter (forbrydelser, træer, trafikulykker) virkelig i en klyngedannelse? Hvordan kan du være sikker på det?
- Har du rent faktisk opdaget et statistisk signifikant hotspot (for forbrug, barnedødelighed, konsekvent høje testresultater) eller ville dit kort fortælle noget andet, hvis du ændrede symboliseringen?

Værktøjet Find hotspots kan hjælpe dig med en troværdig besvarelse af disse spørgsmål.

## Anvend nærhed

Disse værktøjer hjælper dig med at besvare et af de mest almindelige spørgsmål i geografisk analyse: Hvad ligger i nærheden af hvad?

- Opret buffere opretter områder med en angivet afstand til objekter.

## Opret buffere

En buffer er et område, der dækker en given afstand fra et punkt, en linje eller et polygonobjekt.

For eksempel

- Ved at benytte lineære objekter for floder kan du placere enhver flod i en buffer baseret på en værdi på 50 gange flodens bredde med henblik på at bestemme en foreslået riparisk grænse (området langs flodens bredder).
- Ved angivelse af områder, der repræsenterer lande, kan du placere hvert land i en buffer baseret på en værdi på 200 sømil med henblik på at bestemme den maritime 200-sømiles grænse.

## Håndtér data

Disse værktøjer bruges både til den daglige håndtering af geografiske data og til tabeldata.

- Beregn felt opretter et nyt felt eller redigerer et eksisterende felt samt opretter et nyt lag i dit indhold.
- Kopiér til datalager kopierer data til dit ArcGIS Data Store og opretter et lag i dit indhold.

## Kopiér til datalager

Kopierer et input-vektorlag eller en tabel til et ArcGIS Data Store og opretter et lag i dit indhold i ArcGIS Enterprise.

For eksempel

- Kopiér en samling af `.csv`-filer i en big data-fildeling til det spatiotemporale datalager for at kunne få dem vist.
- Kopiér de objekter i den aktuelle kortudstrækning, der er lagret i det spatiotemporale datalager, til det relationelle datalager.

## Beregn felt

Beregner værdier for et nyt felt eller et eksisterende felt samt opretter et lag i dit indhold i ArcGIS Enterprise.

For eksempel

- Redigér et eksisterende felt med navnet total, så det kommer til at repræsentere de samlede indtægter fra felterne total_2016, total_2017 og total_2018.
- Opret et nyt felt til kategorisering af fareniveauer baseret på feltværdier, såsom vindhastighed og forureningsstof.