## Agreguoti taškus

##

Šis įrankis apdoroja sluoksnius, sudarytus iš taškinių elementų, ir sluoksnius, sudarytus iš plotinių elementų. Įvesties plotiniai elementai gali būti iš plotinio sluoksnio arba iš kvadrato ar šešiakampio formos daugiakampių, sugeneruojamų paleidus įrankį. Pirmiausia įrankis nustato, kurie taškai patenka į kiekvieną nurodytą plotą. Nustačius plotų ir į juos patenkančių taškų erdvinį ryšį, apskaičiuojama ir plotui priskiriama visų jo taškų statistika. Pats paprasčiausias apskaičiuojamas rodiklis – taškų skaičius, tačiau galite apskaičiuoti ir kitus statistinius rodiklius.

Pavyzdžiui, jūs turite kavinių taškinius elementus ir seniūnijų plotinius elementus ir norite sužinoti kiekvienos seniūnijos kavinių apyvartas. Jei kavinės turi TOTAL_SALES atributą, galite gauti kiekvienos seniūnijos visų TOTAL_SALES sumą, kiekvienos seniūnijos TOTAL_SALES minimumą ar maksimumą arba kitokią statistiką, pvz., skaičių, intervalą, standartinį nuokrypį ir dispersiją.

Šis įrankis taip pat gali apdoroti duomenis su laiko žymomis. Jei įvesties taškams priskiriamas laikas, galima naudoti laiko padalijimo į laikotarpius parinktis. Laiko padalijimas į laikotarpius suteikia galimybę apskaičiuoti į plotą patenkančių taškų ryšius konkrečiame laikotarpyje. Pavyzdžiui, galite peržiūrėti valandinius intervalus, kuriuose pateikiami išvesties rezultatai kas valandą.

Pavyzdys su laiku: tarkime, jūs turite įvairiose vietose įsikūrusių kavinių visų transakcijų taškinius elementus ir neturite plotinio sluoksnio. Duomenys buvo rinkti metus ir kiekvienai transakcijai priskirta vieta su laiko žyma. Jei kiekviena transakcija turi TOTAL_SALES atributą, galėsite gauti visų į jus dominančią teritoriją ir laikotarpį patenkančių TOTAL_SALES sumą. Jei tai yra vieno miesto transakcijos, galėsite jį suskaidyti į kvadratinius kilometrus ir peržiūrėti duomenis, padalintus savaitėmis. Taigi, galėsite sumuoti transakcijas tiek pagal laiką, tiek pagal teritoriją.

## Pasirinkite sluoksnį, turintį taškus, kuriuos norite agreguoti į plotus

Taškinis sluoksnis, kuris bus agreguotas į plotus. Taškinių sluoksnių, agreguotų į kvadrato arba šešiakampio formos daugiakiampius, apdorojama koordinačių sistema nustatyta kaip projekcinė koordinačių sistema, naudojanti analizės aplinkas.

Galite ne tik nurodyti sluoksnį iš žemėlapio, bet ir apačioje pasirinkti Naršyti sluoksnius, kad galėtumėte turinyje naršyti didelių duomenų rinkinio arba elemento sluoksnio.

## Pasirinkite plotinį sluoksnį, į kurį bus agreguojami elementai

Plotai, į kuriuos bus agreguotas taškų sluoksnis. Galite pasirinkti agreguoti į nurodytą plotinį sluoksnį arba į daugiakampius, kurie bus sugeneruoti paleidus įrankį. Generuojant kvadratines teritorijas, nurodyti skaičiai ir vienetai apibrėžia kvadrato ilgį ir plotį. Generuojant šešiakampes teritorijas, nurodyti skaičiai ir vienetai apibrėžia atstumą tarp lygiagrečių kraštinių.

Analizė naudojant kvadrato arba šešiakampio formos daugiakampius reikalauja projekcinės koordinačių sistemos. Galite nustatyti Apdorojamą koordinačių sistemą analizės aplinkose. Jei jūsų apdorojama koordinačių sistema nenustatyta kaip projekcinė koordinačių sistema, būsite paraginti nustatyti ją, kai vykdysite analizę.

## Pasirinkite plotinį sluoksnį, į kurį bus agreguojami elementai

Plotinis sluoksnis, į kurį bus agreguojami taškai. Bus apskaičiuotas taškų, patenkančių į šio sluoksnio teritorijas, skaičius bei kiti pasirinkti statistiniai rodikliai.

Reikia nustatyti Daugiakampio dydį, jei generuojami daugiakampiai, arba Plotų sluoksnį.

## Pasirinkite atstumą, pagal kurį bus generuojami daugiakampiai ir agreguojami elementai

Atstumas, naudojamas generuojant daugiakampius, į kuriuos bus agreguojami jūsų įvesties taškai. Pasirinkus kvadrato formos daugiakampius, dydis nurodo kvadrato ilgį. Pasirinkus šešiakampio formos daugiakampius, dydis nurodo šešiakampio ilgį (lygiagrečių kraštinių).

Reikia nustatyti Daugiakampio dydį, jei generuojami daugiakampiai, arba Plotų sluoksnį.

## Agreguoti naudojant laiko etapus (neprivaloma)

Jei įvesties taškų sluoksnis yra susietas su laiku ir jo tipas yra „Iškart“, galite analizuoti naudodami laiko žingsnius. Naudodami laiko žymas, galite nustatyti tris parametrus:

- Laiko žingsnio intervalas
- Kaip dažnai norite kartoti laiko žingsnį
- Laikas, su kuriuo sujungti laiko žingsnius

Tarkime, jūs turite duomenų, kurie apima metus, ir norite juos išanalizuoti išskaidydami į savaitės trukmės žingsnius. Norėdami tai padaryti, parinktį Laiko žingsnio intervalas nustatykite kaip `1 savaitė`.

Tarkime, jūs turite duomenų, kurie apima metus, ir norite juos išanalizuoti naudodami pirmąją mėnesių savaitę. Norėdami tai padaryti, parinktį Laiko žingsnio intervalas nustatykite kaip `1 savaitė`, Kaip dažnai norite kartoti laiko žingsnį nustatykite kaip `1 mėnuo`, o Laikas, su kuriuo sujungti laiko žingsnius – `sausio 1 d, 12:00`.

## Laiko etapo intervalas

Laiko intervalas, naudojamas generuojant laiko žingsnius. Laiko žingsnio intervalas gali būti naudojamas vienas arba su parametru Kaip dažnai norite kartoti laiko žingsnį arba Laikas, su kuriuo sujungti laiko žingsnius.

Jei norite sukurti laiko skiltis, apimančias kiekvieną pirmadienį nuo 9:00 iki 10:00, Laiko žingsnio intervalas turi būti nustatytas kaip `1 valanda`, Kaip dažnai norite kartoti laiko žingsnį – `1 savaitė`, o Laikas, su kuriuo sujungti laiko žingsnius – `pirmadienis, 9:00:00`.

## Kaip dažnai kartoti laiko etapą

Žingsnis, naudojamas apskaičiuojant laiko skiltį. Parinktis Kaip dažnai norite kartoti laiko žingsnį gali būti naudojama viena arba kartu su parinktimis Laiko žingsnio intervalas, Nuorodos laikas arba abiem Laiko žingsnio intervalas ir Laikas, su kuriuo sujungti laiko žingsnius.

Jei norite sukurti laiko skiltis, apimančias kiekvieną pirmadienį nuo 9:00 iki 10:00, Laiko žingsnio intervalas turi būti nustatytas kaip `1 valanda`, Kaip dažnai norite kartoti laiko žingsnį – `1 savaitė`, o Laikas, su kuriuo sujungti laiko žingsnius – `pirmadienis, 9:00:00`.

## Laikas, skirtas pritaikyti laiko etapus

Data ir laikas, naudojami jungiant laiko skiltis. Laiko žingsniai prasidės ir tęsis atbuline eiga nuo šio laiko. Jei nepasirinktas joks nuorodos laikas, laiko žingsniai bus jungiami nuo 1970 m. sausio 1 d.

Jei norite sukurti laiko skiltis, apimančias kiekvieną pirmadienį nuo 9:00 iki 10:00, Laiko žingsnio intervalas turi būti nustatytas kaip `1 valanda`, Kaip dažnai norite kartoti laiko žingsnį – `1 savaitė`, o Laikas, su kuriuo sujungti laiko žingsnius – `pirmadienis, 9:00:00`.

## Pridėti statistiką (pasirinktinis nustatymas)

Galite apskaičiuoti susumuotų elementų statistiką. Naudodami skaitinius laukus, galite apskaičiuoti:

- Skaičius – apskaičiuojamas nenulinių reikšmių skaičius. Galima naudoti skaitiniams laukams arba eilutėms. [nulinis, 0, 2] skaičius yra 2.
- Suma – lauke nurodytų skaitinių reikšmių suma. [nulinis, 0, 3] suma yra 3.
- Vidurkis – skaitinių reikšmių vidurkis. [0, 2, nulinis] vidurkis yra 1.
- Minimumas – skaitinio lauko reikšmės minimumas. [0, 2, nulinis] minimumas yra 0.
- Maksimumas – skaitinio lauko reikšmės maksimumas. [0, 2, nulinis] maksimumas yra 2.
- Intervalas – skaitinio lauko intervalas. Apskaičiuojamas iš maksimalios reikšmės atėmus minimalią reikšmę. [0, nulinis, 1] intervalas yra 1. [nulinis, 4] intervalas yra 0.
- Nuokrypis – skaitinio laiko nuokrypis trajektorijoje. [1] nuokrypis yra nulinis. [nulinis, 1,1,1] nuokrypis yra 1.
- Standartinis nuokrypis – skaitinio laiko standartinė deviacija. [1] standartinis nuokrypis yra nulinis. [nulinis, 1,1,1] standartinis nuokrypis yra 1.

Naudodami tekstinius laukus, galite apskaičiuoti:

- Skaičius – nenulinių eilučių skaičius.
- Bet kokį rodiklį – šis statistinis rodiklis yra atsitiktinės eilutės reikšmės iš nurodyto lauko pavyzdys.

Visi statistiniai rodikliai apskaičiuojami tik su nenulinėmis reikšmėmis. Gautame sluoksnyje bus kiekvieno apskaičiuoto statistinio rodiklio naujas laukas. Pasirenkant atributą ir statistinį rodiklį, gali būti pridėtas neribotas statistinių rodiklių kiekis.

## Erdvinė charakteristika (wkid)

Tai yra laikinas parametras, naudojamas iki išleidimo, kad būtų galima nustatyti apdorojimo erdvinę informaciją. Daugeliui didelių duomenų įrankių reikia naudoti projekcinę koordinačių sistemą kaip apdorojimo erdvinę informaciją. Pagal numatytuosius nustatymus įrankis naudos įvesties koordinačių sistemą, tačiau neveiks, jei tai bus geodrafinė koordinačių sistema. Norėdami nustatyti projekcinę koordinačių sistemą, įveskite WKID. Pavyzdžiui, Web Mercator reikšmė būtų nurodyta `3857`.

## Pasirinkite ArcGIS Data Store, kad įrašytumėte rezultatus į

GeoAnalytics rezultatai yra saugomi ArcGIS duomenų saugykloje ir rodomi kaip Portal for ArcGIS elementų sluoksnis. Daugeliu atvejų rezultatai turi būti saugomi erdvinių-laiko duomenų saugykloje, ir tai yra numatytasis nustatymas. Kai kuriais atvejais galima rezultatus įrašyti į releacinę duomenų saugyklą. Toliau pateikiame priežastis, kodėl reikėtų rezultatus įrayši į releacinių duomenų saugyklą:

- Rezultatus galima naudoti dviejuose susietuose portaluose.
- Rezultatus galima sinchronizuoti.

Nenaudokite releacinių duomenų saugyklos, jei jūsų GeoAnalytics rezultatų turėtų padaugėti, ir apdorojant didelius duomenų kiekius reikia pasinaudoti erdvinių-laiko didelių duomenų saugyklos galimybėmis.

## Rezultatų sluoksnio pavadinimas

Tai sluoksnio, kuris bus sukurtas ir patalpintas dalyje Mano turinys ir įtrauktas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau yra, įrankis neveiks.

Iššokančiame meniu Įrašyti rezultatą į galite nurodyti Mano turinys esančio aplanko, kur bus įrašyti rezultatai, pavadinimą.