GeoAnalytics distribuie lucrările de analiză pe serverul dvs. ArcGIS GeoAnalytics. Aceasta vă permite să analizaţi mai multe date mai rapid prin folosirea puterii mai multor echipamente. Următoarele instrumente sunt disponibile în prezent:

- Însumare puncte
- Unire obiecte spaţiale
- Reconstruire trasee
- Sumarizare atribute
- Rezumat în
- Detecţie incidente
- Găsire locaţii similare
- Calcul densitate
- Găsire puncte de interes
- Creare buffere
- Copiaţi în depozitul de date
- Calcul câmp
- Locaţii geocodificate din tabel

GeoAnalytics se concentrează asupra analizei datelor de mari dimensiuni cu accent pe modelele spaţiale şi temporale.

## Sumarizare date

Setul de instrumente Sumarizare date conţine instrumente care calculează numărul total, lungimile, suprafeţele şi statistici descriptive de bază ale obiectelor spaţiale şi atributelor lor din suprafeţe sau din apropierea altor obiecte spaţiale.

- Însumare puncte calculează statistici despre punctele care se încadrează în suprafeţe sau coşuri specificate.
- Unire obiecte spaţiale calculează statistici despre obiecte spaţiale care împărtăşesc o relaţie spaţială, temporală sau de atribut cu alte obiecte spaţiale.
- Reconstruire trasee calculează statisticile despre puncte sau poligoane care aparţin aceluiaşi traseu şi reconstruieşte intrările în trasee.
- Sumarizare atribute calculează statistici despre obiectul spaţial sau datele tabulare care au atribute comune.
- Sumarizare în interiorul calculează statistici privind obiectele spaţiale şi atributele din zonă care se suprapun reciproc.

## Însumare puncte

Utilizând un strat tematic de obiecte spaţiale punct şi fie un strat tematic de obiecte spaţiale suprafaţă sau coşuri definite de o distanţă specificată, acest instrument determină ce puncte se încadrează în fiecare suprafaţă şi calculează statistici despre toate punctele din fiecare suprafaţă sau coş. Opţional, cu acest instrument puteţi aplica segmentarea temporală.

De exemplu

- Se dau locaţiile punctuale ale infracţiunilor. Aflaţi numărul de infracţiuni pe judeţ sau pe altă unitate administrativă.
- Găsiţi cele mai mari şi cele mai mici venituri lunare pentru locaţiile aflate în franciză, utilizând grupuri de 100 km.

## Unire obiecte spaţiale

Prin utilizarea de straturi tematice de obiecte spaţiale sau date tabulare, puteţi uni obiecte spaţiale şi înregistrări în baza relaţiilor specifice dintre straturile tematice de intrare sau tabele. Unirile vor fi determinate de relaţiile spaţiale, temporale şi de tip atribut şi opţional pot fi calculate statisticile rezumării.

De exemplu

- Odată ce aveţi locaţiile punctuale ale infracţiunilor într-o perioadă de timp dată, puteţi asocia între ele datele infracţiunilor, specificând o relaţie spaţială a infracţiunilor comise la distanţă de maximum 1 km una faţă de cealaltă şi care au avut loc în interval de 1 oră una faţă de cealaltă pentru a determina dacă există o anumită ordine a infracţiunilor comise în locuri şi momente apropiate.
- Odată ce aveţi un tabel de coduri ZIP cu informaţii demografice şi un obiect spaţial de tip suprafaţă care reprezintă clădiri rezidenţiale, uniţi informaţiile demografice cu fiecare domiciliu pentru ca fiecare domiciliu să aibă asociate informaţiile respective.

## Reconstruire trasee

Utilizând un strat tematic legat de timp cu obiecte spaţiale de tip punct sau poligon care reprezintă un `instantaneu` în timp, acest instrument determină obiectele spaţiale introduse care pot fi incluse într-o monitorizare şi vor ordona cronologic elementele introduse. Statisticile sunt calculate opţional pentru obiectele spaţiale introduse din fiecare monitorizare.

De exemplu

- Odată ce aveţi locaţii punctuale şi orele măsurătorilor unui uragan, puteţi calcula viteza medie a vântului şi presiunea eoliană maximă a uraganului.
- Folosiţi măsurătorile GPS ale navelor pentru a reconstrui traseele ca linii.

## Sumarizare atribute

Utilizând fie obiecte spaţiale, fie date tabelare, acest instrument rezumă datele statistice ale câmpurilor specificate.

De exemplu

- Odată ce aveţi poziţiile magazinelor alimentare având câmpul COMPANY_NAME, puteţi rezuma magazinele după numele companiei pentru a determina datele statistice ale fiecărei companii.
- Odată ce aveţi un tabel de magazine alimentare având câmpurile COMPANY_NAME şi COUNTY, puteţi rezuma magazinele după numele companiei şi după judeţ pentru a determina datele statistice ale fiecărei companii din fiecare judeţ.

## Rezumat în

Găseşte suprafeţe (şi porţiuni de suprafeţe) care se suprapun peste două straturi tematice şi calculează statistici referitoare la suprapunere.

De exemplu

- Având un strat tematic de zone cumpănă de ape şi un strat tematic de zone cu terenuri utilizate clasificate în funcţie de tipul utilizării, calculaţi suprafaţa totală pentru fiecare tip de utilizare a terenului aferent fiecărei cumpene de ape.
- Având un strat tematic de parcele dintr-un judeţ şi un strat tematic de limite ale localităţilor, rezumaţi valoarea medie a parcelelor libere din fiecare localitate.

## Găsire locaţii

Aceste instrumente sunt utilizate pentru identifica suprafeţelor care respectă o serie de criterii diferite, specificate de dvs.

- Detecţie incidente lucrează cu straturile tematice activate de timp pentru a stabili care obiect spaţial îndeplineşte o condiţie specifică.
- Locaţii geocodificate din tabel converteşte adrese în coordonate.
- Găsire locaţii similare găseşte locaţiile cele mai asemănătoare cu una sau mai multe locaţii de referinţă pe baza criteriilor specificate de dvs.

## Detect Incidents

Acest instrument funcţionează cu un strat tematic legat de timp cu puncte, linii, suprafeţe sau tabele care reprezintă instantaneu timpul. Folosind obiectele spaţiale ordonate secvenţial, numite trasee, acest instrument stabileşte care obiecte spaţiale sunt incidente care prezintă interes. Incidentele sunt stabilite de condiţiile specificate.

De exemplu

- Detectaţi măsurătorile pentru uraganele de categorie 4 pe baza atributului de viteză a vântului.
- Folosind măsurătorile GPS pentru deplasarea navelor cu un câmp care reprezintă viteza navei, identificaţi măsurătorile care sunt de 1,5 ori mai mari decât media celor 5 măsurători anterioare.

## Locaţii geocodificate din tabel

Converteşte adrese în coordonate. Folosiţi acest instrument pentru tabelele big data.

## Găsire locaţii similare

Pe baza criteriilor specificate de dvs.,găsiţi locaţii similare prin măsurarea gradului de similaritate al locaţiilor din stratul tematic de căutare a candidaţilor cu una sau mai multe locaţii de referinţă.

De exemplu

- Găsiţi cele mai asemănătoare zece magazine examinând numărul de angajaţi şi vânzările anuale.
- Găsiţi cele mai asemănătoare 100 de oraşe examinând raportul dintre populaţie, creşterea anuală şi veniturile din taxe.

## Analiză tendinţe

Aceste instrumente vă ajută să identificaţi, cuantificaţi şi vizualizaţi modele spaţiale din datele dvs.

- Calcul densitate ia cantităţi cunoscute ale unui fenomen şi le răspândeşte pe hartă.
- Găsire puncte de interes identifică grupări semnificative statistic din modelul spaţial al datelor dvs.

## Calcul densitate

Instrumentul Calcul densitate creează o hartă de densitate din obiecte spaţiale de tip punct răspândind pe hartă cantităţi cunoscute ale unui anumit fenomen (reprezentate ca atribute ale punctelor). Rezultatul este un strat tematic de suprafeţe care reprezintă densitatea.

De exemplu

- Calculul densităţii spitalelor dintr-un judeţ. Stratul tematic rezultat va prezenta zone cu accesibilitate ridicată şi scăzută la spitale, iar aceste informaţii pot fi utilizate pentru a decide dacă să se construiască noi spitale.
- Identificarea zonelor cu risc ridicat de incendii forestiere pe baza locaţiilor istorice de incendii forestiere.
- Localizarea comunităţilor aflate departe de artere rutiere majore, pentru a planifica unde trebuie construite noi drumuri.

## Găsire puncte de interes

Instrumentul Găsire puncte de interes va determina dacă există grupări semnificative din punct de vedere statistic în modelul spaţial al datelor dvs.

- Punctele dvs. (incidente criminale, arbori, accidente în trafic) sunt cu adevărat grupate? Cum puteţi fi siguri?
- Aţi descoperit cu adevărat un punct de interes semnificativ statistic (pentru cheltuieli, mortalitate infantilă, note la teste consecvent mari) sau harta dvs. ar arăta altceva dacă aţi modifica modul de simbolizare?

Instrumentul Găsire puncte de interes vă va ajuta să răspundeţi cu încredere la aceste întrebări.

## Utilizare proximitate

Aceste instrumente vă ajută să răspundeţi la una din cele mai frecvente întrebări puse în analiza spaţială: Ce se află aproape de ce?

- Creare buffere creează suprafeţe cu distanţă specificată faţă de obiecte spaţiale.

## Creare buffere

Un buffer este o suprafaţă care acoperă o anumită distanţă faţă de un obiect spaţial punct, linie sau poligon.

De exemplu

- Utilizând obiecte spaţiale liniare pentru râuri, creaţi pentru fiecare râu buffere având de 50 de ori lăţimea râului pentru a determina o limită propusă pentru proprietăţile riverane.
- Odată ce dispuneţi de suprafeţe care reprezintă ţările, puteţi crea, pentru fiecare ţară, buffere de 200 de mile nautice pentru a determina graniţele maritime.

## Administrare date

Aceste instrumente sunt utilizate pentru administrarea cotidiană a datelor geografice şi tabelare.

- Calculare câmp creează un câmp nou sau modifică un câmp existent şi creează un strat tematic nou în conţinutul dvs.
- Copiere în depozitul de date copiază datele în ArcGIS Data Store şi creează un strat tematic în conţinutul dvs.

## Copiaţi în depozitul de date

Copiază un strat tematic de obiecte spaţiale sau un tabel de intrare în ArcGIS Data Store şi creează un strat tematic în conţinutul dvs. din ArcGIS Enterprise.

De exemplu

- Copiaţi o colecţie de fişiere `.csv` într-un fişier big data partajat în depozitul de date spaţial-temporale în scopul vizualizării.
- Copiaţi în depozitul de date relaţionale obiectele spaţiale din extinderea curentă a hărţii care sunt stocate în depozitul de date spaţial-temporale.

## Calcul câmp

Calculează valorile pentru un câmp nou sau unul existent şi creează un strat tematic în conţinutul dvs. din ArcGIS Enterprise.

De exemplu

- Modificaţi un câmp existent numit total care să fie suma venitului din câmpurile total_2016, total_2017 şi total_2018.
- Creaţi un câmp nou pentru a clasifica nivelurile de pericol pe baza valorilor de câmp, cum ar fi viteză vânt (windspeed) şi poluant (pollutant).