## Γεωκωδικοποίηση περιοχών από πίνακα

##

Η γεωκωδικοποίηση είναι μια μέθοδος μετατροπής διευθύνσεων σε συντεταγμένες. Αυτό το εργαλείο μετατρέπει διευθύνσεις από έναν πίνακα, ένα αρχείο CSV ή ένα αρχείο Excel σε feature layer ή αρχείο εξόδου με τις συντεταγμένες σε πρόσθετες στήλες.

## Επιλογή πίνακα εισόδου

Ο πίνακας εισόδου με τις διευθύνσεις που θα γεωκωδικοποιηθούν. Τα δεδομένα αρχείου πρέπει να έχουν τη μορφή πίνακα, αρχείου CSV ή αρχείου Excel.

## Επιλογή εργαλείου εντοπισμού

Επιλέξτε μια υπηρεσία εντοπισμού στην οποία θα βασιστεί η γεωκωδικοποίηση. Αν η υπηρεσία εντοπισμού που θέλετε να χρησιμοποιήσετε δεν περιλαμβάνεται στο πτυσσόμενο μενού, επικοινωνήστε με το διαχειριστή σας και ζητήστε να διαμορφωθεί η υπηρεσία εντοπισμού για μαζική γεωκωδικοποίηση.

## Χώρα

Αν όλες οι διευθύνσεις σας βρίσκονται στην ίδια χώρα, επιλέξτε αυτήν τη χώρα για πιο ακριβή αποτελέσματα. Διαφορετικά, αφήστε κενή αυτήν την παράμετρο.

## Επιλογή πεδίων δεδομένων

Η υπηρεσία εντοπισμού απαιτεί συγκεκριμένα πεδία στα δεδομένα, όπως διεύθυνση, πόλη, πολιτεία και ταχυδρομικό κώδικα. Χρησιμοποιήστε τα πτυσσόμενα πλαίσια στο αρχείο ή πίνακα εισόδου σας για να αντιστοιχίσετε τα πεδία με αυτά που απαιτεί η υπηρεσία εντοπισμού. Όσο περισσότερα πεδία αντιστοιχίσετε, τόσο πιο ακριβή θα είναι τα αποτελέσματα. Αν ο πίνακας εισόδου έχει όλα τα δεδομένα σε μία στήλη, επιλέξτε Μονό πεδίο και επιλέξτε ένα πεδίο δεδομένων από το πτυσσόμενο μενού. Σε διαφορετική περίπτωση, επιλέξτε Πολλαπλά πεδία και αντιστοιχίστε τα κατάλληλα πεδία της υπηρεσίας εντοπισμού με τις στήλες των πολλαπλών πεδίων στον πίνακά σας.

## Επιλογή μορφής εξόδου

Μορφή αποτελεσμάτων εξόδου. Αν επιλέξετε να δημιουργήσετε ένα feature service, οι διευθύνσεις από τον πίνακα εισόδου θα προστεθούν στο χάρτη με τη μορφή θεματικού επιπέδου με σημειακά στοιχεία. Αν χρησιμοποιήσετε τις επιλογές CSV και XLS, θα προστεθούν αρχεία με τα αποτελέσματα της γεωκωδικοποίησης στην ενότητα Περιεχόμενο, όταν ολοκληρωθεί η εργασία.

## Όνομα αποτελέσματος εξόδου

Αυτό είναι το όνομα του θεματικού επιπέδου που θα δημιουργηθεί στην ενότητα Περιεχόμενο και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.