## Vælg bedste faciliteter

##

Med Vælg bedste faciliteter kan du vælge de bedste steder til faciliteter. Værktøjet allokerer steder, hvor der er efterspørgsel efter faciliteterne på en måde, der tilfredsstiller den angivne målsætning.

Faciliteterne repræsenterer steder, der tilbyder en eller anden form for service, såsom brandstationer, skoler, biblioteker, butikker eller distributionscentre. Efterspørgselspositioner repræsenterer steder, hvor der er efterspørgsel efter de tjenester, som tilbydes af faciliteterne, såsom optællingsblokpunkter, der giver en oversigt over befolkningen i et bestemt område.

Værktøjet Vælg bedste faciliteter kan hjælpe dig med at besvare spørgsmål, såsom

- Hvordan kan husholdninger – i tilfælde af en nødsituation – knyttes til det korrekte nødhjælpscenter, når sengekapaciteten er begrænset og ikke bør overskrides?
- Hvordan kan jeg knytte lokalområder til det nærmeste bibliotek og finde frem til antallet af potentielle lånere, som hvert bibliotek kan betjene?
- Hvordan kan jeg finde frem til det bedste sted til et distributionscenter for dagligvarer, som minimerer den overordnede rejsetid (og dermed transportomkostningerne) med henblik på levering til en dagligvarekæde?
- Hvor skal eventuel ny park placeres, hvis det skal sikres, at det størst mulige antal af byens indbyggere bor inden for en gåtur på fem minutter fra parken?
- Hvor er de bedste placeringer for kæledyrsbutikker i et område, hvis det skal sikres, at 40 % af områdets kæledyrsejere får en køretur på højst ti minutter til en af butikkerne?

## Mål

Angiv den målsætning, der skal opfyldes, når efterspørgselspositionerne skal allokeres til faciliteterne.

Med Vælg bedste faciliteter kan du angive den problemtype, som du gerne vil løse – Målet. Værktøjet er optimeret til at finde frem til en løsning på netop dette specifikke mål. Uanset hvad målet er så benyttes grundlæggende den samme underliggende metode til at nå frem til en løsning – efterspørgslen fra en given efterspørgselsposition allokeres til den nærmeste facilitet. Målene kan have varierende indflydelse på håndteringen af samspillet mellem afstanden (eller tiden) og efterspørgslen. Værktøjet inddrager både rejseafstand/-tid og størrelsen på efterspørgslen samt – i nogle tilfælde – faciliteternes kapacitet. Hvis et mål f.eks. favoriserer en minimering af rejsetiden, vil værktøjet alligevel i anden omgang forsøge at maksimere den efterspørgsel, der allokeres. På samme måde vil værktøjet – hvis målet er at maksimere den allokerede efterspørgsel – gøre dette ved at minimere rejsetiden (ved at knytte efterspørgselspositioner til den nærmeste facilitet frem for bare til en vilkårlig facilitet).

Afhængigt af de anvendte data og indstillinger kan forskellige mål føre frem til de samme resultater eller forskellige resultater. Du bør dog angive det mål, der er det mest hensigtsmæssige ud fra din analyse.

## Allokér eksisterende faciliteter

Brug dette mål, hvis du ikke ønsker at finde nye faciliteter, men i stedet ønsker at allokere efterspørgslen til eksisterende faciliteter, der kan have begrænset eller ubegrænset kapacitet.

Dette mål knytter efterspørgslen til faciliteter baseret på faciliteternes kapacitet og efterspørgslens størrelse i det omgivende område. Efterspørgslen allokeres til den nærmeste facilitet, indtil den tilgængelige kapacitet bliver opfyldt. Hvis du angiver et maksimalt rejseområde, vil eventuelle efterspørgselspositioner, der ligger uden for dette område, ikke blive knyttet til nogen facilitet, heller ikke selvom al efterspørgslen ikke er blevet fuldt ud allokeret.

## Minimér rejse

Brug dette mål til at finde frem til faciliteter, så den overordnede rejsetid eller rejseafstand mellem efterspørgselspositionerne og faciliteterne minimeres.

Dette mål kan ofte anvendes, når der forekommer regelmæssig rejsetid mellem faciliteten og alle efterspørgselspositionerne. Du kan f.eks. bruge dette mål, hvis du ønsker at minimere den overordnede afstand, som varer skal flyttes fra distributionscentre til butikker, eller hvis du skal vælge et konferencecenter på en måde, så rejsetiden minimeres for alle konferencedeltagere.

## Maksimér dækning

Brug dette mål, hvis du ønsker at maksimere den efterspørgsel, der dækkes inden for en bestemt tidsramme eller afstand fra faciliteterne.

Dette mål vælger faciliteter på en sådan måde, at den maksimale efterspørgsel allokeres, med al efterspørgslen fra den enkelte efterspørgselsposition allokeret til den facilitet, der ligger nærmest efterspørgselspositionen.

Der kræves et afgrænset rejseområde i forbindelse med dette mål. Ellers vil al efterspørgslen måske blive knyttet til en enkelt facilitet. Efterspørgselspositioner, der er placeret ud over afstanden og rejsetiden til nogle af faciliteterne, vil ikke blive allokeret (dette vil vise dig, hvor efterspørgslen ikke bliver opfyldt, og hvor der kan være behov for flere faciliteter).

## Maksimér dækning med kapacitet

Brug dette mål, hvis du ønsker at maksimere den efterspørgsel, der er dækket af faciliteter, men hvor faciliteterne har begrænset kapacitet.

Dette mål vælger faciliteter på en sådan måde, at den maksimale efterspørgsel allokeres uden at overskride nogen faciliteters kapacitet overhovedet. Al efterspørgslen fra hver efterspørgselsposition allokeres til den enkelte facilitet, der ligger tættest på efterspørgselspositionen, og som har ledig kapacitet (det vil sige, at hvis tilknytning af en efterspørgselsposition til en facilitet vil medføre en overskridelse af facilitetens ledige kapacitet, så vil efterspørgselspositionen ikke blive tilknyttet, frem for at en del af efterspørgslen tildeles).

## Dæk én procents efterspørgsel

Brug dette mål, hvis du ønsker at finde frem til det mindst mulige antal faciliteter, som du har brug for til at dække en given procent af efterspørgslen.

Dette mål vælger det mindst mulige antal faciliteter, der behøves for at nå den givne procent af efterspørgslen. En efterspørgselsposition, der ligger inden for det maksimale rejseområde i forhold til to eller flere faciliteter, vil få sin efterspørgsel delt forholdsmæssigt mellem faciliteterne på grundlag af afstanden fra hver facilitet. Dette mål anvendes ofte, når folk har mulighed for at vælge, hvilken facilitet de vil besøge, og det generelt antages, at de (alt andet lige) vil besøge den nærmeste facilitet.

Til forskel fra de andre mål, som vælger faciliteter, hvor du angiver, hvor mange faciliteter, der skal vælges, vælger dette mål antallet af faciliteter for dig på grundlag af den procent af efterspørgslen, som du vil opfylde. Det antages, at faciliteterne ikke har begrænset kapacitet.

## Opmål

Som med andre værktøjer, der involverer rejse i analysen, kan du angive, om rejsevarigheden skal måles ved hjælp af afstand eller tid, og du kan vælge mellem forskellige rejsetilstande, såsom gåtid, kørselstid, kørselsafstand i landlige omgivelser osv. De tilgængelige rejsetilstande fastsættes af administratoren for din organisation. Når du bruger Køretid, Køretid i landlige omgivelser eller Lastbilskøretid, kan du vælge at medtage trafik for en bestemt ugedag samt tidspunkt på dagen.

For nøjagtigt at kunne allokere efterspørgselspositioner til faciliteter skal du angive, om rejsen foregår fra faciliteterne til efterspørgselspositionerne (f.eks. fra brandstationer til huse) eller fra efterspørgselspositionerne til faciliteterne (som i tilfældet med lånere til biblioteker). Vælg bedste faciliteter tager højde for trafikretningen i ensrettede gader, om du kan dreje fra én gade til en anden, om der er venstresving forbudt i vejkryds osv., afhængigt af om rejseretningen går fra faciliteten til efterspørgselspositionerne eller fra efterspørgselspositionerne til faciliteterne.

## Lag med efterspørgselspositioner

Punktobjekter repræsenterer de steder, hvor der er efterspørgsel efter de tjenester, der tilbydes af faciliteterne. Værktøjet knytter disse efterspørgselspositioner til de relevante faciliteter på grundlag af det valgte mål.

Efterspørgselspositionerne har en tilknyttet efterspørgselsmængde. Brug en konstant til at angive værdien, hvis alle efterspørgselspositioner har den samme efterspørgsel. Hvis efterspørgslen varierer efter efterspørgselspositionen, skal du bruge et felt i laget med efterspørgselspositioner til at angive værdien for hver efterspørgselsposition.

Efterspørgslen knyttes til faciliteter, indtil al efterspørgslen er blevet allokeret, uanset hvor langt efterspørgselspositionernene befinder sig fra faciliteterne. Du kan knytte et maksimalt rejseområde til laget med efterspørgselspositioner med henblik på at oprette en grænseafstand eller -tid – alle efterspørgselspositioner, der ligger ud over grænseværdien, vil ikke blive allokeret. Brug en konstant til at angive værdien, hvis alle efterspørgselspositioner har det samme maksimale rejseområde. Hvis det maksimale rejseområde varierer efter efterspørgselspositionen, skal du bruge et felt i laget med efterspørgselspositioner til at angive værdien for hver efterspørgselsposition.

Hvis måltypen er Dæk én procents efterspørgsel, skal du angive den mindst mulige procent af den efterspørgsel, som du ønsker at faciliteterne skal dække.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

Værktøjet understøtter op til 10.000 objekter i laget med efterspørgselspositioner.

## Påkrævet facilitetslag

Punktobjekter, der repræsenterer steder, der fungerer som faciliteter ved at levere en eller anden form for service. Påkrævede faciliteter repræsenterer normalt steder, der allerede findes, til forskel fra potentielle faciliteter, som normalt repræsenterer steder, hvor nye faciliteter skal bygges eller placeres. Ved allokering af efterspørgselspositioner bruger værktøjet faciliteterne i laget med påkrævede faciliteter, inden nogen af faciliteterne i laget med potentielle faciliteter tages i brug.

Påkrævede faciliteter kan have ubegrænset kapacitet (det betyder, at de kan opfylde al den efterspørgsel, der er knyttet til dem), eller de kan have begrænset kapacitet. Hvis alle faciliteter har den samme begrænsede kapacitet (såsom det antal husholdninger, som en brandstation kan servicere, f.eks. 4.000), skal der angives en konstant værdi. Hvis kapaciteten varierer mellem faciliteterne (f.eks. antallet af tilgængelige pladser for 1. års-elever på hvert gymnasium), skal der angives et felt med kapacitetsværdien for hver facilitet.

Værktøjet understøtter op til 100 objekter i laget med påkrævede faciliteter.

## Potentielt facilitetslag

Punktobjekter, der repræsenterer steder, der fungerer som faciliteter ved at levere en eller anden form for service. Potentielle faciliteter repræsenterer normalt steder, hvor nye faciliteter skal bygges eller placeres, til forskel fra påkrævede faciliteter, der normalt repræsenterer steder, der allerede findes.

Afhængigt af dit analysemål skal du angive det antal potentielle faciliteter, der kan vælges fra sættet af potentielle faciliteter. Hvis du angiver både påkrævede og potentielle faciliteter, benytter værktøjet faciliteterne i laget med påkrævede faciliteter, inden nogen af faciliteterne i laget med potentielle faciliteter tages i brug.

Potentielle faciliteter kan have ubegrænset kapacitet (det betyder, at de kan opfylde al den efterspørgsel, der er knyttet til dem), eller de kan have begrænset kapacitet. Hvis alle faciliteter har den samme begrænsede kapacitet (såsom det antal husholdninger, som en brandstation kan servicere, f.eks. 4.000), skal der angives en konstant værdi. Hvis kapaciteten varierer mellem faciliteterne (f.eks. antallet af tilgængelige pladser for 1. års-elever på hvert gymnasium), skal der angives et felt med kapacitetsværdien for hver facilitet.

Værktøjet understøtter op til 1.000 objekter i laget med potentielle faciliteter.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Resultatlaget vil indeholde et lag for hver af følgende: faciliteter, der har efterspørgsel tilknyttet, efterspørgselspositioner, der er allokeret til faciliteter, og allokeringslinjer, der forbinder efterspørgselspositonerne med deres tilknyttede faciliteter. Allokeringslinjerne tegnes som lige linjer. Dog er rejsetiden eller rejseafstanden mellem faciliteten og efterspørgselspositionen altid baseret på den rejsetilstand, som du angiver, og der benyttes ikke afstande i lige linje.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.