## Išgauti rastrą

##

Šis įrankis gali iškirpti rastrą pagal tam tikrą formą – kvadratinį plotą arba bet kokią formą, kurią interaktyviai nubrėšite ekrane. Galite iškirpti tą ploto aprėptį, kurią šiuo metu matote žemėlapyje, arba poligono formos analizuojamą plotą.

## Pasirinkite įvesties duomenis, kuriuos norite išgauti

Įvesties sluoksnis, kurį norite iškirpti.

## Nurodykite iškerpamą formą

Pasirinkite aprėpties tipą, kuris bus naudojamas apkerpant sluoksnį pagal tam tikrą formą:

- Naudoti esamą aprėptį – sluoksnis bus iškirptas pagal matomą žemėlapio aprėptį. Tai yra numatytoji parinktis.
- Pasirinkti analizuojamą plotą – leidžia pasirinkti, ar matysite plotą formos viduje ar išorėje. Jei pasirinksite parinktį Duomenys formos viduje, bus pašalintas vaizdas už aprėpties ribų. Jei pasirinksite parinktį Duomenys už formos ribų, bus pašalintas vaizdas aprėpties viduje. Iškerpamą formą galite nubraižyti ir naudodami piešimo įrankį.

## Rezultatų sluoksnio pavadinimas

Sluoksnio, kuris bus sukurtas puslapyje Mano turinys ir įtrauktas į žemėlapį, pavadinimas. Numatytasis pavadinimas sukuriamas naudojant įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami iškrentančio meniu parinktį Rezultatą įrašyti į, galite nurodyti puslapyje Mano turinys esančio aplanko, kur bus įrašyti rezultatai, pavadinimą.