## Forbind objekter

##

Forbind objekter-værktøjet arbejder med to lag, og det knytter attributter fra det ene objekt til det andet baseret på spatiale relationer og attributrelationer. Værktøjet registrerer alle de inputobjekter, der opfylder de angivne tilknytningsbetingelser, og det knytter tilknytningslaget til destinationslaget.

Forbind objekter-værktøjet kan anvendes til punkter, linjer, områder og tabeller. En spatial tilknytning kræver, at dine data har en geometri.

Hvis feltet Brug aktuel kortudstrækning er markeret, analyseres kun de objekter, der er synlige inden for den aktuelle kortudstrækning. Hvis feltet ikke er markeret, analyseres alle objekter i både destinations- og tilknytningslaget, også selvom de befinder sig uden for den aktuelle kortudstrækning.

## Vælg destinationslag

Det destinationslag, der får attributter fra tilknytningslaget knyttet til sin tabel.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

## Vælg lag, der skal knyttes til destinationslaget

Tilknytningslaget med de attributter, der skal knyttes til destinationslaget.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

## Vælg tilknytningstype(r)

Du kan anvende en spatial tilknytning, en attributtilknytning eller en kombination af begge to.

- Spatial – Benytter den angivne spatiale relation til at tilknytte objekter. Dette kræver, at begge lag har en geometri.
- Attribut – Tilknytter objekter baseret på matchende felter.

## Vælg en spatial relation

Den spatiale relation, der bestemmer, om objekterne skal knyttes til hinanden. De tilgængelige relationer afhænger af den geometritype (punkt, linje, område), der anvendes som inputobjekter. Tilgængelige relationer omfatter følgende:

- Identisk med – Objekterne i destinationslaget vil blive matchet, hvis de er identiske med objekterne i tilknytningslaget.
- Gennemskær – Objekterne i destinationslaget vil blive matchet, hvis de gennemskærer objekterne i tilknytningslaget.
- Indeholder fuldstændigt – Objekterne vil blive matchet, hvis objekterne i destinationslaget fuldstændig indeholder objekterne i tilknytningslaget.
- Helt inde i – Objekterne vil blive matchet, hvis objekterne i destinationslaget er helt inde i objekterne i tilknytningslaget.
- Inden for en afstand af – Objekterne i destinationslaget vil blive matchet, hvis de er placeret inden for en bestemt afstand fra objekterne i tilknytningslaget.

## Attribut-tilknytning

Den attributrelation, der bestemmer, om objekterne knyttes til hinanden. Objekterne matches, når feltværdierne i tilknytningslaget er lig med feltværdierne i destinationslaget.

Forestil dig f.eks., at vi har et geografisk lag med beboelsesadresser, der går på tværs af regioner (inkl. feltet ZIP), samt et tabeldatasæt med helbredsmæssige og demografiske oplysninger fordelt efter postnummer (et felt med titlen HEALTHZIP). Vi kan knytte datasættet med helbredsoplysninger til datasættet med adresseoplysninger ved at matche feltet ZIP med feltet HEALTHZIP, hvilket vil resultere i et lag med beboelsesadresser med tilsvarende helbredsdata.

## Vælg tilknytningshandling

Bestemmer, hvordan tilknytninger mellem destinations- og tilknytningslaget håndteres, hvis det viser sig, at flere objekter i tilknytningslaget har den samme relation i forhold til destinationslaget. Du kan vælge mellem disse to tilknytningshandlinger:

- Tilknyt én-til-én – Denne indstilling knytter det første matchende objekt i tilknytningslaget til det første matchende objekt i destinationslaget. Hvis der tilføjes statistik, er der mulighed for, at matchede tilknyttede objekter kan summeres i forhold til hvert objekt i destinationslaget. Antallet af tilknyttede objekter tilføjes som standard.
- Tilknyt én-til-mange – Denne indstilling knytter alle matchende objekter i tilknytningslaget til destinationslaget. Resultatlaget vil indeholde flere poster fra destinationslaget.

Forestil dig f.eks., at vi ønsker at finde frem til alle de dagligvarebutikker, der ligger inden for 5 kilometer fra et marked med landbrugsprodukter. I dette tilfælde skal det lag, der tilknyttes til, have et enkelt objekt, der repræsenterer et marked med landbrugsprodukter, og de tilknyttede objekter repræsenterer de lokale dagligvarebutikker, der har attributter såsom samlede årlige salgstal. Med Forbind objekter-værktøjet finder du ud af, at fem dagligvarebutikker opfylder kriterierne. Hvis du har angivet tilknytningshandlingen Tilknyt én-til-mange, ville du ende med at have fem objekter i dit resultatlag, hvor hver række repræsenterer markedet med landbrugsprodukter og én dagligvarebutik. Hvis du angiver en Tilknyt én-til-én-relation og vælger en statistik, vil du ende med at have ét objekt, der repræsenterer markedet med landbrugsprodukter og de summerede oplysninger om dagligvarebutikker, såsom antallet (5) samt andre valgfrie statistiske oplysninger som f.eks. de samlede årlige salgstal.

## Tilføj statistik (valgfrit)

Hvis indstillingen Tilknyt én-til-én vælges for de numeriske felter, kan du summere og beregne statistik på dine tilknyttede objekter. Sammentællingen af de matchende tilknyttede objekter vil som standard blive beregnet og føjet til resultatlaget. Hvis du vælger ikke at tilføje statistik, vil det første matchende objekt i tilknytningslaget blive knyttet til det første matchende objekt i destinationslaget. Du kan beregne en eller flere af følgende:

- Sum
- Minimum
- Maksimum
- Gennemsnit
- Standardafvigelse

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.