## Forbind objekter

##

Forbind objekter-værktøjet arbejder med to lag. Forbind objekter-værktøjet knytter attributter fra ét objekt til attributter fra et andet objekt ud fra spatiale og tidsbestemte relationer samt attributrelationer eller en kombination af alle tre dele. Værktøjet registrerer alle de inputobjekter, der opfylder de angivne tilknytningsbetingelser, og knytter det andet inputlag til det første. Du kan vælge at knytte alle objekter til de matchende objekter eller at summere de matchende objekter.

Forbind objekter-værktøjet kan anvendes til punkter, linjer, områder og tabeller. En tidsbestemt forbindelse kræver, at dine inputdata er tidsbestemte, og en spatial forbindelse kræver, at dine data har en geometri.

## Vælg destinationslag

Det lag, der får attributter fra det tilknytningslag, som er knyttet til dets tabel.

Analyse ved hjælp af den spatiale relation I nærheden kræver et projiceret koordinatsystem. Du kan indstille koordinatsystem til behandling i Analysemiljøerne. Hvis dit koordinatsystem til behandling ikke er indstillet til et projiceret koordinatsystem, vil du blive bedt om at indstille det, når du benytter funktionen Kør analyse.

Udover at du kan vælge et lag i dit kort, kan du vælge Gennemse lag nederst på rullelisten for at gå til dit indhold til et big data-fildelingsdatasæt eller -vektorlag.

## Vælg lag, der skal knyttes til destinationslaget

Tilknytningslaget med de attributter, der skal knyttes til destinationslaget.

Udover at du kan vælge et lag i dit kort, kan du vælge Gennemse lag nederst på rullelisten for at gå til dit indhold til et big data-fildelingsdatasæt eller -vektorlag.

## Vælg tilknytningshandling

Bestemmer, hvordan tilknytninger mellem destinations- og tilknytningslagene vil blive håndteret i outputtet, hvis det viser sig, at flere tilknyttede objekter har den samme relation til det lag, der bliver tilknyttet. Du kan vælge mellem to tilknytningshandlinger:

- Tilknyt én-til-én – Denne indstilling summerer alle matchende objekter for hvert objekt, der bliver tilknyttet.
- Tilknyt én-til-mange – Denne indstilling knytter alle matchende objekter til tilknytningslaget.

Forestil dig f.eks., at vi ønsker at finde de dagligvarebutikker, der ligger inden for 2 km fra et marked med landbrugsprodukter. I dette tilfælde skal det lag, der tilknyttes til, have et enkelt objekt, der repræsenterer et marked med landbrugsprodukter, og de tilknyttede objekter repræsenterer de lokale dagligvarebutikker, der har attributter såsom samlede årlige salgstal. Med Forbind objekter-værktøjet kan vi afsløre, at fem dagligvarebutikker opfylder kriterierne. Hvis vi har angivet tilknytningshandlingen Tilknyt én-til-mange, ville vi ende med at have fem objekter i vores resultatlag, hvor hver række repræsenterer markedet med landbrugsprodukter og én dagligvarebutik. Hvis vi havde angivet en Tilknyt én-til-én-relation, ville vi ende med at have ét objekt, der repræsenterer markedet med landbrugsprodukter og de summerede oplysninger om dagligvarebutikker, såsom antallet (2), samt andre statistiske oplysninger som f.eks. de samlede årlige salgstal.

## Vælg en eller flere tilknytninger

Du kan anvende én, to eller tre tilknytningstyper. Tilknytningstyperne omfatter følgende:

- Spatial – Benytter den angivne spatiale relation til at tilknytte objekter. Dette kræver, at begge lag har en geometri.
- Tidsbestemt – Benytter en tidsbestemt relation til at tilknytte objekter. Dette kræver, at der er aktiveret tid for begge lag.
- Attribut – Tilknytter objekter baseret på matchende felter.

## Vælg en spatial relation

Den spatiale relation bestemmer, om objekterne knyttes til hinanden. De tilgængelige relationer afhænger af den geometritype (punkt, polylinje, polygon), der anvendes til inputobjekterne. Tilgængelige relationer omfatter følgende:

- Gennemskær – Objekterne matches, hvis de gennemskærer hinanden.
- Lig med – Objekterne matches, hvis de har den samme geometri.
- I nærheden – Objekterne matches, hvis de ligger inden for en angivet afstand fra hinanden. Destinationslaget skal være placeret i et projiceret koordinatsystem, eller den spatiale reference til behandling skal være indstillet til et projiceret koordinatsystem ved hjælp af Analysemiljøerne, hvis der anvendes en geografisk nærliggende relation.
- Indeholder – Objekterne matches, hvis det lag, der tilknyttes til, er indeholdt i de objekter, der skal tilknyttes.
- Inden for – Objekterne matches, hvis det lag, der tilknyttes til, ligger inden for de objekter, der skal tilknyttes.
- Berøringer – Objekterne matches, hvis de har en grænse, der berører det objekt, der tilknyttes til.
- Krydser – Objekterne matches, hvis de har en kontur, der krydser.
- Overlapper – Objekterne tilknyttes, hvis de overlapper.

##

Denne afstand angiver den radius, der anvendes til en geografisk nærliggende relation.

Forestil dig, at du har et datasæt, der repræsenterer et kernekraftværk, og et andet datasæt, der repræsenterer boliger. Du kunne indstille en nærmeste afstand på 1 kilometer for at finde de boliger, der ligger inden for 1 kilometer fra kernekraftværket.

## Vælg en tidsbestemt relation

Den tidsbestemte relation, der bestemmer, om objekterne knyttes til hinanden. Denne indstilling er kun tilgængelig, hvis der er aktiveret tid for begge lag, og de tilgængelige relationer afhænger af den tidstype (øjeblik eller interval), der anvendes til inputobjekterne. Tilgængelige relationer omfatter følgende:

- Møder – Objekterne matches, hvis det første objekt møder det andet.
- Mødes af – Objekterne matches, hvis det første objekt mødes af det andet.
- Overlapper – Objekterne matches, hvis det første objekt overlapper det andet.
- Overlappet af – Objekterne matches, hvis det første objekt overlappes af det andet.
- I løbet af – Objekterne matches, hvis det første objekt forekommer i løbet af det andet.
- Indeholder – Objekterne matches, hvis det første objekt indeholder det andet.
- Lig med – Objekterne matches, hvis det første objekt er lig med det andet.
- Afslutter – Objekterne matches, hvis det første objekt afslutter det andet.
- Afsluttet af – Objekterne matches, hvis det første objekt afsluttes af det andet.
- Starter – Objekterne matches, hvis det første objekt er start på det andet.
- Startet af – Objekterne matches, hvis det første objekt er startet af det andet.
- Gennemskær – Objekterne matches, hvis de gennemskæres af tiden.
- I nærheden Objekterne matches, hvis de ligger i nærheden af hinanden og er defineret af en angivet tidsindstilling.

##

Afstanden i tid angiver den tidsbestemte radius, der anvendes til en tidsbestemt nærliggende relation.

Forestil dig, at du har et lag med skibsfartshændelser og et lag med GPS-sporinger af en orkan. Du kan søge efter skibsfartshændelser inden for en angivet afstand fra orkansporingerne inden for både afstand (1 kilometer) og tid (5 timer). Dette ville resultere i, at skibsfartshændelserne ville blive knyttet til orkaner, der forekom tæt på hinanden i rum og tid.

## Vælg de felter, der skal matches

Denne relation vil matche værdier i et felt fra ét lag med værdier i et felt fra et andet lag.

Forestil dig, at vi har et geografisk lag med beboelsesadresser, der går på tværs af regioner (inkl. feltet ZIP), samt et tabeldatasæt med helbredsmæssige og demografiske oplysninger fordelt efter postnummer (et felt med titlen HEALTHZIP). Vi kan knytte datasættet med helbredsoplysninger til datasættet med adresseoplysninger ved at matche feltet ZIP med feltet HEALTHZIP, hvilket vil resultere i et lag med beboelsesadresser med tilsvarende helbredsdata.

## Tilføj statistik (valgfrit)

Hvis tilknytningshandlingen er Tilknyt én-til-én, kan du beregne statistik på dine tilknyttede objekter. Al statistik vil som standard blive beregnet.

Du kan beregne statistik for objekter, der er summeret. For numeriske felter kan du beregne følgende:

- Antal – Beregner antallet af ikke-nul-værdier. Kan anvendes til numeriske felter eller strenge. Optællingen af [null, 0, 2] er 2.
- Sum – Summen af numeriske værdier i et felt. Summen af [null, null, 3] er 3.
- Middelværdi – Middelværdier af de numeriske værdier. Middelværdien af [0, 2, null] er 1.
- Min. – Minimumværdien for et numerisk felt. Minimumsværdien af [0, 2, null] er 0.
- Maks. – Maksimumværdien for et numerisk felt. Maksimumværdien af [0, 2, null] er 2.
- Område – Området for et numerisk felt. Dette beregnes som minimumværdierne, der er trukket fra maksimumværdien. Området for [0, null, 1] er 1. Området for [null, 4] er 0.
- Varians – Variansen af et numerisk felt i et spor. Variansen af [1] er nul. Variansen af [null, 1,1, 1] er 1.
- Standardafvigelse – Standardafvigelsen for et numerisk felt. Standardafvigelsen for [1] er nul. Standardafvigelsen for [null, 1,1, 1] er 1.

For strengfelter kan du beregne følgende:

- Antal – Antallet af ikke-nul-strenge.
- Vilkårlig – Denne statistik er et vilkårligt eksempel på en strengværdi i det angivne felt.

Alle statistiske data beregnes ud fra ikke-nul-værdier. Resultatlaget vil indeholde et nyt felt for hver beregnet statistik. Du kan tilføje et vilkårligt antal statistikker ved at vælge attributter og statistikker.

Alle statistiske data beregnes ud fra ikke-nul-værdier. Resultatlaget vil indeholde et nyt felt for hver beregnet statistik. Du kan tilføje et vilkårligt antal statistikker ved at vælge en attribut og en statistik.

## Opret et udtryk til at forbinde objekter (valgfrit)

Anvender en betingelse til de angivne felter. Kun objekter med felter, der opfylder disse betingelser, vil blive tilknyttet.

Forestil dig f.eks., at du ønsker anvende en tilknytning til et datasæt, der kun omfatter de objekter, hvor health_spending er mere end 20 procent af indkomsten. For at gøre dette skal du anvende en tilknytningsbetingelse for `$target["health_spending"] > ($join["income"] * .20)` ved at bruge feltet health_spending fra det første datasæt (det datasæt, som objekterne knyttes til) og feltet indkomst fra det andet datasæt (det datasæt, der tilknyttes).

Tilknytningsbetingelserne kan anvendes ved at bruge udtryksberegneren.

## Vælg Datastore

GeoAnalytic-resultater lagres i et ArcGIS-datalager og vises som et vektorlag i Portal for ArcGIS. I de fleste tilfælde bør resultaterne blive lagret i et spatiotemporalt datalager, hvilket også er standarden. I nogle tilfælde er det at lagre resultaterne i et relationsdatalager en god mulighed. Her er årsagerne til, at du måske ønsker at lagre resultaterne i et relationsdatalager:

- Hvis du vil bruge dine resultater i et portal-til-portal-samarbejde.
- Hvis du vil aktivere synkroniseringsfunktioner i forbindelse med dine resultater.

Du bør benytte et relationsdatalager, hvis du forventer, at mængden af dine GeoAnalytics-resultater vil blive større, og du ønsker at drage fordel af det spatiotemporale big data-lagers muligheder for at håndtere store datamængder.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil værktøjet ikke fungere.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.