## Opret køretidsområder

##

Med Opret køretidsområde oprettes der områder, som kan nås inden for en bestemt køretid, køreafstand, gåafstand osv. Det måles ud fra et eller flere punkter (op til 1.000) langs veje eller fortove, så der oprettes et lag, der kan hjælpe dig med at besvare spørgsmål som:

- Hvor kan jeg komme hen, hvis jeg kører i en halv time?
- Hvor kan jeg komme hen, hvis jeg kører i en halv time kl. 17.30 i myldretiden?
- Hvad ligger inden for to kilometers gang fra mit hotel?
- Hvilke områder i byen kan brandvæsenet nå inden for fem minutter?
- Hvordan vil det påvirke brandvæsenets responstid at bygge en ny brandstation her?
- Hvilke markedsområder dækker min virksomhed?

Du kan besvare spørgsmålet alene gennem at visualisere outputområderne. Du kan også udføre yderligere spatial analyse vha. outputområderne. Du kan f.eks. køre Aggregér punkter vha. køretidsområder med demografiske data for at få hjælp til at bestemme, hvilken placering af en potentiel forretning, der giver det bedste kundeunderlag for din virksomhed.

## Tip:

Brug værktøjet Opret buffere til at oprette områder ved at måle fugleflugtslinjer i stedet for at måle langs veje.

Hvis feltet Anvend aktuel kortudstrækning er markeret, er det kun objekterne, der er synlige inden for den aktuelle kortudstrækning, der anvendes til at oprette køretids- eller køreafstandsbaserede områder. Hvis feltet ikke er markeret, anvendes alle objekter i inputlaget, også selvom de befinder sig uden for den aktuelle kortudstrækning.

## Vælg det punktlag, som der skal beregnes køretidsområder omkring

De punktobjekter, der skal beregnes områder omkring. Du kan vælge, hvordan områder beregnes på grundlag af rejsetilstand (bilkørsel, lastbilkørsel eller gang) og måling (tid eller afstand).

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

Værktøjet understøtter op til 1.000 objekter i hvert inputlag.

## Opmål

Vælg din rejsemåde (kørsel, lastbil eller gang) og mål (tid eller afstand De tilgængelige rejsetilstande fastsættes af administratoren for din organisation. Når du har valgt tilstand og mål, skal du angive en varighed eller afstand på op til 5 timer (300 minutter) eller 300 miles (482,80 kilometer).

Når du vælger Køretid, Køretid i landlige omgivelser, eller Lastbilskøretid kan du vælge, hvordan køretiden skal måles.

- Fjern markeringen af Brug trafik for at oprette køretidsområder baseret på faste hastigheder. Vælg denne indstilling, hvis du ønsker et generelt køretidsområde og ikke et, der er beregnet ved at tage højde for skiftende trafikforhold på et bestemt afgangstidspunkt.

- Marker feltet Brug trafik for at oprette køretidsområder baseret på et givent starttidspunkt og skiftende trafikforhold. Hvis du også vælger Aktuel trafik, angives afgangstidspunktet fra inputpunkterne til den aktuelle tid, og den aktuelle trafikhastighed samt prognoser for trafikhastighed hentes fra sensorer og feeds for at oprette køretidsområder. De forventede kørehastigheder beregnes under henvisning til trafikkens aktuelle hastigheder, historiske hastigheder og aktuelle forhold som f.eks. vejret. Trafikkens hastighed forudsiges 12 timer frem, så afgangstidspunktet kan indstilles ved at flytte skyderen op til 12 timer frem.

  Brug disse indstillinger for den aktuelle trafik til at finde ud af, hvilke områder der kan nås ved afgang nu, afgang en time fra nu osv.

- Hvis du markerer Brug trafik og vælger Trafik baseret på typiske forhold for en dag og et klokkeslæt, opretter værktøjet køretidsområder baseret på gennemsnittet af historisk hastighed for hvert femte minut i en normal uge. Resultaterne omfatter trafik, men fjerner påvirkningen af aktuelle trafikforhold og hændelser, som i betydelig grad kan skille sig ud fra normen.

  Du kan bruge disse historiske trafikindstillinger til eksempelvis at få svar på spørgsmålet: "hvilke områder kan jeg generelt nå, hvis jeg kører fra startobjekterne kl. 11.30 på en onsdag?"

  Klokkeslættet, du indstiller, henviser til tidszonen, som inputpunkterne befinder sig i. Så hvis du indstiller tidspunktet til 8.00 og har to punkter – ét i New York City og et andet i Los Angeles, genereres køretidsområderne for henholdsvis kl. 8.00 på østkysten (Eastern Time) og kl. 8.00 på vestkysten (Pacific Time).

Bemærk, at når et køretøj begiver sig væk fra et punkt, så går tiden, og trafikforholdene ændrer sig. Værktøjet til køretidsområder tager højde for disse variationer, hvis du vælger Køretid og markerer Brug trafik; men ikke alle regioner understøtter trafik. Klik på linket Se tilgængelighed i værktøjet for at finde ud af, hvorvidt det er tilfældet i det område, du undersøger.

Lastbilskøretid kan benytte dynamiske rejsehastigheder baseret på trafikken, men kun op til hastighedsgrænserne for lastbiler. Hvis den dynamiske hastighed for en vej baseret på den aktuelle trafik f.eks. er 110 km/t , men hastighedsgrænsen for lastbiler på den pågældende vej er 80 km/t, benytter beregningen 80 km/t for denne vej.

Gåtid og Gåafstand anvender en fast hastighed på 5 kilometer i timen (3,1 miles i timen) og følger fortove og udpegede gader (men ignorerer regler, der påvirker biler, f.eks. ensrettede gader).

Lastbilskøreafstand anvender faste hastigheder og følger de regler, der gælder for tunge lastbiler, hvorimod Køreafstand og Køreafstand i landlige omgivelser anvender faste hastigheder og følger de regler, der gælder for almindelige personbiler.

## Områder fra forskellige punkter

Vælg, hvordan delte områder fra forskellige inputpunkter, skal håndteres, når de når hinanden. De kan:

- Overlap – Områder fra forskellige inputpunkter kan dække samme vej. Dette er nyttigt, når du har behov for at kende alle inputpunkter, der kan nå et bestemt sted inden for en given tid eller -afstand.
- Opløs – Alle områder flettes til ét, og ikke mere end et område, der kan dække et bestemt sted. Dette er nyttigt, hvis det eneste, du behøver at vide er, at området kan nås inden for et givent tidsrum eller en given afstand, men ikke hvilke specifikke inputpunkter, der kan nå stedet.
- Opdel – Områderne fra forskellige inputsteder, som ville overlappe hinanden, deles på midten, så de i stedet støder op til hinanden. Dette er nyttigt, hvis du vil se, hvilke områder der er inden for et givent tidsrum eller en given afstand fra inputpunkterne, og samtidigt bestemme, hvilket inputpunkt der er nærmest det pågældende område.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.