## Rezumare raster în cadrul

##

Acest instrument rezumă un raster bazat pe suprafeţe (zone) definit de primul strat tematic de intrare.

Printre exemplele de aplicaţii se numără:

- Având un strat tematic de graniţe de cumpănă de ape şi un strat tematic cu graniţe de utilizare a terenurilor în funcţie de tipul utilizărilor, calculaţi suprafaţa totală pentru fiecare tip de utilizare a terenului pentru fiecare cumpănă de ape.
- Având un strat tematic de parcele dintr-un judeţ şi un strat tematic de limite ale localităţilor, rezumaţi valoarea medie a parcelelor libere dintre graniţele fiecărei localităţi.

Dacă se bifează Utilizare extindere curentă hartă, vor fi analizate numai acele obiecte spaţiale din stratul tematic de intrare şi din stratul tematic de sumarizat care sunt vizibile din extinderea curentă a hărţii. Dacă nu se bifează, vor fi analizate toate obiectele spaţiale atât din stratul tematic de intrare, cât şi din stratul tematic de analizat, chiar dacă acestea se află în afara extinderii curente a hărţii.

## Alegeţi un strat tematic de suprafeţe pentru a rezuma un strat tematic raster în graniţele definite

Stratul tematic care defineşte limitele suprafeţelor sau zonelor care vor fi rezumate.

Stratul tematic poate fi reprezentat de un raster sau de date de obiecte spaţiale. Pentru rastere, zonele sunt definite de toate locaţiile din intrare care au aceeaşi valoare a celulelor. Suprafeţele nu trebuie să fie continue.

## Alegeţi câmpul pentru a defini graniţele

Acesta este atributul stratului tematic care va fi utilizat pentru a defini limitele suprafeţelor.

De exemplu, să presupunem că primul strat tematic de intrare defineşte limitele unităţii de administrare, cu atribute care definesc regiunea, districtul şi ID-ul de parcelă pentru fiecare unitate. De asemenea, aveţi un strat tematic raster care defineşte un index de biodiversitate pentru fiecare locaţie. Cu câmpul pe care îl selectaţi, puteţi decide să calculaţi biodiversitatea medie la nivel local, districtual sau regional.

## Alegeţi un strat tematic raster pentru rezumat

Celulele raster din acest strat tematic vor fi rezumate după suprafeţele (zonele) în care sunt incluse.

## Selectare statistici pentru calcul

După ce alegeţi un strat tematic pentru a fi sumarizat, opţional, puteţi calcula statistici pentru oricare dintre atributele numerice ale punctelor, liniilor sau suprafeţelor din stratul tematic de suprafeţe de intrare.

Tipurile de statistici disponibile atunci când câmpul selectat este un număr întreg sunt Medie, Maxim, Mediană, Minim, Minoritate, Interval, Deviaţie standard, Sumă şi Varietate.

În cazul în care câmpul este un punct mobil, opţiunile sunt Medie, Maxim, Minim, Interval, Deviaţie standard şi Sumă.

## Ignorare valori lipsă în calcul

Dacă alegeţi să ignoraţi valorile lipsă, doar celulele care au o valoare în stratul tematic care trebuie rezumat vor fi utilizate la determinarea valorii de ieşire pentru suprafaţa respectivă. Altfel, dacă există valori lipsă oriunde într-o suprafaţă, se consideră că există informaţii insuficiente pentru a efectua calcule statistice pentru toate celulele din respectiva zonă şi respectiva suprafaţă va primi o valoare nulă (NoData) în rezultat.

## Nume strat tematic rezultat

Acesta este numele stratului tematic ce va fi creat în Resursele mele şi va fi adăugat pe hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.