## Creare rază vizuală

##

Instrumentul Creare rază vizuală generează zone în cadrul cărora un observator poate vedea obiectele de la nivelul solului. Punctul de observator intrare poate reprezenta fie observatorii (cum ar fi oameni de la nivelul solului sau din puncte de observaţie situate în foişoare de foc) fie obiectele observate (cum ar fi turbine eoliene, turnuri de apă, vehicule sau alţi oameni). Zonele rezultate sunt cele în cadrul cărora observatorii pot vedea obiectele observate şi viceversa – obiectele observate pot vedea observatorii.

Atât observatorii, cât şi obiectele observate pot avea o oarecare înălţime deasupra nivelul solului, iar această înălţime este utilizată în stabilirea vizibilităţii. De exemplu, o rază vizuală calculată pentru turbine eoliene de 122 m şi oameni cu înălţimea de 1,83 m stând în picioare la nivelul solului va fi, de regulă, mai mare decât o rază vizuală calculată pentru turbine eoliene de 61 m şi oameni cu înălţimea de 1,83 m.

Reţineţi faptul că această calculare a razei vizuale nu ţine cont de obstacole precum copaci sau clădiri. Puteţi considera că acest calcul are loc pe sol neocupat, lipsit de orice elemente în afara observatorului şi a obiectelor observate.

Stratul tematic de rezultate conţine obiectele spaţiale zonale, care reprezintă zonele vizibile. Câmpul Frecvenţă înregistrează numărul punctelor de observatoare care pot vedea fiecare zonă. De exemplu, dacă aveţi cinci puncte de intrare, fiecare reprezentând un punct de observaţie dintr-un foişor de foc, câmpul Frecvenţă va conţine valori între unu şi cinci; zonele cu valoarea unu pot fi văzute de către un singur turn, iar zonele cu valoarea cinci pot fi văzute de către toate turnurile. De asemenea, stratul tematic de rezultate conţine şi câmpul DEMResolution, care înregistrează rezoluţia modelului digital de elevaţie (DEM) folosit pentru a crea razele vizuale.

Dacă se bifează Utilizare extindere curentă a hărţii, vor fi analizate doar punctele de observatoare vizibile din extinderea curentă a hărţii. Dacă nu se bifează, toate punctele de observatoare din stratul tematic introdus vor fi analizate, chiar dacă se află în afara extinderii curente a hărţii.

## Obiecte spaţiale punctuale care reprezintă locaţiile observatoarelor

Obiectele spaţiale punctuale care vor fi utilizate ca locaţii de observatoare.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Înălţimea locaţiilor observatoarelor

Aceasta este înălţimea locaţiilor dvs. de observatoare deasupra nivelului solului. Valoarea implicită este aproximativ înălţimea medie a unei persoane.

## Înălțimea celorlalte obiecte de la sol

Aceasta reprezintă înălţimea structurilor sau oamenilor situaţi la nivelul solului, utilizaţi pentru stabilirea vizibilităţii. Raza vizuală rezultată constă în acele zone în cadrul cărora un punct de observator poate vedea aceste obiecte. Viceversa este, de asemenea, valabilă; celelalte obiecte pot vedea un punct de observator.

- Dacă punctele dvs. de observatoare reprezintă turbine eoliene şi doriţi să stabiliţi de unde pot vedea turbinele oamenii care stau în picioare la nivelul solului, introduceţi înălţimea medie a unei persoane (aproximativ 1,83 m). Rezultatul constă în acele zone din cadrul cărora o persoană stând în picioare poate vedea turbinele eoliene.
- Dacă punctele dvs. de observatoare reprezintă foişoare de foc având puncte de observaţie şi doriţi să stabiliţi care turnuri de observaţie pot vedea o dâră de fum cu înălţimea de 6,1 m sau mai înaltă, introduceţi 1,83 m în dreptul înălţimii. Rezultatul constă în acele zone de unde un turn de observaţie poate vedea o dâră de fum cu înălţimea de cel puţin 6,1 m.
- Dacă punctele dvs. de observatoare reprezintă puncte de observare a peisajului situate de-a lungul drumurilor şi cărărilor şi doriţi să stabiliţi de unde pot fi observate turbinele eoliene cu înălţimea de 122 m sau mai înalte, introduceţi 122 m în dreptul înălţimii. Rezultatul constă în acele zone de unde o persoană stând în picioare la un punct de observare a peisajului poate vedea o turbină eoliană cu înălţimea de cel puţin 122 m.
- Dacă punctele dvs. de observatoare reprezintă puncte de observare a peisajului şi doriţi să stabiliţi ce suprafaţă situată la nivelul solului pot vedea oamenii ce stau în picioare la punctul de observaţie, introduceţi zero. Rezultatul constă în acele zone care pot fi văzute de la punctul de observare a peisajului.

## Distanță maximă de vizualizare

Aceasta este o distanţă hotar, unde se opreşte calcularea zonelor vizibile. Dincolo de această distanţă, nu se ştie dacă punctele de observatoare şi celelalte obiecte se pot vedea reciproc. Valorile mari cresc timpul de calcul. Valoarea maximă permisă este de 31 mile (50 de kilometri).

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.