## Najdi lokacije

##

To orodje izbere obstoječe geoobjekte na vašem študijskem območju, ki ustrezajo vrsti navedenih kriterijev. Ti kriteriji lahko temeljijo na atributnih poizvedbah (na primer, neizkoriščene parcele) in prostorskih poizvedbah (na primer, znotraj enega kilometra od reke).

Če je obkljukano Uporabi trenutni obseg karte, bodo analizirani samo geoobjekti vhodnega sloja, ki so vidni znotraj trenutnega obsega karte. Če je možnost odkljukana, bodo analizirani vsi geoobjekti, tudi če so zunaj trenutnega obsega karte.

## Izberite sloj, ki vsebuje geoobjekte, ki jih želite najti s pomočjo atributnih in prostorskih poizvedb

Točkovni, linijski ali poligonski sloj, za katerega želite najti geoobjekte na podlagi kombinacije spodaj navedenih atributnih in prostorskih poizvedb.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Izdelaj poizvedbo, da najdeš geoobjekte

Kliknite gumb Dodaj izraz, da določite izraz. Dodate lahko več izrazov. Po vnosu izraza in kliku gumba Zaženi analizo se geoobjekti v vašem vhodnem sloju filtrirajo z vsakim izrazom. Tisti geoobjekti, ki ustrezajo vsem izrazom, so zapisani v sloju z rezultati.

Obstajata dva osnovna tipa izrazov, ki jih lahko ustvarite; atributni in prostorski. Atributni izrazi so poizvedbe po vrednostih polj, kot so `kjer je ime »San Francisco«`. Obstajajo štirje tipi prostorskih izrazov:

- znotraj razdalje: geoobjekt mora biti znotraj razdalje do geoobjekta v drugem sloju. Na primer, najde parcele, ki so znotraj razdalje 500 metrov od reke Los Angeles.
- v celoti vsebuje: geoobjekt mora vsebovati celoten geoobjekt v drugem sloju. Na primer, najde razvodja, ki v celoti vsebujejo parcele v območju za industrijsko uporabo. Noben del parcele ne sme biti zunaj razvodja.
- v celoti znotraj: geoobjekt mora biti popolnoma obkrožen z geoobjektom v drugem sloju. Na primer, najde šolska okrožja, ki so v celoti znotraj meja mesta. Noben del šolskega okrožja ne sme biti zunaj meja mesta.
- seka: geoobjekt vsebuje del geoobjekta v drugem sloju. Na primer, najde parcele, ki se sekajo z rekami. Vsak del reke, ki prečka parcelo ali se dotika meje parcele, seka parcelo.

Vsak prostorski izraz ima ustrezno negacijo; ni znotraj razdalje, ne vsebuje v celoti, ni v celoti znotraj in ne seka.

## Ime sloja z rezultati

To je ime sloja, ki bo ustvarjen v Moji vsebini in dodan na karto. Privzeto ime temelji na imenu orodja in imenu vhodnega sloja. Če sloj že obstaja, bo od vas zahtevano, da vnesete drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.