## Overvåg vegetation

##

Dette værktøj udfører en aritmetisk handling på båndene i et multiband-rasterlag med henblik på at afsløre oplysninger om vegetationsdækket i undersøgelsesområdet.

## Vælg inputdata

Vælg multiband-rasterlaget. Sørg for, at de relevante bånd er tilgængelige for input-rasteren.

## Vælg metode til at overvåge vegetation

Vælg den metode, der er anvendt til oprettelse af vegetationsindekslaget. De forskellige vegetationsindekser kan hjælpe med at fremhæve visse objekter eller med at reducere forskellige typer støj.

- Global Environmental Monitoring Index — GEMI er et ikke-lineært vegetationsindeks til global miljøovervågning via satellitbilleder. Det svarer til NDVI, men er mindre følsomt over for atmosfæriske effekter. Det påvirkes af jordbund uden bevoksning. Derfor anbefales det til brug i områder med sparsom eller moderat vegetation.
- Green Vegetation Index - Landsat TM — GVI blev oprindeligt designet ud fra Landsat MSS-billeder, men er blevet modificeret til brug sammen med Landsat TM-billeder. Det kendes også som Landsat TM Tasseled Cap Green Vegetation Index. Dette overvågningsindeks kan også anvendes sammen med billeder, hvis bånd deler de samme spektrale karakteristika.
- Modified Soil Adjusted Vegetation Index — MSAVI2 er et vegetationsindeks, der forsøger at minimere ubevokset jordbunds påvirkning på SAVI-metoden.
- Normalized Difference Vegetation Index — NDVI er et standardiseret indeks, der gør det muligt at generere et billede, der viser grønhed (relativ biomasse). Dette indeks drager fordel af kontrasten mellem de to bånds egenskaber ud fra et multispektralt rasterdatasæt. Absorberingen af klorofylpigment i det røde bånd og plantematerialernes høje refleksion i det nær-infrarøde (NIR) bånd.
- Perpendicular Vegetation Index — PVI svarer til et differens-vegetationsindeks. Det er dog følsomt over for atmosfæriske variationer. Når denne metode anvendes til at sammenligne forskellige billeder, bør den kun benyttes til billeder, der er blevet atmosfærisk korrigeret. Du kan få disse oplysninger af din dataudbyder.
- Soil-Adjusted Vegetation Index — SAVI er et vegetationsindeks, der forsøger at minimere påvirkning fra jordens farve ved at benytte en faktor for korrektion for dette. Dette benyttes ofte til regnfattige regioner, hvor vegetationsdækket er sparsomt.
- Sultan's Formula — Sultan's Formula-processen tager et seksbånds 8-bit-billede og anvender en specifik algoritme til at skabe et trebånds 8-bit-billede. Det resulterende billede fremhæver klippeformationer kaldet ofiolitter på kystlinjer. Denne formel blev udviklet på grundlag af TM- og ETM-båndene for en Landsat 5- eller 7-scene.
- Transformed Soil-Adjusted Vegetation Index — Transformed-SAVI er et vegetationsindeks, der forsøger at minimere påvirkning fra jordens farve ved at antage, at jordbundslinjen har en arbitrær hældning og et arbitrært skæringspunkt.

## Angiv indekser for NIR-bånd og RED-bånd

Angiv båndindekser for de nær-infrarøde (NIR) og røde bånd.

Hver satellitsensor og flykamera optager informationer, der nedbrydes i båndindekser. Hvert båndindeks indeholder information om en specifik del af det elektromagnetiske spektrum. Denne vegetationsovervågningsmetode kræver, at du specificerer det båndindeks, som har optaget NIR-bølgelængder og røde bølgelængder.

## Jordbundslinjens hældning

Jordbundslinjens hældning. Hældningen er en omtrentlig lineær relation mellem NIR-båndet og det røde bånd på et spredningsdiagram.

Denne parameter er kun gyldig for Transformed Soil-Adjusted Vegetation Index.

## Skæringspunkt

Dette er værdien for det nær-infrarøde (NIR) bånd, når refleksionsværdien for det røde (Red) bånd er 0 for de specifikke jordbundslinjer.

`(a = NIR - sRed)` , når rød er 0.

Denne parameter er kun gyldig for Transformed Soil-Adjusted Vegetation Index.

## Mængde af grøn vegetation

SAVI-metoden kræver, at mængden af vegetationsdække er angivet.

Angiv en værdi mellem 0,0 og 1,0, hvor

- 1 = områder uden grønt vegetationsdække
- 0,5 = områder med moderat grønt vegetationsdække
- 0 = områder med høj forekomst af grønt vegetationsdække

## Justeringsfaktor

Transformed Soil-Adjusted Vegetation Index-metoden kræver, at der er angivet en justeringsfaktor med henblik på at minimere påvirkning fra jordens farve. Standardværdien er 0,08.

Den laveste værdi angiver, at du ser bort fra påvirkning fra jordens farve. En høj værdi betyder, at jordens farve vil påvirke dit resultat.

## Navn på resultatlag

Navnet på det lag, som oprettes under Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.