## Interpoliuoti taškus

##

Įrankis Interpoliuoti taškus leidžia prognozuoti reikšmes naujose vietose pagal esamo taškų rinkinio matavimus. Įrankis surenka taškų duomenis su reikšmėmis kiekviename taške ir pateikia plotus, klasifikuotus pagal prognozuotas reikšmes. Pavyzdžiui

- Oro kokybės valdymo apylinkėje yra sensorių, matuojančių užterštumo lygį. Taškų interpoliavimo įrankį galima naudoti užterštumo lygiui prognozuoti vietose, neturinčiose sensorių, pvz., vietose, kuriose kyla pavojus gyventojams – mokyklose arba ligoninėse.
- Sunkiųjų metalų koncentracijos pasėliuose prognozė, atsižvelgiant į atskirų augalų mėginius.
- Dirvožemio trąšų lygio (azotas fosforas, kalis ir t. t.) ir kitų indikatorių (pvz., elektros laidumo) prognozė, siekiant ištirti jų ryšį su pasėlių derliumi ir nustatyti tikslius kiekvienos lauko vietos trąšų kiekius.
- Taikymas meteorologijoje apima temperatūros, kritulių ir susijusių kintamųjų (pvz., rūgštinio lietaus) prognozes.

## Pasirinkite taškų sluoksnį, kuriame yra vietos su žinomomis reikšmėmis

Taškų sluoksnis, kuris bus naudojamas kaip interpoliacijos pagrindas.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

## Pasirinkti lauką interpoliavimui

Pasirinkite lauką, kuriame yra norimų interpoliuoti reikšmių.

## Optimizuoti

Pasirinkite, kam teikti pirmenybę: greičiui ar tikslumui. Apskaičiuoti tikslesnę prognozę užtrunka ilgiau.

## Išvesties prognozės klaidos

Jei pažymėsite, bus sukurtas standartinių interpoliacijos prognozių paklaidų sluoksnis. Išvesties sluoksnio pavadinimas bus rezultato sluoksnio pavadinimas su priesaga Klaidos.

Standartinės paklaidos naudingos, nes pateikia informaciją apie prognozuojamų reikšmių patikimumą. Paprastai 95 proc. atvejų tikra reikšmė yra kažkur tarp dviejų standartinių prognozuojamos reikšmės verčių. Pavyzdžiui, naujos vietos prognozuojama reikšmė yra 50 su standartine paklaida 5. Vadinasi įrankio geriausias spėjimas yra, kad tikra reikšmė toje vietoje yra 50, tačiau gali būti ir mažesnė (iki 40) arba didesnė (iki 60). Norėdami apskaičiuoti šių galimų reikšmių intervalą, padauginkite standartinę paklaidą iš 2, pridėkite šią reikšmę prie prognozuojamos reikšmės, kad gautumėte viršutinę intervalo ribą, ar atimkite iš prognozuojamos reikšmės, kad gautumėte apatinę intervalo ribą.

## Klasifikuoti pagal

Pasirinkite, kaip prognozuojamas reikšmes klasifikuoti į plotus.

- Geometrinis intervalas – plotai pagrįsti klasės intervalais, sudarančiais geometrinę progresiją. Toks metodas užtikrina, kad kiekvienas klasės intervalas turės maždaug tokį pat reikšmių skaičių kiekvienoje klasėje ir intervalai yra pastoviai didėjantys.
- Vienodas intervalas – kuriami tokie plotai, kad prognozuojamų reikšmių intervalas būtų vienodas.
- Vienodas plotas – kuriami tokie plotai, kad kiekviename plote būtų vienodas skaičius duomenų reikšmių. Pavyzdžiui, jei duomenyse yra daugiau didelių, o ne mažų reikšmių, bus sukurta daugiau didelių reikšmių plotų.
- Rankiniu būdu – ši parinktis leidžia apibrėžti savo plotų reikšmių intervalus. Šios reikšmės bus įvestos į toliau pateikiamą parametrą Klasės lūžio reikšmės.

## Klasių skaičius

Nurodo klasių (prognozuojamų reikšmių intervalų) skaičių rezultato sluoksnyje. Kiekviena klasė apibrėžia plotų ribas. Šių klasių reikšmes nustato ankščiau pateiktas parametras Klasifikuoti pagal.

## Klasės lūžio reikšmės

Įveskite tarpais atskirtas norimas klasių lūžių reikšmes. Pavyzdžiui, jei norite klasės lūžių ties reikšmėmis 1,5, 3 ir 7, įveskite `1.5 3 7`. Šios reikšmės nustatys viršutinę kiekvienos klasės ribą, kad klasių skaičius būtų lygus įvestų reikšmių skaičiui. Jokioms vietoms nebus sukurti plotai naudojant prognozuojamas reikšmes, didesnes nei įvesta didžiausia lūžio reikšmė. Turite įvesti mažiausiai dvi reikšmes, tačiau ne daugiau nei 32.

## Apkirpti išvestį pagal

Įbrėžkite arba pateikite sluoksnį, nurodantį plotą, kuriame turi būti įbrėžiamas rezultatas. Pavyzdžiui, jei interpoliuojate ežero užterštumo matavimus, šiame parametre galite naudoti ežero ribas ir išvestis bus įbrėžta tik ežero ribose.

## Prognozuoti šiose vietose

Įbrėžkite arba pateikite sluoksnį, nurodantį taškų vietas prognozuojamoms reikšmėms skaičiuoti. Tokiu būdu galėsite atlikti konkrečių dominančių vietų prognozes. Pavyzdžiui, jei įvesties sluoksnyje pateikiami užterštumo lygių matavimai, naudojant šį parametrą galima prognozuoti užterštumo lygius vietose, kuriose kyla didelis pavojus gyventojams, pvz., mokyklose arba ligoninėse. Tokią informaciją galima naudoti teikiant rekomendacijas šių vietų sveikatos apsaugos įstaigoms.

Jei palaikoma, šis įrankis pateiks prognozių taškų sluoksnio išvestį konkrečiose vietose. Išvesties sluoksnio pavadinimas bus rezultato sluoksnio pavadinimas su priesaga Taškai.

## Rezultatų sluoksnio pavadinimas

Tai sluoksnio, kuris bus sukurtas ir patalpintas Turinyje ir pridėtas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.