## Otkrij incidente

##

Ova alatka radi sa vremenski omogućenim slojem tačaka, linija, oblasti ili tabela koji predstavljaju trenutak u vremenu. Korišćenjem redom poređanih geoobjekata, zvanih staze, ova alatka određuje koji geoobjekti su incidenti od značaja. Incidenti se određuju uslovima koje vi određujete.

Prvo alatka određuje koji geoobjekti pripadaju stazi koristeći jedno ili više polja. Korišćenjem vremena na svakom geoobjektu, staze su redom poređane i primenjuje se uslov incidenta. Geoobjekti koji ispunjavanju početni uslov incidenta se označavaju kao incident. Opciono možete da primenite završni uslov incidenta; kada je završni uslov tačan, geoobjekat više nije incident. Rezultati će se vratiti sa originalnim geoobjektima – sa novim kolonama koje predstavljaju naziv incidenta – i označiti koji geoobjekat ispunjava uslov incidenta. Možete da vratite sve originalne geoobjekte ili samo geoobjekte koji su incidenti.

Na primer, pretpostavimo da imate GPS merenja uragana svakih 10 minuta. Svako GPS merenje zapisuje ime uragana, lokaciju, vreme zapisivanja i brzinu vetra. Korišćenjem ovih polja, možete da kreirate incident u kom svako merenje sa brzinom vetra većom od 208 km/h predstavlja incident sa nazivom `Katastrofalan`. U slučaju da završni uslov nije podešen, incident se završava ako geoobjekat više ne ispunjava početni uslov (brzina vetra opada na manje od 208).

Korišćenjem drugog primera, pretpostavimo da ste nadgledali koncentracije hemikalije u vašem lokalnom vodovodu korišćenjem polja sa nazivom `contanimateLevel`. Znate da su preporučeni nivoi manji od 0,01 mg/L, a da su opasni nivoi iznad 0,03 mg/L. Da biste otkrili incidente kada je vrednost iznad 0,03mg/L incident i ostaje incident dok se nivoi zagađenja ne vrate u normalu, kreirate incident korišćenjem početnog uslova `contanimateLevel > 0,03` i završnog uslova `contanimateLevel < 0,01`. Ovo će označiti svaki niz u kom vrednosti premašuju 0,03mg/L sve dok ne vrate vrednost manju od 0,01.

## Odaberite sloj iz kog će se otkrivati incidenti

Tačke, linije, oblasti ili tabele koje će se koristiti za pronalaženje incidenata. Ulazni sloj mora da bude vremenski omogućen sa geoobjektima koji predstavljaju trenutak u vremenu, kao i sa jednim ili više polja koje je moguće iskoristiti za identifikovanje staza.

Kao dodatak odabiru sloja iz mape, možete da odaberete Pregledaj slojeve na dnu padajuće liste da biste potražili deljeni skup podataka za datoteke sa velikim podacima ili sloj geoobjekta u svojim sadržajima.

## Izaberite jedno ili više polja za identifikovanje staza

Polja koja predstavljaju identifikator staza. Možete da koristite jedno polje ili više polja za predstavljanje jedinstvene vrednosti staza.

Na primer, ako biste rekonstruisali staze uragana, mogli biste da koristite ime uragana kao polje staze.

## Izradite uslovni izraz da označite početak incidenta

Dodajte uslov korišćenjem alatke za izradu izraza radi utvrđivanja šta je incident. Ako je uslov koji navedete tačan, geoobjekat je incident. Ako ne navedete završni uslov, incident se završava kada početni uslov više nije tačan.

Na primer, pretpostavimo da želite da budete upozoreni kada je zbir polja `concentration_1` i `concentration_2` veći od `concentration_3`. Da biste to uradili, primenite uslov `($feature["concentration_1"] + $feature["concentration_2"]) > $feature["concentration_3"])`.

## Izradite uslovni izraz da označite završetak incidenta

Opciono dodajte uslov korišćenjem alatke za izradu izraza da biste odredili završetak incidenta. Ako je završni uslov koji navedete tačan, geoobjekat više nije incident. Ako ne navedete završni uslov, incident se završava kada početni uslov više nije tačan.

Na primer, pretpostavimo da želite da budete upozoreni kada je zbir polja `concentration_1` i `concentration_2` veći od `concentration_3`, a želite da se incident završi ako je `concentration_4` manje od `concentration_1`. Da biste to uradili, primenite početni uslov `($feature["concentration_1"] + $feature["concentration_2"]) > ($join["income"] * .20)` i završni uslov `($feature["concentration_4"] < $feature["concentration_1"])`.

## Izaberite način na koji želite da bude predstavljen izlaz

Svi izlazni metodi će dodati polja originalnim geoobjektima. Postoje dva načina za određivanje koji se geoobjekti vraćaju:

- Vrati samo incidente – Ovaj metod će vratiti samo geoobjekte koji su incidenti. Nijedan geoobjekat za koji se ne utvrdi da je incident neće biti vraćen.
- Vrati sve geoobjekte –Ovo je podrazumevano. Svi geoobjekti sa ulaza će biti vraćeni.

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, alatka će otkazati.

Koristeći Sačuvaj rezultat u padajućem polju, možete da navedete ime fascikle u Mom sadržaju u kojoj će rezultat biti sačuvan.