## Berik Lag

##

Med dette verktøyet beriker du dataene dine ved å innhente fakta om personer, steder og virksomheter som befinner seg rundt datalokasjonene, og du kan i tillegg få svar på spørsmål om lokasjonene som du ikke kan få svar på med kart alene. For eksempel: Hva slags mennesker bor her? Hva liker menneskene i dette området å gjøre? Hvilke vaner og hvilken livsstil har de? Hvilken type virksomheter finnes i dette området?

Resultatet blir et nytt lag som inneholder all demografisk og geografisk informasjon fra gitte datasamlinger. Den nye informasjonen legges til som felter i tabellen.

Hvis det er merket av for Bruk gjeldende kartutstrekning, er det kun geoobjektene i inndatalaget som vises i gjeldende kartutstrekning, som berikes. Hvis det ikke er merket av for dette alternativet, berikes alle geoobjektene i inndatalaget, selv om de befinner seg utenfor gjeldende kartutstrekning.

## Velg lag som skal berikes med nye data

Punkt-, linje- eller områdelaget som skal berikes med nye attributtdata.

I tillegg til å velge et lag fra kartet kan du velge Velg analyselag i levende atlas eller Velg analyselag som du finner nederst i rullegardinlisten. Dette åpner et galleri som inneholder en samling lag som vil være nyttige i mange analyser.

## Variabler for berikelse

Klikk på Velg variabler for å åpne Datautforskeren. Datautforskeren hjelper deg med å finne og velge variabler for berikelse enkeltvis eller i samlinger.

En region blir valgt automatisk på bakgrunn av dine data. Du kan velge en annen region hvis dataene dekker mer enn ett land.

Variablene for berikelse er organisert i datainnsamlinger for å gi enkel tilgang. Når du velger en datasamling, viser nettleseren noen av de mest populære variablene for berikelse i den samlingen. Under Fortsett å bla gjennom vises også kategoriene innenfor samlingen. Innen hver kategori kan du velge hele underkategorier eller gå ned til en underkategori og velge individuelle variabler for berikelse. Du kan også bruke søkeboksen til å finne en bestemt variabel i en kategori.

Når du velger variabler du vil ta med for berikelse, legges de til i handlekurven i hjørnet av Datautforskeren. Bruk denne handlekurven til å holde oversikten over antallet variabler du har valgt.

Hver valgte variabel blir lagt til som et felt i resultatlaget.

## Definer områdene som skal berikes

Definer området rundt inndatapunktene eller -linjene du vil berike med data, ved å bruke enten en luftlinjeavstand eller en valgt reisemåte. Angi en verdi opptil 1 609 kilometer (1 000 miles) for en luflinjeavstand. Du kan kun bruke reisemåter når inndatalaget inneholder punkter. Tilgjengelige reisemåter defineres av administratoren i organisasjonen. Når du bruker en av reisemåtene, foretas målingene langs veier og gangstier, og det tas hensyn til gjeldende regler, for eksempel enveiskjørte gater og steder der det ikke er lov å snu. Når du har valgt måte og måling, skriver du inn en varighet på opptil 5 timer (300 minutter) eller en avstand på opptil 482,8 kilometer (300 miles).

Hvis det er merket av for alternativet Returner resultat som avgrensningsområder, vil resultatet som returneres, være områdegeoobjekter som definert av verdiene for tid eller avstand ovenfor. Hvis ikke er resultatet som returneres, punktgeoobjekter.

## Navn på resultatlag

Dette er navnet på laget som opprettes i Mitt innhold og legges til kartet. Standardnavnet er basert på verktøynavnet og navnet på inndatalaget. Hvis laget allerede finnes, blir du bedt om å oppgi et annet navn.

Bruk rullegardinlisten Lagre resultat i til å angi navnet på en mappe i Mitt innhold som resultatene skal lagres i.