## Rikasta karttataso

##

Toiminto täydentää omaa aineistoasi lisäämällä siihen tietoja aineistosi läheisyydessä olevista ihmisistä, paikoista ja yrityksistä, ja auttaa vastaamaan sellaisiin sijainteja koskeviin kysymyksiin, joihin ei voi vastata pelkkien karttojen avulla. Esimerkki: Millaisia ihmisiä alueella asuu? Mitä ihmiset haluavat tehdä tällä alueella? Mitkä ovat heidän tapansa ja elämäntyylinsä? Millaisia yrityksiä alueella on?

Tuloksena syntyy uusi karttataso, joka sisältää määritettyjen aineistokokoelmien kaikki väestötiedot ja maantieteelliset tiedot. Uudet tiedot lisätään kenttinä taulukkoon.

Jos vaihtoehto Käytä nykyistä karttalaajuutta on valittuna, vain nykyisessä karttalaajuudessa näkyvässä lähtökarttatasossa olevat kohteet rikastetaan. Jos vaihtoehtoa ei ole valittu, kaikki lähtökarttatason kohteet rikastetaan, vaikka ne eivät ole nykyisessä karttalaajuudessa.

## Valitse karttataso, joka rikastetaan uudella aineistolla

Piste-, viiva- tai aluekarttataso, joka rikastetaan uusilla ominaisuustiedoilla.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

## Rikastusmuuttujat

Avaa Aineiston selain valitsemalla Valitse muuttujat. Aineiston selain auttaa etsimään ja valitsemaan rikastusmuuttujat yksitellen tai kokoelmina.

Alue valitaan automaattisesti valittujen tietojen perusteella. Voit valita toisen alueen, jos käyttämäsi tiedot jakautuvat monen maan alueelle.

Rikastusmuuttujat on käytön helpottamiseksi järjestetty aineistokokoelmiksi. Kun valitset aineistokokoelman, selain näyttää kokoelmasta muutamia suosituimpia rikastusmuuttujia. Jatka selaamista -kohdassa on luettelo kokoelman sisältämistä luokista. Voit valita kustakin luokasta kokonaisen alaluokan tai selata alaluokkaa ja valita yksittäisiä rikastusmuuttujia. Voit myös etsiä tiettyä muuttujaa luokan sisältä hakukentän avulla.

Kun valitset rikastukseen käytettäviä muuttujia, ne lisätään Aineiston selain -näkymän reunassa olevaan ostoskoriin. Ostoskorin avulla voit seurata, kuinka monta muuttujaa olet valinnut.

Jokainen valittu muuttuja lisätään tulostason kentäksi.

## Määritä rikastettavat alueet

Määritä lähtöpisteiden tai -viivojen ympärillä oleva alue, jota rikastetaan suoran etäisyyden tai valitun matkustustavan avulla. Jos haluat määrittää suoran etäisyyden, anna arvo, joka on enintään 1 000 mailia (1 609 kilometriä). Matkustustapoja voi käyttää vain silloin, kun lähtökarttataso sisältää pisteitä. Organisaatiosi pääkäyttäjä määrittää käytettävissä olevat matkustustavat. Kun käytät jotain matkustustapaa, mittaukset tehdään teitä tai kevyen liikenteen väyliä pitkin ja niissä noudatetaan asianmukaisia sääntöjä, kuten yksisuuntaisia katuja, kääntymissuuntakieltoja jne. Kun olet valinnut matkustus- ja mittaustavan, anna kesto tai etäisyys, joka voi olla enintään 5 tuntia (300 minuuttia) tai 300 mailia (482,8 kilometriä).

Jos Palauta tulos raja-alueina -vaihtoehto on valittuna, palautettu tulos sisältää edellä määritettyjen aika- tai matka-arvojen määrittämät aluekohteet. Jos vaihtoehtoa ei valita, palautettu tulos sisältää pistekohteita.

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.