## Summér i nærheden

##

Dette værktøj finder og summerer objekter, der ligger inden for en bestemt afstand fra objekter i det første inputlag. Afstanden kan måles i fugleflugtslinje eller ved at bruge en valgt rejsetilstand. Indstillinger for rejsetilstand er køreafstand, køretid, afstand i lastbil, køretid i lastbil, gåafstand og gåtid. Statistik beregnes derefter for objekterne i nærheden. For eksempel

- Beregn den samlede befolkning inden for fem minutters køretid fra placeringen af en mulig ny forretning.
- Beregn antallet af motorvejsramper inden for en køreafstand på 1,6 km fra placeringen af en mulig ny forretning, for at måle butikkens tilgængelighed.

Hvis Anvend aktuel kortudstrækning er markeret, er det kun objekterne i inputlaget og laget, som skal summeres, der er synlige inden for den aktuelle kortudstrækning, der analyseres. Hvis umarkeret, analyseres alle objekter i både inputlaget og laget, der skal summeres, også selvom de befinder sig uden for den aktuelle kortudstrækning.

## Vælg det lag, hvorfra afstandene skal måles til objekterne i det lag, der skal summeres

De punkt-, linje eller områdelag, der skal bruges som startsteder til at summere objekter i nærheden.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

Værktøjet understøtter op til 1.000 objekter i dette lag.

## Vælg et lag at summere

Objekter i dette lag, der er inden for den angivne afstand af objekter i laget, der er angivet ovenfor, vil blive opsummeret.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

## Summér nærmeste objekter ved hjælp af

Du kan definere, hvilken type afstandsmåling, du vil benytte: afstanden i fugleflugtslinje eller en valgt rejsetilstand. Rejsetilstande er kun aktiveret, når det første inputlag (det lag, hvorfra afstandene måles) indeholder punkter. De tilgængelige rejsetilstande fastsættes af administratoren for din organisation. Når du bruger en af rejsetilstandene, foretages målingerne langs med veje eller gåstier, og målingerne stemmer overens med gældende regler såsom ensrettede gader, ulovlige vendinger osv. Køretid, Køretid i landlige omgivelser og Lastbilskøretid tager højde for dine valgte rejsehastigheder, hvad enten de er baseret på aktuel trafik eller typisk trafik. Live-hastigheder indsamles ved hjælp af aktuelle sensordata, og typiske hastigheder beregnes ud fra historiske gennemsnit.

Du kan angive flere afstande. Objekter, der er inden for (eller lig med) de afstande, du angiver, vil blive opsummeret.

Hvis afkrydsningsfeltet Returnér grænseområder er markeret, returneres et resultatlag med områder, der er defineret af den angivne afstandsmåling. Resultatlaget vil omfatte alle de opsummerede oplysninger, der er anmodet om. Når du f.eks. opsummerer punkter i nærheden ved brug af en Linjeafstand på 5 kilometer, vil dit resultat indeholde områder med en radius på 5 kilometer omkring inputobjekterne og alle de opsummerede oplysninger, såsom antal punkter og eventuel tilføjet statistik. Hvis afkrydsningsfeltet ikke er markeret, vil resultatlaget returnere de samme objekter for det første inputlag med de alle de summeringsoplysninger, der er anmodet om.

## Tilføj statistik fra det lag, der skal summeres

Du kan vælge at udarbejde statistikker over vilkårlige numeriske attributter for punkter i nærheden.

Afkrydsningsfeltet Antal punkter vil, hvis det er markeret, beregne det samlede antal punkter i nærheden. Desuden kan du beregne statistik via numeriske felter for punkterne i nærheden.

- Sum – Den samlede værdi for det angivne felt
- Gennemsnit – Gennemsnittet eller middelværdien for det angivne felt
- Minimum – Den mindste værdi i det angivne felt
- Maksimum – Den største værdi i det angivne felt
- Std. Afvigelse – Standardafvigelsen for værdier i det angivne felt

## Tilføj statistik fra det lag, der skal summeres

Du kan vælge at udarbejde statistikker over vilkårlige numeriske attributter for linjer i nærheden.

Afkrydsningsfeltet Samlet længde vil, hvis det er markeret, beregne den samlede længde af linjer i nærheden. Desuden kan du beregne statistik via numeriske felter for linjerne i nærheden.

- Sum – Den samlede værdi for det angivne felt
- Gennemsnit – Gennemsnittet eller middelværdien for det angivne felt
- Minimum – Den mindste værdi i det angivne felt
- Maksimum – Den største værdi i det angivne felt
- Std. Afvigelse – Standardafvigelsen for værdier i det angivne felt

## Tilføj statistik fra det lag, der skal summeres

Du kan vælge at udarbejde statistikker over vilkårlige numeriske attributter for områder i nærheden.

Afkrydsningsfeltet Samlet område vil, hvis det er markeret, beregne det samlede areal af objekter i nærheden. Desuden kan du beregne statistik via numeriske felter for objekterne i nærheden.

- Sum – Den samlede værdi for det angivne felt
- Gennemsnit – Gennemsnittet eller middelværdien for det angivne felt
- Minimum – Den mindste værdi i det angivne felt
- Maksimum – Den største værdi i det angivne felt
- Std. Afvigelse – Standardafvigelsen for værdier i det angivne felt

## Tilføj statistik fra det lag, der skal summeres

Når du har valgt et lag, der skal summeres, kan du vælge at beregne statistikker for eventuelle numeriske attributter bestående af punkter, linjer eller områder i nærheden.

- Sum – Den samlede værdi for det angivne felt
- Gennemsnit – Gennemsnittet eller middelværdien for det angivne felt
- Minimum – Den mindste værdi i det angivne felt
- Maksimum – Den største værdi i det angivne felt
- Std. Afvigelse – Standardafvigelsen for værdier i det angivne felt

Afhængigt af de objekttyper, du summerer, kan du beregne det samlede antal punkter i nærheden, den samlede længde af linjer i nærheden eller det samlede areal af områdeobjekter i nærheden.

## Vælg felt at gruppere efter

Dette er en attribut for objekter i nærheden, som du kan bruge til at beregne separate statistikker for hver entydig attributværdi. Lad os f.eks. antage, at dit første inputlag (det lag, hvorfra afstandene måles) indeholder ledige jordparceller, der er til salg, og dine objekter i nærheden er ”aftryk” af bygninger. En af attributterne for ”fodaftryk” for bygninger er UseType, der indeholder værdier som f.eks. BUTIK, BEBOELSE, PRODUKTION, OFFENTLIG osv. Hvis du vil karakterisere blandingen af bygningsanvendelser i nærheden af hver enkelt ledig parcel, kan du beregne det samlede areal for hver entydig type af bygningsanvendelse inden for to kilometer fra de ledige parceller ved at bruge UseType som gruppér efter-attribut. Statistikkerne for de enkelte grupper tillige med antallet af objekter i nærheden vises i pop-up'en med resultatlaget.

## Tilføj minoritet, majoritet

Dette afkrydsningsfelt er markeret, når du vælger et felt, der skal grupperes efter. Vælg Tilføj minoritet/majoritet, hvis du vil vide, hvilke attributværdier i hver gruppe, der er minoriteten (mindst dominante) eller majoriteten (mest dominante), inden for den afstand eller tid, du har defineret. Der føjes to nye felter til dit resultatlag, når du vælger Tilføj minoritet/majoritet. Hvis du også vælger Tilføj procentdele, føjes der yderligere to felter til resultatlaget, som indeholder procentdele af attributværdierne for minoritet og majoritet inden for de enkelte grupper.

- Hvis du opsummerer punkter i nærheden, beregnes værdier for minoritet og majoritet på basis af antal punkter inden for den afstand og tid, du har defineret.
- Hvis du opsummerer linjer i nærheden, beregnes værdier for minoritet og majoritet på basis af længden af linjer inden for den afstand og tid, du har defineret.
- Hvis du opsummerer områder i nærheden, beregnes værdier for minoritet og majoritet på basis af områder inden for den afstand og tid, du har defineret.

## Tilføj procentdele

Dette afkrydsningsfelt er markeret, når du vælger et felt, der skal grupperes efter. Vælg Tilføj procentdele, hvis du vil finde procentdelen af hver attributværdi i hver gruppe. Der føjes et nyt felt til resultattabellen, der indeholder procentdelen af hver attributværdi inden for hver gruppe. Hvis du også vælger Tilføj minoritet/majoritet, føjes der yderligere to felter til resultatlaget, som indeholder procentdele af attributværdierne for minoritet og majoritet inden for de enkelte grupper.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.