## Najdi najboljše lokacije storitev

##

Orodje Najdi najboljše lokacije storitve vam omogoča, da najdete najboljše lokacije za storitve. Orodje razporedi lokacije s povpraševanjem za lokacije storitev na način, ki ustreza določenemu cilju.

Lokacije storitev predstavljajo lokacije, kjer so gasilski domovi, šole, knjižnice, trgovine ali distribucijski centri. Lokacije povpraševanja predstavljajo lokacije, kjer je povpraševanje po storitvah. To je lahko točkovni sloj iz popisa prebivalstva, ki povzema prebivalstvo na določenem območju.

Orodje Najdi najboljše lokacije storitev vam lahko pomaga odgovoriti na vprašanja, kot so:

- Kako se lahko gospodinjstva v nujnih primerih razporedijo po ustreznih zbirnih centrih, če je razpoložljivost postelj omejena in je ni mogoče povečati?
- Kako lahko razporedite soseske najbližjim enotam knjižnic in najdete število potencialnih uporabnikov za vsako enoto?
- Kako najdete najboljšo lokacijo za distribucijski center živil, ki kar najbolj skrajša potovalni čas (in posledično stroške) za dostavo v verigo trgovin z živili?
- Kje naj se nahaja nov park, da bo kar največje število prebivalcev mesta živelo v oddaljenosti 5 minut hoje od parka?
- Katere so najboljše lokacije za več trgovin za hišne ljubljenčke v okrožju, tako da 40 odstotkov lastnikov hišnih ljubljenčkov do ene od trgovin ni oddaljenih več kot 10 minut vožnje?

## Cilj

Določite cilj, ki mora biti uresničen pri razporejanju lokacij povpraševanja za lokacije storitve.

Z orodjem Najdi najboljše lokacije storitve lahko določite tip težave, ki jo rešujete – cilj. Orodje je optimizirano za zagotavljanje rešitev za ta določen cilj. Ne glede na cilj je za doseganje rešitve uporabljena ista osnovna metoda – količina povpraševanja za določeno lokacijo povpraševanja je dodeljena najbližji lokaciji storitve. Cilji se razlikujejo glede na obravnavo vpliva med razdaljo (ali časom) in povpraševanjem. Orodje upošteva tako potovalno razdaljo/čas, količino povpraševanj in, v nekaterih primerih, kapaciteto lokacij storitve. Če je cilj, na primer, skrajšati potovalni čas, bo orodje sekundarno vseeno skušalo kar najbolj povečati dodeljeno povpraševanje. Podobno bo orodje, če je cilj kar najbolj povečati dodeljeno povpraševanje, poskušalo skrajšati potovalni čas (z dodelitvijo lokacij povpraševanja najbližji lokaciji storitve namesto katerikoli lokaciji storitve).

Glede na vaše podatke in uporabljene nastavitve lahko različni cilji privedejo do enakih ali podobnih rezultatov. Vseeno morale navesti cilj, ki je najustreznejši za vašo analizo.

## Dodeli k obstoječi lokaciji storitve

Uporabite ta cilj, če ne želite najti novih lokacij storitev in želite povpraševanja dodeliti obstoječim lokacijam storitev, ki imajo lahko omejene ali neomejene kapacitete.

Ta cilj dodeli povpraševanja lokacijam storitev na podlagi njihove kapacitete in količine povpraševanj iz okolice. Povpraševanje je dodeljeno najbližji lokaciji storitve, dokler ni zapolnjena njena kapaciteta. Če navedete največji potovalni doseg, ne bo nobena lokacija povpraševanja zunaj dosega dodeljene lokaciji storitve, tudi če povpraševanje ni povsem dodeljeno.

## Skrajšaj potovanje

Uporabite ta cilj, če želite najti takšne lokacije storitev, da je skupen potovalni čas ali potovalna razdalja med lokacijami povpraševanja in lokacijami storitev kar najmanjša.

Ta cilj je pogosto uporaben pri rednih potovanjih med lokacijami storitev in lokacijami povpraševanj. Ta cilj uporabite, na primer, za kar največje skrajšanje celotne potovalne razdalje blaga iz distribucijskih centrov do trgovin ali za izbiro lokacije konference, s katero kar najbolj skrajšate potovalni čas za vse udeležence.

## Povečaj pokritost

Uporabite ta cilj, če želite kar najbolj povečati količino povpraševanj, ki so pokrite v okviru določenega časa ali razdalje od lokacij storitev.

Ta cilj izbere lokacije storitev tako, da je dodeljena največja količina povpraševanj z vsake lokacije povpraševanj, ki je dodeljena prvi najbližji lokaciji storitve.

Za ta cilj je zahtevan končen največji potovalni doseg; v nasprotnem primeru so lahko vsa povpraševanja dodeljena eni lokaciji storitve. Lokacije povpraševanja, ki so zunaj razdalje ali časa katerekoli lokacije storitve, ne bodo dodeljene (to vam bo prikazalo, kje povpraševanja niso izpolnjena in kje so morda potrebne dodatne lokacije storitev).

## Povečaj pokritost glede na kapaciteto

Uporabite ta cilj, če želite kar najbolj povečati količino povpraševanj, ki jih bodo pokrile lokacije storitev, vendar imajo te omejitve kapacitete.

Ta cilj izbere lokacije storitev tako, da je kar največja količina povpraševanj dodeljena brez preseganja kapacitete katerekoli lokacije storitev. Vsa povpraševanja iz posamezne lokacije poizvedb so dodeljena eni lokaciji storitve, ki je najbližja in ima razpoložljivo kapaciteto (to pomeni, da če bi dodelitev lokacije povpraševanj lokaciji storitve preseglo razpoložljivo kapaciteto lokacije storitve, ta sploh ne bo dodeljena, prav tako ne bi bil dodeljen niti del povpraševanja).

## Pokrij odstotek povpraševanja

Uporabite ta cilj, če želite izvedeti najmanjše število lokacij storitev, ki jih potrebujete za pokritje določenega odstotka povpraševanja.

Ta cilj izbere najmanjše število lokacij storitev, potrebnih za doseganje določenega odstotka povpraševanja. Lokacija povpraševanja, ki je znotraj največjega potovalnega dosega dveh ali več lokacij storitev, se bo sorazmerno razdelila med lokacije storitev na podlagi razdalje od vsake od njih. Ta cilj je pogosto uporabljen, ko lahko ljudje izbirajo, katero lokacijo storitve obiskati in se v splošnem predvideva, da bodo obiskali najbližjo lokacijo storitve (če je vse ostalo enako).

V nasprotju z drugimi cilji za izbiro lokacij storitev, pri katerih sami določite, koliko lokacij storitev izbrati, ta cilj na podlagi odstotka povpraševanj, ki jih želite izpolniti, izbere število lokacij storitev za vas. Predvideva, da lokacije storitev nimajo omejenih kapacitet.

## Izmeri

Kot pri drugih orodjih, ki v analizo vključujejo potovanje, lahko določite, ali se potovanje meri z razdaljo ali časom in izberete različne načine potovanja, kot so hoja, trajanje vožnje, razdalja vožnje po neasfaltiranih cestah in tako naprej. Razpoložljive načine potovanja določi administrator vaše organizacije. Pri uporabi časa vožnje z avtom, časa vožnje po neasfaltiranih cestah ali časa vožnje s tovornjakom lahko poljubno vključite promet na določen dan v tednu in čas v dnevu.

Za točno dodelitev lokacij povpraševanja lokacijam storitev določite, ali se potuje od lokacij storitev do lokacij povpraševanja (npr. od gasilskih domov do hiš) ali od lokacij povpraševanj do lokacij storitev (od hiš do gasilskih domov). Orodje Najdi najboljšo lokacijo storitev bo upoštevalo smer potovanja po enosmernih ulicah, ali lahko zavijete iz ene v drugo ulico, ali je v križišču prepovedano zavijati levo in tako naprej, odvisno od tega, ali potujete od lokacije storitve proti lokaciji povpraševanja ali od lokacije povpraševanja do lokacije storitve.

## Sloj lokacij povpraševanja

Točkovni geoobjekti, ki predstavljajo lokacije s povpraševanjem po storitvah, ki jih ponujajo lokacije storitev. Orodje te lokacije povpraševanja dodeli ustreznim lokacijam storitev glede na izbrani cilj.

Lokacije povpraševanj imajo pripadajočo količino povpraševanj. Če imajo vse lokacije povpraševanj isto povpraševanje, uporabite konstanto za določanje vrednosti.Če se količina povpraševanj po lokacijah spreminja, uporabite polje Sloj lokacij povpraševanj, da določite vrednost za vsako lokacijo povpraševanja.

Povpraševanja bodo dodeljevana lokacijam storitev, dokler ne bodo dodeljena vsa povpraševanja, ne glede na to kako daleč so lokacije povpraševanj od lokacij storitev. Sloju lokacij povpraševanj lahko dodelite maksimalni doseg potovanja za ustvarjanje mejne vrednosti razdalje ali časa – katerekoli lokacije povpraševanj zunaj mejne vrednosti ne bodo dodeljene. Če imajo vse lokacije povpraševanj isti maksimalni potovalni doseg, uporabite konstanto za določanje vrednosti.Če se maksimalni doseg potovanja po lokacijah spreminja, uporabite polje Sloj lokacij povpraševanja, da določite vrednost za vsako lokacijo povpraševanja.

Če je tip cilja Pokrij odstotek povpraševanja, morate določiti minimalni odstotek povpraševanj, za katerega želite, da ga lokacije storitev zajamejo.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

Orodje podpira do 10.000 geoobjektov v sloju lokacij povpraševanj.

## Zahtevan sloj lokacij storitev

Točkovni geoobjekti predstavljajo lokacije, ki z nudenjem nekakšnih storitev delujejo kot lokacije storitev. Zahtevane lokacije storitev običajno predstavljajo lokacije, ki že obstajajo, za razliko od kandidatnih lokacij storitev, ki običajno predstavljajo lokacije, na katerih šele bodo zgrajene ali postavljene nove lokacije storitev. Pri dodeljevanju lokacij povpraševanj orodje uporablja lokacije storitev v zahtevanem sloju lokacij storitev pred lokacijami storitev iz sloja kandidata za lokacijo storitve.

Zahtevane lokacije storitev imajo lahko neomejeno kapaciteto (tj. ugodijo lahko vsem dodeljenim povpraševanjem) ali pa imajo omejeno kapaciteto. Če imajo vse lokacije storitev iste omejene kapacitete (kot je število gospodinjstev, za katera lahko poskrbi gasilski dom, recimo 4.000), navedite konstantno vrednost. Če se kapaciteta med lokacijami storitev razlikuje (kot je število prostih mest za novince po posameznih šolah) navedite polje, ki vsebuje vrednost kapacitete za posamezno lokacijo storitve.

Orodje podpira do 100 geoobjektov v zahtevanem sloju lokacij storitev.

## Sloj kandidata za lokacijo storitve

Točkovni geoobjekti predstavljajo lokacije, ki z nudenjem nekakšnih storitev delujejo kot lokacije storitev. Kandidati za lokacijo storitve običajno predstavljajo lokacije, na katerih bodo zgrajene ali postavljene nove lokacije storitev, v nasprotju z zahtevanimi lokacijami storitev, ki običajno predstavljajo lokacije, ki že obstajajo.

Odvisno od cilja vaše analize morate navesti število kandidatov za lokacijo, ki jih izberete iz nabora kandidatov. Če navedete tako zahtevane lokacije storitev kot kandidate za lokacijo storitve, orodje uporabi lokacije storitev v zahtevanem sloju lokacij storitev pred lokacijami storitve iz sloja kandidata za lokacije storitev.

Kandidati za lokacije storitev imajo lahko neomejeno kapaciteto (tj. ugodijo lahko vsem dodeljenim povpraševanjem) ali pa imajo omejeno kapaciteto. Če imajo vse lokacije storitev iste omejene kapacitete (kot je število gospodinjstev, za katera lahko poskrbi gasilski dom, recimo 4.000), navedite konstantno vrednost. Če se kapaciteta med lokacijami storitev razlikuje (kot je število prostih mest za novince po posameznih šolah) navedite polje, ki vsebuje vrednost kapacitete za posamezno lokacijo storitve.

Orodje podpira do 1.000 geoobjektov v sloju kandidata za lokacije storitev.

## Ime sloja z rezultati

To je ime sloja, ki bo ustvarjen v Moji vsebini in dodan na karto. Privzeto ime temelji na imenu orodja in imenu vhodnega sloja. Če sloj že obstaja, bo od vas zahtevano, da vnesete drugo ime.

Sloj z rezultati bo vseboval vse od naslednjega: lokacije storitve, ki imajo dodeljena povpraševanja, lokacije povpraševanja, ki so dodeljene lokacijam storitev, in dodeljene linije, ki povezujejo lokacije povpraševanj z dodeljenimi lokacijami storitev. Dodeljene linije so izrisane kot zračne razdalje, vendar potovalni čas ali razdalja med lokacijo storitve in lokacijo povpraševanja vedno temelji na načinu potovanja, ki ga navedete in ne uporablja zračnih razdalj.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.