## Create Watersheds

##

Dette verktøyet finner nedbørsfeltet, eller oppstrøms tilsigsområde, for hvert punkt i inndatalaget.

La oss for eksempel si at du har punktgeoobjekter som representerer steder med vannforurensning, og du ønsker å finne sannsynlige kilder til forurensningen. Siden forurensningskilden må befinne seg oppstrøms innenfor nedbørsfeltet, bruker du dette verktøyet til å definere nedbørsfeltene som inneholder forurensningskildene.

Plasseringen av inndatapunktene er viktig. Hvis de ikke er plassert nøyaktig på en dreneringslinje, kan det hende de resulterende nedbørsfeltene blir veldig små og ikke spesielt nyttige for analysen. Search distance to nearest drainage kan brukes til å justere plasseringen av analysepunktene slik at de faller nøyaktig på en dreneringslinje. Det gjør det mulig å finne nedbørsfeltet som flyter inn i punktet som er plassert på dreneringslinjen. De justerte plasseringene som brukes til å finne nedbørsfeltene, skrives til utdatalaget – inndatapunktene endres ikke.

Resultatet er et gruppelag som inneholder to lag: nedbørsfeltene og de justerte punktene som ble brukt til å beregne nedbørsfeltene.

De resulterende nedbørsfeltene har de samme attributtene som inndatapunktene, i tillegg til følgende attributter:

- PourPtID – inneholder ID-verdien fra inndatapunktet.
- Area Square Kilometers – inneholder arealet i kvadratkilometer for oppstrøms nedbørsfeltet.
- Description og DataResolution – inneholder informasjon om hydrologidataene som brukes til å beregne sporingslinjen.

Hvis det er merket av for Bruk gjeldende kartutstrekning, er det kun geoobjektene i gjeldende kartutstrekning som brukes til å beregne nedbørsfeltene. Hvis det ikke er merket av for dette alternativet, analyseres alle geoobjektene i inndatalaget, selv om de befinner seg utenfor gjeldende kartutstrekning.

## Punktgeoobjekter som brukes til å beregne nedbørsfelt

Det beregnes et nedbørsfelt (oppstrøms tilsigsområde) for hvert punkt.

I tillegg til å velge et lag fra kartet kan du velge Velg analyselag i levende atlas eller Velg analyselag som du finner nederst i rullegardinlisten. Dette åpner et galleri som inneholder en samling lag som vil være nyttige i mange analyser.

## Search distance to nearest drainage

Hvis inndatapunktene befinner seg et stykke fra en dreneringslinje, blir de resulterende nedbørsfeltene trolig veldig små og ikke særlig nyttige når du skal finne en oppstrøms forurensningskilde. I de fleste tilfeller bør inndatapunktene festes til den nærmeste dreneringslinjen for å finne nedbørsfeltene som flyter til et punkt som befinner seg på dreneringslinjen. Når du skal finne nærmeste dreneringslinje, angir du en søkeavstand. Hvis du ikke angir en søkeavstand, beregner og bruker verktøyet en konservativ søkeavstand.

Hvis du vil bruke den nøyaktige plasseringen for inndatapunktet, angir du en søkeavstand på null.

Esri har forhåndsberegnet dreneringslinjene til analyseformål ved hjelp av standard hydrologimodeller. Hvis det ikke finnes en dreneringslinje innenfor søkeavstanden, brukes stedet som har høyest drenering innenfor søkeavstanden.

## Navn på resultatlag

Dette er navnet på laget som opprettes i Mitt innhold og legges til kartet. Standardnavnet er basert på verktøynavnet og navnet på inndatalaget. Hvis laget allerede finnes, blir du bedt om å oppgi et annet navn.

Bruk rullegardinlisten Lagre resultat i til å angi navnet på en mappe i Mitt innhold som resultatene skal lagres i.