## Koosta rasteri sijainnissa

##

Tämä työkalu koostaa rasterin ensimmäisessä lähtöaineiston karttatasossa määritettyjen alueiden (vyöhykkeiden) perusteella.

Seuraavassa on luettelo joistakin sovelluksista:

- Jos käytössä ovat vesijakoalueiden rajojen karttataso ja maankäyttötyypin mukaisten kaavoitusrajojen karttataso, työkalu laskee tietyn maankäyttöaluetyypin kokonaispinta-alan eekkereinä kullekin vesijakoalueelle.
- Jos käytössä ovat piirikunnan kiinteistöjen karttataso ja kaupunkien rajojen karttataso, työkalu tekee yhteenvedon siitä, mikä on kunkin kaupungin rajojen sisällä olevien vapaiden kiinteistöjen keskimääräinen arvo.

Jos Käytä nykyistä karttalaajuutta -toiminto on valittuna, vain lähtökarttatason ja yhteenvetokarttatason nykyisessä karttalaajuudessa näkyvät kohteet analysoidaan. Jos toimintoa ei ole valittu, analyysiin sisällytetään kaikki lähtö- ja yhteenvetokarttatason kohteet, vaikka ne eivät sijaitsisikaan nykyisen karttalaajuuden alueella.

## Valitse aluekarttataso, jonka rajojen sisällä olevasta rasterikarttatasosta haluat laatia yhteenvedon

Yhteenveto laaditaan karttatasosta, joka määrittää alueiden (tai vyöhykkeiden) rajat.

Karttataso voi olla rasteri- tai kohdeaineistoryhmä. Rastereissa vyöhykkeet määräytyvät kaikkien niiden lähtöaineiston sijaintien mukaan, joilla on sama soluarvo. Alueiden ei tarvitse olla vierekkäisiä.

## Määritä rajat valitsemalla kenttä

Tämä on sen karttatason ominaisuustieto, jota käytetään alueiden rajojen määrittämiseen.

Oletetaan esimerkiksi, että ensimmäinen lähtöaineiston karttataso määrittää hallintoyksikön rajat ominaisuustiedoilla, jotka määrittävät kunkin yksikön alueen, piirin ja kiinteistön tunnuksen. Sinulla on myös rasterikarttataso, joka määrittää kunkin sijainnin biodiversiteetti-indeksin. Valitsemasi kentän mukaan voit laskea keskimääräisen biodiversiteetin paikallis-, piiri- tai aluetasolla.

## Valitse rasterikarttataso, josta haluat laatia yhteenvedon

Tämän karttatason rasterisoluista laaditaan yhteenveto niiden alueiden (vyöhykkeiden) mukaan, joiden sisällä solut ovat.

## Valitse laskettava tilastotieto

Valittuasi tason, josta yhteenveto laaditaan, voit vaihtoehtoisesti laskea tilastotietoja lähtöaineiston aluekarttatason pisteiden, viivojen tai alueiden kaikille numeromuotoisille ominaisuustiedoille.

Kun valittu kenttä on kokonaisluku, käytettävissä ovat seuraavat tilastotietojen tyypit: Keskiarvo, Maksimi, Mediaani, Minimi, Vähemmistö, Vaihteluväli, Keskihajonta, Summa ja Diversiteetti.

Jos kenttä on liukuluku, käytettävissä ovat seuraavat tyypit: Keskiarvo, Maksimi, Minimi, Vaihteluväli, Keskihajonta ja Summa.

## Ohita puuttuvat arvot laskelmassa

Jos valitset arvojen ohittamisen, kyseisen alueen tulosaineiston arvon määrittämiseen käytetään vain soluja, joilla on arvo karttatasossa yhteenvedon laatimista varten. Muutoin jos arvoja puuttuu mistä tahansa alueelta tulosaineistossa, kyseisen vyöhykkeen kaikkien solujen tilastotietojen laskemiseen on liian vähän tietoja, ja tulosaineistossa kyseisen alueen arvoksi määritetään NoData.

## Tulostason nimi

Sen karttatason nimi, joka luodaan Oma sisältö -kohtaan ja lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.