## Elementu savienošana

##

"Elementu savienošana" strādā ar diviem slāņiem un savieno viena elementa atribūtus ar otra elementa atribūtiem atkarībā no telpiskajām un atribūtu saistībām. Rīks nosaka visus ievades elementus, kas atbilst norādītajiem savienošanas nosacījumiem, un mērķa slānim pievieno savienojamo slāni.

Rīku Elementu savienošana var lietot punktiem, līnijām, laukumiem un tabulām. Lai varētu veikt telpisko savienošanu, jūsu datiem ir jābūt ģeometrijai.

Ja ir atzīmēts iestatījums Lietot pašreizējo kartes pārklājumu, tad tiek analizēti tikai tie elementi, kas redzami pašreizējā kartes pārklājumā. Ja tas nav atzīmēts, tiek analizēti visi elementi gan mērķa slānī, gan savienojuma slānī par tad, ja tie atrodas ārpus pašreizējā kartes pārklājuma.

## Izvēlēties mērķa slāni

Mērķa slānis, kam atribūti no savienojuma slāņa tiek pievienoti tā tabulā.

Papildus slāņa izvēlei no kartes nolaižamā saraksta apakšā varat atlasīt Izvēlēties Living Atlas analīzes slāni vai Izvēlēties analīzes slāni. Tādējādi tiek atvērta galerija, kurā apskatāmi dažādi analīzes slāņi.

## Izvēlēties slāni, ko pievienot mērķa slānim

Savienojuma slānis ar atribūtiem, kas tiek pievienoti mērķa slānim.

Papildus slāņa izvēlei no kartes nolaižamā saraksta apakšā varat atlasīt Izvēlēties Living Atlas analīzes slāni vai Izvēlēties analīzes slāni. Tādējādi tiek atvērta galerija, kurā apskatāmi dažādi analīzes slāņi.

## Izvēlēties savienošanas veidu(s)

Varat lietot telpisko savienošanu, atribūtu savienošanu vai abu šo veidu kombināciju.

- Telpiskā — izmanto norādīto telpisko saistību, lai savienotu elementus. Šim nolūkam abiem slāņiem nepieciešama ģeometrija.
- Atribūtu — savieno elementus atkarībā no vienādiem laukiem.

## Izvēlēties telpisko saistību

Telpiskā saistība, kas nosaka, vai elementi tiks savienoti. Pieejamās saistības ir atkarīgas no ievades elementos izmantotās ģeometrijas veida (punkti, līnijas, platības). Pieejamās saistības iekļauj sekojošo:

- Identiski ar — mērķa slāņa elementi tiek saskaņoti, raugoties, vai tie ir identiski ar savienojuma slāņa elementiem.
- Šķērso — mērķa slāņa elementi tiek saskaņoti, raugoties, vai tie šķērso savienojuma slāņa elementus.
- Pilnībā satur — elementi tiek saskaņoti, raugoties, vai mērķa slāņa elementi pilnībā satur savienojuma slāņa elementus.
- Pilnībā ietver — elementi tiek saskaņoti, raugoties, vai mērķa slāņa elementi pilnībā ir ietverti savienojuma slāņa elementos.
- Norādītajā attālumā no — mērķa slāņa elementi tiek saskaņoti, raugoties, vai tie atrodas norādītajā attālumā no savienojuma slāņa elementiem.

## Atribūtu savienošana

Atribūtu saistība, kas nosaka, vai elementi tiek savienoti cits ar citu. Elementi tiek savienoti, kad savienojamā slāņa lauku vērtības ir vienādas ar mērķa slāņa lauku vērtībām.

Pieņemsim, ka jums ir visa apgabala dzīvesvietu adrešu ģeogrāfiskais slānis (ieskaitot lauku ZIP) un datukopas tabula ar veselības demogrāfiskajiem datiem pēc pasta indeksa (lauks ar nosaukumu HEALTHZIP). Jūs varat savienot veselības datukopu ar dzīvesvietu datiem, saskaņojot lauku ZIP ar lauku HEALTHZIP, iegūstot dzīvesvietu slāni ar atbilstošajiem veselības datiem.

## Izvēlēties savienošanas darbību

Nosaka, kā tiek veikta mērķa un savienojuma slāņa savienošana, ja tiek konstatēts, ka daudziem savienojuma slāņa elementiem ir vienāda saistība ar mērķa slāni. Var izvēlēties kādu no šīm divām savienošanas operācijām:

- Savienot vienu ar vienu — šajā gadījumā pirmo saskanošo savienojuma slāņa elementu savieno ar pirmo saskanošo mērķa slāņa elementu. Vai arī (ja ir pievienota statistika) — saskanošos savienotos elementus apkopo ar katru mērķa slāņa elementu. Savienoto elementu skaitu pieskaita pēc noklusējuma.
- Savienot vienu ar daudziem — šajā gadījumā visi saskanošie savienojuma slāņa elementi tiek savienoti ar mērķa slāni. Rezultātu slānis iekļaus vairākus mērķa elementa ierakstus.

Pieņemsim, ka ir jāatrod lielveikali, kas atrodas ne tālāk kā 5 kilometrus no zemnieku tirdziņa. Šajā gadījumā slānim, kuram tiek veikta pievienošana, ir viens elements, kas atbilst zemnieku tirdziņam, bet pievienojamie elementi atbilst vietējiem pārtikas veikaliem, kuriem ir dažādi atribūti, piemēram, gada pārdošanas rādītāji. Izmantojot rīku Elementu savienošana, konstatējat, ka šiem kritērijiem atbilst pieci pārtikas veikali. Ja norādāt savienošanas operāciju Savienot vienu ar daudziem, rezultātā tiek parādīti pieci elementi, un katra rindiņa atbilst tirdziņam un lielveikalam. Ja norādāt saistību Savienot vienu ar vienu un izvēlaties statistikas rādītāju, tiek iegūts rezultāts ar vienu elementu, kas atbilst tirdziņam, un kopsavilkuma datiem par lielveikaliem, piemēram, skaitu (5) un citiem izvēles statistikas datiem — ikgadējo pārdošanas rādītāju summu u.c.

## Pievienot statistiku (pēc izvēles)

Ja izvēlas Savienot vienu ar vienu, tad, izmantojot skaitliskos laukus, var apkopot un aprēķināt savienoto elementu statistiku. Pēc noklusējuma tiek aprēķināts saskanošo savienoto elementu skaits un pieskaitīts rezultātu slānim. Ja izvēlaties nepievienot papildu statistiku, pirmais saskanošais savienojuma slāņa elements tiek savienots ar pirmo saskanošo mērķa slāņa elementu. Var aprēķināt vienu vai vairākus no šiem rādītājiem:

- Summa
- Minimums
- Maksimums
- Vidējais
- Standartnovirze

## Rezultātu slāņa nosaukums

Tas ir slāņa nosaukums, kas tiks izveidots lapā Mans saturs un pievienots kartei. Noklusējuma nosaukums ir balstīts uz rīka nosaukumu un ievades slāņa nosaukumu. Ja slānis jau pastāv, jums tiks lūgts norādīt citu nosaukumu.

Lietojot iespēju Saglabāt rezultātu nolaižamajā sarakstlodziņā, jūs varat norādīt mapes nosaukumu sadaļā Mans saturs, kur tiks saglabāts rezultāts.