## Pronađi odstupanja

##

Alat Pronađi odstupanja odredit će ima li statistički značajnih odstupanja u prostornom obrascu vaših podataka.

- Ima li netipičnih područja u uzorku vaših podataka (zločini, stabla, prometne nesreće)? Kako možete biti sigurni?
- Jeste li uistinu otkrili statistički značajno odstupanje (za trošenje, smrtnost novorođenčadi, dosljedno visoke rezultate testova) ili bi vaša karta ispričala drugačiju priču da promijenite način na koji je simbolizirana?

Alat Pronađi odstupanja pomoći će vam odgovoriti na ova pitanja sa sigurnošću.

Prirodno je da naše oči i mozak svaki put kad pogledamo na kartu počnu tražiti uzorak čak i kad ga nema. Zbog toga može biti teško odrediti jesu li uzorci u vašim podacima posljedica stvarnih prostornih procesa ili posljedica nasumičnog odabira. Zbog toga znanstvenici i analitičari upotrebljavaju statističke metode kao što je traženje odstupanja (Anselin Local Moran's I) za kvantificiranje prostornih uzoraka. Kada uistinu pronađete statistički značajna odstupanja ili klastere u svojim podacima, imate vrijedne informacije. Znanje o tome gdje i kada dolazi do odstupanja može pružiti važne informacije o procesima koji uzrokuju obrasce koje vidite. Sljedeći bi korak bio istražiti zašto su ova područja odstupanja toliko znatno različita. Ako je poznato, na primjer, da se provale u stanove značajno češće događaju u određenom susjedstvu iako je okruženo susjedstvima u kojima se događa malo provala, to je važna informacija ako želite izraditi učinkovite strategije prevencije, dodijeliti ograničene policijske resurse, pokrenuti program susjedske straže, pokrenuti dubinske kriminalističke istrage ili identificirati potencijalne osumnjičene.

## Odaberite sloj za koji će se izračunati odstupanja

Točkasti ili poligonalni sloj iz kojih će se tražiti odstupanja.

## Pronađi odstupanja od

Ova analiza odgovara na pitanje: Gdje su prostorna odstupanja u mojim podacima?

Ako su vaši podaci točke i vi odaberete Broj točaka, taj će alat procijeniti prostorni raspored točkastih geoobjekata kako bi se odgovorilo na pitanje: gdje su točke neočekivano grupirane, a gdje su raspršene?

Ako odaberete polje, ovaj će alat procijeniti prostorni raspored vrijednosti povezanih s pojedinim geoobjektima kako bi se odgovorilo na pitanja: gdje postoje niske vrijednosti okružene visokima? Gdje postoje visoke vrijednosti okružene niskim vrijednostima?

## Prebroji točke unutar

Zadana je postavka brojanje točaka unutar mreže koju je stvorio alat na temelju vaših podataka o točkama. Umjesto toga možete odabrati brojanje točaka unutar šesterokutne mreže ili navesti poligonalni sloj (uobičajeno su to administrativne prostorne jedinice poput granica općina ili gradova) da biste odgovorili na pitanje: S obzirom na broj točaka izračunatih unutar svakog poligonalnog geoobjekta, postoje li lokacije sa statistički značajnim većim ili manjim brojem točaka u usporedbi sa susjedstvom?

## Definiraj gdje su točke moguće

Nacrtajte ili odredite sloj koji određuje gdje je moguće odgovoriti na pitanje: ima li unutar područja lokacija s neočekivano visokim ili niskim koncentracijama točaka?

Poligonalni geoobjekti koje nacrtate ili geoobjekti u poligonalnom sloju koji odredite trebali bi odrediti gdje bi se točke mogle pojaviti. Da biste nacrtali područja, kliknite na gumb Nacrtaj i kliknite na kartu da biste stvorili oblik područja. Da biste nacrtali dodatna područja, ponovno kliknite na gumb za crtanje i kliknite na kartu za nastavak.

## Podijeli prema

Ponekad želite analizirati uzorke koji u obzir uzimaju temeljne raspodjele. Na primjer, ako vaše točke predstavljaju zločine, dijeljenjem s ukupnim brojem stanovništva dobit ćete analizu zločina po stanovniku, a ne sirove podatke o broju zločina. Odabir atributa kojim se dijeli često se naziva normalizacijom.

Odabir funkcije Esri stanovništvo obogatit će svaki poligonalni geoobjekt vrijednostima stanovništva koje će se zatim upotrebljavati kao atribut za dijeljenje. Ova opcija troši kredite.

## Optimiziraj za

Možete odabrati optimizaciju zbog brzine ili preciznosti.

Ovaj alat upotrebljava permutacije da bi odredio koliko se prostorni obrazac vaših podataka razlikuje od nasumičnog. Povećanje broja permutacija povećava preciznost, ali i vrijeme obrade.

## Opcije nadjačavanja

Alat će pronaći optimalne postavke za Veličinu ćelije i Pojas udaljenosti na temelju karakteristika vaših podataka. Međutim, ako imate određenu Veličinu ćelije ili Pojas udaljenosti koji se uklapaju u vašu analizu, možete upotrijebiti Opcije nadjačavanja za postavljanje tih vrijednosti.

Opcije nadjačavanja korisne su i kad provodite analizu različitih skupova podataka jer vam omogućuju da očuvate dosljednost Pojasa udaljenosti i Veličine ćelija u više skupova podataka. Zatim možete usporediti rezultate (primjerice, stopu pretilosti i dijabetesa ili čak stopu kriminala za dvije različite godine).

## Veličina ćelije

Veličina mrežnih ćelija koja se upotrebljava za brojanje točaka u ćelijama.

Kad se upotrebljava šesterokutna mreža za brojanje točaka u mreži, ta se udaljenost upotrebljava kao visina šesterokuta.

## Pojas udaljenosti

Svaki se geoobjekt analizira s obzirom na susjedne geoobjekte smještene unutar udaljenosti koju odredite. Alat će za vas izračunati zadanu udaljenost ili možete upotrijebiti ovu opciju da biste postavili određenu udaljenost koja odgovara vašoj analizi.

Na primjer, ako proučavate uzorke putovanja na posao i znate da je prosječan put na posao dug 15 kilometara, možda ćete, na primjer, željeti upotrijebiti pojas udaljenosti od 15 kilometara.

## Naziv sloja rezultata

Unesite naziv sloja koji će se stvoriti u dijelu Moj sadržaj i dodati na kartu. Ovaj sloj rezultata prikazat će statistički značajna odstupanja visokih i niskih vrijednosti ili broja točaka. Ako već postoji naziv sloja rezultata, zatražit će se da ga preimenujete.

Upotrebom padajućeg izbornika Spremi rezultat u možete odrediti naziv mape u dijelu Moj sadržaj gdje će se spremiti rezultat.