## Izveidot braukšanas laika laukumus

##

Izveidot braukšanas laika laukumus izveido teritorijas, kuras var sasniegt noteiktā braukšanas laikā, braukšanas attālumā, iešanas attālumā u.tml. Gar ceļiem vai takām tiek mērīts no viena vai vairākiem punktiem (līdz 1000), lai izveidotu slāni, kas var palīdzēt atbildēt uz sekojošiem jautājumiem:

- Kur es varu nokļūt no pašreizējās atrašanās vietas 30 minūšu braukšanas laikā?
- Kur es varu nokļūt, izbraucot plkst. 05:30:00 sastrēgumu laikā, no pašreizējās atrašanās vietas 30 minūšu braukšanas laikā?
- Kas atrodas divu kilometru gājiena attālumā no manas viesnīcas?
- Kuras pilsētas teritorijas ugunsdzēsēju departaments var sasniegt 5 minūšu laikā?
- Kā uzlabotos ugunsdzēsēju brigāžu pārklājuma zona, izbūvējot jaunu ugunsdzēsēju depo šeit?
- Kādas tirdzniecības teritorijas nosedz mans bizness?

Jūs iespējams spēsiet atbildēt uz saviem jautājumiem tikai vizualizējot izvades teritorijas. Alternatīvi, jūs varat veikt tālāku telpisko analīzi, izmantojot izejas teritorijas. Piemēram, izmantojot Apkopot punktus, lietojot braukšanas laika teritorijas ar demogrāfiskajiem datiem, var palīdzēt noteikt, kura ir labākā potenciālā veikala atrašanās vieta, kas varētu nodrošināt lielāko klientu bāzi Jūsu biznesam.

## Tip:

Lai izveidotu teritorijas, mērot lineāro distanci, nevis mērot gar ceļiem, izmantojiet Izveidot buferus.

Ja atzīmēsiet izvēles rūtiņu Izmantot pašreizējo kartes pārklājumu, tikai pašreizējā kartes pārklājumā redzamie elementi tiks izmantoti, lai izveidotu teritorijas, kuru pamatā ir braukšanas laiks vai attālums. Ja nav iezīmēts, tad tiks izmantoti visi ievades slāņa elementi, pat ja tie atrodas ārpus pašreizējā kartes pārklājuma.

## Izvēlieties punktu slāni, lai aprēķinātu braukšanas laikus tuvumā esošajām teritorijām

Punktu elementi, ap kuriem tiks aprēķināta teritorija. Varat izvēlēties pārvietošanās veidu (vieglā automašīna, smagā automašīna vai iešana kājām) un mērījumu (laiks vai attālums).

Papildus slāņa izvēlei no kartes nolaižamā saraksta apakšā varat atlasīt Izvēlēties Living Atlas analīzes slāni vai Izvēlēties analīzes slāni. Tādējādi tiek atvērta galerija, kurā apskatāmi dažādi analīzes slāņi.

Rīks atbalsta līdz 1000 elementiem ievades slānī.

## Izmērīt

Izvēlieties pārvietošanās veidu (vieglā automašīna, smagā automašīna vai iešana kājām) un mērījumu (laiks vai attālums). Pieejamos ceļošanas veidus nosaka jūsu organizācijas administrators. Pēc pārvietošanās veida un mērījuma izvēles ievadiet ilgumu vai attālumu līdz 5 stundām (300 minūtēm) vai 300 jūdzēm (482.80 kilometriem).

Ja izvēlaties iespēju Braukšanas laiks, Braukšanas laiks ārpus pilsētas vai Braukšanas laiks ar kravas automašīnu, tiek piedāvātas braukšanas laika mērīšanas opcijas.

- Noņemiet atzīmi no izvēles rūtiņas Lietot satiksmi, lai izveidotu braukšanas laika teritorijas, balstoties uz fiksētu ātrumu. Šī izvēlne jāizvēlas, ja jūs vēlaties iegūt vispārēju braukšanas laika teritoriju, kas nav aprēķināts izmantojot mainīgus satiksmes apstākļus noteiktam izbraukšanas laikam.

- Atzīmējiet Lietot satiksmi, lai izveidotu braukšanas laika teritorijas, balstoties uz noteiktu izbraukšanas laiku un mainīgiem satiksmes apstākļiem. Arī, izvēloties Dzīva satiksme opciju, izbraukšanas laiks no ievades punktiem ir iestatīts uz pašreizējo laiku, un pašreizējās un prognozētās satiksmes ātrums ir atsauce uz sensoriem un ir pamats, lai izveidotu braukšanas laika teritorijas. Prognozētais satiksmes ātrums tiek aprēķināts, atsaucoties uz dzīvās satiksmes ātrumu, vēsturisko ātrumu un pašreizējiem notikumiem, piem., laika apstākļiem. Satiksmes ātrums tiek prognozēts 12 stundām, lai jūs varētu pārvietot slīdni, lai iestatītu izbraukšanas laiku līdz pat 12 stundām.

  Izmantojiet šos dzīvās satiksmes iestatījumus, lai atrastu, kuras teritorijas var tikt sasniegtas izbraucot tagad, izbraucot pēc stundas utt.

- Iezīmējot Lietot satiksmi un izvēloties Satiksmi ar tipiskiem nosacījumiem dienai un laikam, rīks izveido braukšanas laika teritorijas, balsotties uz vēsturiskiem vidējiem ātrumiem, katram piecminūšu intervālam nedēļā. Šie rezultāti ietver satiksmi, bet neietver pašreizējās satiksmes nosacījumus un notikumus, kas var ievērojami atšķirties no normas.

  Jūs varat izmantot šos vēsturiskos satiksmes uzstādījumus, lai pajautātu, piemēram, "Kādas teritorijas es varu sasniegt izbraucot trešdien plkst. 11:30?"

  Laiks, ko jūs iestatāt, attiecas uz laika zonu, kurā atrodas jūsu ievades punkti. Tātad, ja jūs norādāt laiku 8:00 un ir divi sākumpunkti, viens Ņujorkā un otrs Losandželosā, braukšanas laika teritorijas tiks ģenerētas laikam attiecīgi 8:00 pēc Austrumu laika un 08:00 pēc Klusā okeāna laika.

Ņemiet vērā, ka transportlīdzeklis dodas virzienā prom no punkta, laiks ir pagājis un satiksmes apstākļi mainās. Braukšanas laika teritoriju rīks rēķina šīs variācijas, kad jūs izvēlaties Braukšanas laiks un atzīmējat Lietot satiksmi; tomēr, ne visi reģioni atbalsta satiksmi. Noklikšķiniet uz rīka saites Skatīt pieejamību, lai noskaidrotu, vai tas tiek piedāvāts jūsu izpētes teritorijā.

Iespēja Braukšanas laiks ar kravas automašīnu var izmantot dinamisku braukšanas ātrumu atkarībā no satiksmes (nepārsniedzot likumā noteikto kravas automašīnas braukšanas ātruma ierobežojumu). Piemēram, ja dinamiskais ātrums braukšanai pa ielu atkarībā no reāllaika satiksmes ir 65 jūdzes stundā, bet kravas automašīnas braukšanas ātruma ierobežojums attiecīgajā ielā ir 55 jūdzes stundā, brauciena aprēķinā attiecīgajā ielā tiks izmantots ātrums 55 jūdzes stundā.

Iešanas laiks un Iešanas attālums izmanto fiksētu ātrumu 5 kilometri stundā (3.1 jūdzes stundā) un ievēro gājēju ceļus, kā arī īpaši paredzētas ielas (ignorējot likumus, kas ietekmē autotransportu, piemēram, vienvirziena ielas).

Iespēja Attālums, braucot ar kravas automašīnu izmanto fiksētu braukšanas ātrumu un ievēro noteikumus, kas attiecas uz kravas automašīnām, savukārt Braukšanas attālums un Braukšanas attālums ārpus pilsētas izmanto fiksētu braukšanas ātrumu un ievēro noteikumus, kas attiecas uz automobiļiem, piemēram, automašīnām.

## Laukumi no dažādiem punktiem

Izvēlieties kā koplietotās teritorijas no dažādiem ievades punktiem tiek apstrādātas, kad tās sasniedz viena otru. Tie var:

- Pārklāties—Teritorijas no dažādiem ievades punktiem var pārklāt to pašu ceļu. Tas ir noderīgi, kad jums jāzina visi ievades punkti, kas var sasniegt noteiktu novietojumu dotajā laikā un attālumā.
- Izšķīdināt—Visi laukumi tiek apvienoti vienā un ne vairāk kā viens laukums var pārklāt noteiktu novietojumu. Tas ir noderīgi, jo viss, kas jums jāzina, ir- ka teritoriju var sasniegt dotajā laikā vai attālumā, bet nav nepieciešams zināt, tieši kuri ievades punkti var sasniegt ievadīto novietojumu.
- Sašķelt—laukumi no dažādiem ievades novietojumiem, kas daļēji pārklātos ir sašķelti vidū, tādejādi tā vietā tie robežojas viens ar otru. Šis ir noderīgi, kad jūs vēlaties redzēt kuras teritorijas atrodas dotā laika vai attāluma robežās no ievades punkta, un ,tajā pat laikā nosaka, kuri ievades punkti atrodas tuvāk šai teritorijai.

## Rezultāta slāņa nosaukums

Tas ir slāņa nosaukums, kas tiks izveidots lapā Mans saturs un pievienots kartei. Noklusējuma nosaukums ir balstīts uz rīka nosaukumu un ievades slāņa nosaukumu. Ja slānis jau pastāv, jums tiks lūgts norādīt citu nosaukumu.

Lietojot iespēju Saglabāt rezultātu nolaižamajā sarakstlodziņā, jūs varat norādīt mapes nosaukumu sadaļā Mans saturs, kur tiks saglabāts rezultāts.