## Υπολογισμός πυκνότητας

##

Το εργαλείο "Υπολογισμός Πυκνότητας" δημιουργεί ένα χάρτη πυκνότητας από στοιχεία σημείων ή γραμμών, διασπείροντας γνωστές ποσότητες ορισμένων φαινομένων (αναπαριστώνται ως γνωρίσματα των σημείων ή των γραμμών) στο χάρτη. Το αποτέλεσμα είναι ένα θεματικό επίπεδο περιοχών ταξινομημένων από τη λιγότερο πυκνή έως την περισσότερο πυκνή.

Για την είσοδο σημείων, κάθε σημείο θα πρέπει να αντιπροσωπεύει την τοποθεσία ενός συμβάντος ή περιστατικού και το εξαγόμενο θεματικό επίπεδο να αντιπροσωπεύει το πλήθος των περιστατικών ανά περιοχή μονάδας. Υψηλότερη τιμή πυκνότητας σε μια νέα τοποθεσία σημαίνει ότι υπάρχουν περισσότερα σημεία κοντά στη συγκεκριμένη τοποθεσία. Σε πολλές περιπτώσεις, το εξαγόμενο θεματικό επίπεδο μπορεί να ερμηνευτεί ως επιφάνεια κινδύνου για μελλοντικά συμβάντα. Για παράδειγμα, αν τα σημεία εισόδου αντιπροσωπεύουν τοποθεσίες με χτυπήματα κεραυνών, το επίπεδο αποτελεσμάτων μπορεί να ερμηνευθεί ως επιφάνεια κινδύνου για μελλοντικό χτύπημα κεραυνού.

Για την είσοδο γραμμής, η επιφάνεια πυκνότητας γραμμής αντιπροσωπεύει το σύνολο των γραμμών που βρίσκονται κοντά σε κάθε τοποθεσία. Οι μονάδες των υπολογιζόμενων τιμών πυκνότητας είναι το μήκος της γραμμής ανά περιοχή μονάδας. Για παράδειγμα, αν οι γραμμές αντιπροσωπεύουν ποταμούς, το επίπεδο αποτελεσμάτων θα αντιπροσωπεύει το συνολικό μήκος των ποταμών που βρίσκονται εντός της ακτίνας αναζήτησης. Αυτό το αποτέλεσμα μπορεί να χρησιμοποιηθεί για τον προσδιορισμό των περιοχών που είναι φιλόξενο για τη βόσκηση των ζώων.

Άλλες περιπτώσεις χρήσης αυτού του εργαλείου είναι οι εξής:

- Δημιουργία χαρτών πυκνότητας εγκλημάτων που βοηθούν τα αστυνομικά τμήματα να κατανείμουν πόρους σε περιοχές με υψηλό δείκτη εγκληματικότητας.
- Υπολογισμός πυκνότητας νοσοκομείων σε μια χώρα. Το επίπεδο αποτελεσμάτων εμφανίζει περιοχές με υψηλή και χαμηλή πρόσβαση σε νοσοκομεία και αυτές οι πληροφορίες μπορούν να χρησιμοποιηθούν για την κατασκευή νέων νοσοκομείων.
- Προσδιορισμός περιοχών με υψηλό κίνδυνο πυρκαγιάς, με βάση ιστορικές τοποθεσίες εμφάνισης πυρκαγιών σε δάση.
- Εντοπισμός κοινοτήτων που βρίσκονται μακριά από τους κύριους αυτοκινητόδρομους, με σκοπό το σχεδιασμό κατασκευής νέων δρόμων.

## Επιλέξτε το σημειακό ή γραμμικό θεματικό επίπεδο από το οποίο θα υπολογιστεί η πυκνότητα

Το σημειακό ή γραμμικό θεματικό επίπεδο σημείου από το οποίο θα υπολογιστεί η πυκνότητα.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Χρήση πεδίου μέτρησης

Παροχή ενός πεδίου με καθορισμό του αριθμού των περιστατικών σε κάθε τοποθεσία. Για παράδειγμα, αν έχετε σημεία που αντιπροσωπεύουν πόλεις, μπορείτε να χρησιμοποιήσετε ένα πεδίο που θα αντιπροσωπεύει τον πληθυσμό της πόλης ως πεδίο μέτρησης, και το επίπεδο πυκνότητας πληθυσμού που προκύπτει θα υπολογίσει μεγαλύτερες πυκνότητες πληθυσμών κοντά σε πόλεις με μεγαλύτερο πληθυσμό.

Αν επιλεγεί η προεπιλογή "Κανένα", θα θεωρηθεί ότι κάθε τοποθεσία αντιπροσωπεύει μια μεμονωμένη μέτρηση.

## Απόσταση αναζήτησης

Εισαγάγετε την απόσταση που θα καθορίζει πόσο μακριά θα πρέπει να γίνεται αναζήτηση για την εύρεση στοιχείων σημείου ή γραμμής κατά τον υπολογισμό τιμών πυκνότητας. Για παράδειγμα, αν δώσετε απόσταση αναζήτησης 10.000 μέτρων, η πυκνότητα οποιαδήποτε τοποθεσίας στο εξαγόμενο θεματικό επίπεδο υπολογίζεται με βάση τα στοιχεία που βρίσκονται σε απόσταση 10.000 μέτρων από την τοποθεσία. Οι τοποθεσίες που δεν έχουν περιστατικά εντός 10.000 μέτρων θα έχουν τιμή πυκνότητας ίση με μηδέν.

Αν δεν δοθεί απόσταση, θα υπολογιστεί μια προκαθορισμένη που βασίζεται στις τοποθεσίες των στοιχείων εισόδου και τις τιμές του πεδίου μέτρησης (αν έχει δοθεί πεδίο μέτρησης).

## Αποκοπή εξόδου σε

Σχεδιάστε ή δώστε ένα θεματικό επίπεδο που θα καθορίζει την περιοχή στην οποία θέλετε να υπολογιστούν πυκνότητες. Για παράδειγμα, αν υπολογίζετε την πυκνότητα των ψαριών σε μια λίμνη, μπορείτε να χρησιμοποιήσετε το όριο της λίμνης σε αυτή την παράμετρο και το αποτέλεσμα θα σχεδιαστεί μόνο εντός των ορίων της λίμνης.

## Ταξινόμηση κατά

Επιλέξτε τον τρόπο ταξινόμησης των τιμών πυκνότητας σε περιοχές.

- Ίσο διάστημα—Δημιουργούνται τέτοιες περιοχές ώστε το εύρος των τιμών πυκνότητας να είναι ίσο για κάθε περιοχή.
- Γεωμετρικό διάστημα—Οι περιοχές βασίζονται σε διαστήματα κλάσεων με γεωμετρική σειρά. Αυτή η μέθοδος διασφαλίζει ότι το εύρος κάθε κλάσης θα έχει περίπου τον ίδιο αριθμό τιμών σε κάθε κλάση και ότι η αλλαγή μεταξύ των διαστημάτων είναι συνεπής.
- Φυσικοί διαχωρισμοί—Τα διαστήματα κλάσεων για τις περιοχές βασίζονται σε φυσικές ομαδοποιήσεις των δεδομένων. Έχει προσδιοριστεί ότι οι τιμές διαχωρισμου των κλάσεων ομαδοποιούν καλύτερα παρόμοιες τιμές και μεγιστοποιούν τις διαφορές μεταξύ των κλάσεων.
- Ίση περιοχή—Δημιουργούνται τέτοιες περιοχές ώστε το μέγεθος κάθε περιοχής να είναι ίσο. Για παράδειγμα, αν το εξαγόμενο θεματικό επίπεδο έχει περισσότερες τιμές υψηλής πυκνότητας παρά χαμηλής πυκνότητας, θα δημιουργηθούν περισσότερες περιοχές για τις υψηλές πυκνότητες.
- Τυπική απόκλιση—Οι περιοχές δημιουργούνται με βάση την τυπική απόκλιση των προβλεπόμενων τιμών πυκνότητας.

## Αριθμός κλάσεων

Καθορίζει τον αριθμό κλάσεων (εύρος προβλεπόμενων τιμών) στο εξαγόμενο θεματικό επίπεδο. Κάθε κλάση προσδιορίζει το όριο των περιοχών. Οι τιμές αυτών των κλάσεων θα προσδιοριστούν από την παράμετρο παραπάνω Ταξινόμηση κατά.

## Μονάδες περιοχής εξόδου

Καθορίστε τη μονάδα της περιοχής εξόδου. Η πυκνότητα είναι το πλήθος διαιρεμένο με την περιοχή, και αυτή η παράμετρος καθορίζει τη μονάδα της περιοχής στον υπολογισμό της πυκνότητας.

## Όνομα θεματικού επιπέδου αποτελεσμάτων

Αυτό είναι το όνομα του θεματικού επιπέδου που θα δημιουργηθεί στην ενότητα Περιεχόμενο και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.