## Summeeri atribuudid

##

See tööriist summeerib kõik ühel või mitmel väljal olevad vastavad väärtused ja arvutab nende põhjal statistika. Kõige lihtsam statistik on summeeritud objektide arv, aga arvutada saab ka keerulisemaid statistikuid.

Kirjeldatud meetod on kasutatav näiteks olukorras, kus teil on olemas müügikohtade punktobjektid väljaga DISTRICT_MANAGER_NAME ja soovite summeerida selle alusel kohvi müügitulu juhatajate kaupa. Saate määrata sulandamise väljaks välja DISTRICT_MANAGER_NAME ja summeeritakse eraldi kõikide juhatajate andmeread. See tähendab, et kõik müügikohad, mille juhataja on

    Manager1

, summeeritakse ühele reale koos statistikute kokkuvõttega. Antud juhul arvutatakse kõikide

    Manager1

ja samuti kõikide teiste väljal DISTRICT_MANAGER_NAME loetletud juhatajate juhitavate müügikohtade statistikud, nagu müügikohtade arv ja TOTAL_SALES.

## Valige summeerimiseks sisend

Kiht, mis sisaldab summeeritavaid väljasid.

Lisaks kihi valimisele kaardil saate valida ripploendi alumises servas Sirvi kihte, et otsida oma sisust suurandmete failiketta andmestikku või objektikihti.

## Valige andmete summeerimise viis

Andmete summeerimiseks on kaks võimalust.

- Kõik objektid üheks objektiks – arvutab kõigi objektide statistika.
- Välja järgi – rühmitab objektid sarnaste väärtuste järgi määratud väljadel.

Oletame näiteks, et teil on puude andmekomplekt, mis sisaldab puuliigi välju väärtustega `Vaher`, `Kuusk` ja `Mänd` ning välja puukõrgus, ja teid huvitab keskmise puukõrguse leidmine. Kui summeerite kõik objektid üheks objektiks, leiate kõigi puude keskmise kõrguse, mis annab tulemuseks ühe keskmise väärtuse. Kui summeerite välja puukõrgus järgi, saate vahtrate keskmise, kuuskede keskmises ja mändide keskmise.

## Lisa statistika (valikuline)

Saate arvutada summeeritud objektide statistika. Numbriväljadel saab arvutada järgmised statistikud.

- Koguarv – arvutatakse väärtuste, mis pole nullväärtused, hulk. See funktsioon on kasutatav numbriväljade või stringide korral. Väärtuste [null, 0 ja 2] koguarv on 2.
- Summa – väljal olevate arvväärtuste summa. Väärtuste [null, null ja 3] summa on 3.
- Keskmine – arvväärtuste keskmine. Väärtuste [0; 2 ja null] keskmine on 1.
- Miinimum – numbrivälja miinimumväärtus. Väärtuste [0; 2 ja null] miinimum on 0.
- Maksimum – numbrivälja maksimumväärtus. Väärtuste [0; 2 ja null] maksimum on 2.
- Vahemik – numbrivälja vahemik. Selle arvutamiseks lahutatakse maksimumväärtusest miinimumväärtus. Väärtuste [0, null ja 1] vahemik on 1. Väärtuste [null ja 4] vahemik on 0.
- Dispersioon – raja numbrivälja dispersioon. Väärtuse [1] dispersiooni on null. Väärtuste [null, 1;1 ja 1] dispersioon on 1.
- Standardhälve – numbrivälja standardhälve. Väärtuse [1] standardhälve on null. Väärtuste [null, 1;1 ja 1] standardhälve on 1.

Tekstiväljadel saab arvutada järgmised statistikud:

- Koguarv – stringide, mis pole nullväärtused, hulk.
- Mõni – see statistik on juhuslik valim tekstistringi väärtusest vastaval väljal.

Kõik statistikud arvutatakse väärtustega, mis ei ole nullväärtus. Tulemkiht sisaldab uut välja iga arvutatud statistiku kohta. Soovitud statistika lisamiseks valige uus atribuut ja statistik.

## Vali andmeladu

GeoAnalyticsi tulemeid käsitletakse ArcGIS-i andmelaos salvedena ning need kuvatakse asjakohaste Portal for ArcGIS objektikihtidena. Üldjuhul salvestatakse tulemid ajalisruumilisse andmelattu – see on vaikimisi valitud. Mõnel juhul on tulemid mõistlik salvestada relatsioonilisse andmelattu. Allpool on toodud mõned põhjused, miks oleks soovitatav tulemid salvestada relatsioonilisse andmelattu.

- Saate tulemeid kasutada portaalidevahelises koostöös.
- Saate tulemustega sünkroniseerida.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikimisi nimi põhineb tööriista nimel ja sisendkihi nimel. Kui see kiht on juba olemas, siis töötlemine nurjub.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.