## Izračun gostote

##

Orodje za Izračun gostote ustvari karto gostote iz točkovnih ali linijskih geoobjektov s širjenjem znanih količin nekaterih pojavov (predstavljenih kot atributi točk ali linij) na karti. Rezultat je poligonski sloj, klasificiran od največje do najmanjše gostote.

Pri vhodnih točkah mora vsaka točka predstavljali lokacijo nekega dogodka, sloj z rezultati pa predstavlja število dogodkov na posamezno območje. Višja vrednost gostote na novi lokaciji pomeni, da je v bližini te lokacije več točk. V veliko primerih je sloj z rezultati mogoče interpretirati kot območje tveganja za prihodnje dogodke. Na primer, če vhodne točke predstavljajo lokacije udarov strele, je sloj z rezultati mogoče interpretirati kot območje tveganja za prihodnje udare strele.

Pri vhodnih linijskih podatkih, površinska gostota predstavlja skupno število linij, ki je v bližini vsake lokacije.Enote izračunanih vrednosti gostote so dolžina linije na površinsko enoto. Na primer, če linije predstavljajo reke, bo sloj z rezultati predstavljal skupno dolžino rek znotraj iskalnega polmera. Ta rezultat je mogoče uporabiti za identifikacijo območij, ki so primerna za pašo živali.

Drugi primeri uporabe tega orodja vključujejo:

- Ustvarjanje kart gostote kriminalitete, ki pomagajo policijo ustrezno razporediti vire na območja z visoko stopnjo kriminalitete.
- Izračunavanje gostote porazdelitve bolnišnic v okrožju. Sloj z rezultati bo prikazoval območja z dobro in slabo dostopnostjo do bolnišnic, te informacije pa je mogoče uporabiti pri odločitvah o kraju gradnje novih bolnišnic.
- Identifikacija območij, za katere obstaja visoko tveganje gozdnih požarov glede na pretekle lokacije gozdnih požarov.
- Lociranje prebivalstva, ki je daleč od avtocest za načrtovanje poteka novih cest.

## Izberi točkovni ali linijski sloj, iz katerega se izračuna gostoto

Točkovni ali linijski sloj, iz katerega bo izračunana gostota.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Uporabi polje štetja

Vnesite polje, ki določa število dogodkov na posamezni lokaciji. Na primer, če imate točke, ki predstavljajo mesta, lahko uporabite polje, ki predstavlja prebivalstvo mesta kot polje štetja. Sloj gostote prebivalstva bo izračunal večje gostote prebivalstva v bližini mest z več prebivalci.

Če je uporabljena privzeta vrednost Brez, bo posamezna lokacija štela za eno.

## Poišči razdaljo

Vnesite razdaljo, ki določa, kako daleč bo potekalo iskanje točkovnih ali linijskih geoobjektov med izračunavanjem vrednosti gostote. Na primer, če navedete iskalno razdaljo 10.000 metrov, bo gostota vseh lokacij v izhodnem sloju izračunana na osnovi geoobjektov, ki se nahajajo do 10.000 metrov od lokacije. Lokacije, ki nimajo incidentov v razdalji do 10.000 metrov, bodo dobile vrednost gostote nič.

Če razdalja ni navedena, bo privzeta izračunana na osnovi lokacij vhodnih geoobjektov in vrednosti v polju števca (če je polje števca vneseno).

## Izsekaj izhodni sloj na

Narišite ali navedite sloj, ki določa območje, kjer želite, da bodo izračunane gostote. Na primer, če računate gostoto rib v jezeru, lahko pri tem parametru uporabite mejo jezera in rezultat bo narisan samo znotraj meja jezera.

## Klasificiraj po

Izberite, kako bodo vrednosti gostote klasificirane po poligonih.

- Enaki intervali – Poligoni se ustvarjajo tako, da je razpon vrednosti gostote enak za posamezen poligon.
- Geometrični intervali – Poligoni temeljijo na intervalih razredov z geometričnimi nizi. Ta metoda zagotavlja, da ima vsak razpon razreda približno enako število vrednosti v vsakem razredu in da je sprememba med intervali konsistentna.
- Naravni prelomi – Intervali razredov poligonov temeljijo na naravnem skupinjenju podatkov. Mejne vrednosti razredov so določene tako, da najbolj skupinijo podobne vrednosti in kar najbolj povečajo razlike med razredi.
- Enake površine – poligoni so oblikovani tako, da so njihove površine enake. Na primer, če ima sloj z rezultati več vrednosti visoke gostote kot nizke gostote, bo za območja z visoko gostoto ustvarjenih več poligonov.
- Standardni odklon – Poligoni so ustvarjeni glede na standardni odklon predvidenih vrednosti gostote.

## Število razredov

Navede število razredov (razpon predvidenih vrednosti) v sloju z rezultati. Vsak razred določa mejo poligonov. Vrednosti teh razredov bo določil zgornji parameter Klasificiraj po.

## Izhodne površinske enote

Navedite enoto površine izhodnega poligona. Gostota je število, deljeno s površino, in ta parameter določa površinsko enoto v izračunu gostote.

## Ime sloja z rezultati

To je ime sloja, ki bo ustvarjen v Moji vsebini in dodan na karto. Privzeto ime temelji na imenu orodja in imenu vhodnega sloja. Če sloj že obstaja, bo od vas zahtevano, da vnesete drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.