## Κατάντη ιχνηλάτηση

##

Αυτό το εργαλείο προσδιορίζει την ιχνηλάτηση ή τη διαδρομή της ροής με καθοδική κατεύθυνση από τα σημεία στο θεματικό επίπεδο εισόδου.

Για παράδειγμα, ας υποθέσουμε ότι έχετε σημειακά στοιχεία που αντιπροσωπεύουν πηγές μόλυνσης και θέλετε να προσδιορίσετε ποια θα είναι η ροή της μόλυνσης στην περιοχή της μελέτης σας. Μπορείτε να χρησιμοποιήσετε το εργαλείο " Κατάντη Ιχνηλάτηση", για να εντοπίσετε τη διαδρομή της μόλυνσης. Αυτό το ίχνος μπορεί να διαιρεθεί σε μεμονωμένα γραμμικά τμήματα, μέσω του καθορισμού της τιμής απόστασης και των μονάδων μέτρησης. Η γραμμή που επιστρέφεται μπορεί να είναι το συνολικό μήκος της διαδρομής της ροής, ένα καθορισμένο μέγιστο μήκος ίχνους, ή να αποκοπεί σε πολυγωνικά στοιχεία όπως η περιοχή μελέτης σας. Σε πολλές περιπτώσεις, αν επιστραφεί το συνολικό μήκος του ίχνους της διαδρομής, αυτό θα είναι από την πηγή μέχρι τον ωκεανό.

Το αποτέλεσμα είναι μια γραμμή που αντιπροσωπεύει το κατάντι ίχνος. Εάν καθοριστεί απόσταση για την επιλογή Διαίρεση της ιχνηλάτησης σε γραμμικά τμήματα , η γραμμή της ιχνηλάτησης θα διαιρεθεί σε πολλές γραμμές και κάθε γραμμή θα έχει καθορισμένο μήκος. Για παράδειγμα, αν το σημείο εισόδου αντιπροσωπεύει μια υπερχείλιση μόλυνσης και ο ποταμός στον οποίο ρέει κινείται με ταχύτητα 0,6 μιλίων την ώρα, ή με 15 μίλια την ημέρα, μπορείτε να διαιρέσετε τον ποταμό σε τμήματα των 15 μιλίων. Η διαίρεση του ίχνους σε διαστήματα των 15 μιλίων θα δείξει πού θα φτάνει, κατά προσέγγιση, κάθε μέρα η μόλυνση. Η γραμμή θα συμβολίζεται με διαβάθμιση χρωμάτων με βάση την απόσταση και θα σημανθεί με την απόσταση από την αρχή της ιχνηλάτησης.

Η εξαγόμενη ιχνηλάτηση θα έχει όλα τα γνωρίσματα των σημείων εισόδου, καθώς και πρόσθετα γνωρίσματα.

- PointID—Περιέχει την τιμή ID από το σημείο εισόδου.
- LengthKm—Περιέχει το μήκος σε χιλιόμετρα για τη συνολική κατάντη ιχνηλάτηση.
- Description και DataResolution—Περιέχουν πληροφορίες αναφορικά με τα υδρολογικά δεδομένα που χρησιμοποιούνται για τον υπολογισμό της ιχνηλάτησης.
- FromDistance και ToDistance—Περιέχουν την απόσταση από και προς κάθε τμήμα γραμμής. Αυτές οι ιδιότητες εγγράφονται, αν χρησιμοποιείται η Διαίρεση της ιχνηλάτησης σε τμήματα γραμμής.

Αν είναι επιλεγμένη η Χρήση τρέχουσας έκτασης χάρτη, θα αναλυθούν μόνο τα σημειακά στοιχεία στο θεματικό επίπεδο εισόδου που είναι ορατό στην τρέχουσα έκταση του χάρτη. Αν δεν είναι επιλεγμένη, θα χρησιμοποιηθούν όλα τα στοιχεία στο επίπεδο εισόδου, ακόμα και αν βρίσκονται εξωτερικά της έκτασης του τρέχοντος χάρτη.

## Τα σημειακά στοιχεία που θα χρησιμοποιηθούν ως τοποθεσίες εκκίνησης για κάθε κατάντη ιχνηλάτηση

Τα σημειακά στοιχεία που θα χρησιμοποιηθούν ως τοποθεσία εκκίνησης για κάθε κατάντη ιχνηλάτηση. Το εξαγώμενο αποτέλεσμα θα περιέχει μια γραμμή για κάθε σημείο εισόδου.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Διαίρεση του ίχνους σε γραμμικά τμήματα

Η γραμμή ίχνους θα διαιρεθεί σε πολλές γραμμές και κάθε γραμμή θα έχει καθορισμένο μήκος. Για παράδειγμα, αν το σημείο εισόδου αντιπροσωπεύει μια υπερχείλιση μόλυνσης και ο ποταμός στον οποίο ρέει κινείται με ταχύτητα 0,6 μιλίων την ώρα, ή με 15 μίλια την ημέρα, μπορείτε να διαιρέσετε τον ποταμό σε τμήματα των 15 μιλίων. Η διαίρεση του ίχνους σε διαστήματα των 15 μιλίων θα δείξει πού θα φτάνει, κατά προσέγγιση, κάθε μέρα η μόλυνση. Η γραμμή θα συμβολίζεται με διαβάθμιση χρωμάτων με βάση την απόσταση και θα σημανθεί με την απόσταση από την αρχή του ίχνους. Η εξαγόμενη ιχνηλάτηση θα έχει πολλά τμήματα γραμμής και το καθένα θα έχει πεδία FromDistance και ToDistance.

## Μέγιστη απόσταση ίχνους

Προσδιορίζει το συνολικό μήκος της γραμμής που θα επιστραφεί. Αν δώσετε πολυγωνικά στοιχεία για αποκοπή του ίχνους, το αποτέλεσμα θα αποκοπεί στο πολύγωνο, ανεξάρτητα με την απόσταση που μπορεί να εισαγάγετε εδώ.

## Αποκοπή εξόδου σε

Σχεδιάστε ή δώστε ένα θεματικό επίπεδο της περιοχής στην οποία θέλετε να περικοπεί το ίχνος. Για παράδειγμα, αν θέλετε το αποτέλεσμα του ίχνους να βρίσκεται μόνο εντός της περιοχής μελέτης, όπως η επαρχία σας, χρησιμοποιήστε το στοιχείο επαρχίας ως είσοδο, ώστε το ίχνος να διακοπεί στο όριο της επαρχίας.

## Όνομα θεματικού επιπέδου αποτελεσμάτων

Αυτό είναι το όνομα του θεματικού επιπέδου που θα δημιουργηθεί στην ενότητα Περιεχόμενο και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.