## Vali parimad teenused

##

Parimate teenuste valiku tööriista abil saate valida teenuste jaoks parimad asukohad. Tööriist määrab vastavalt seatud eesmärkidele asukohad, kus valitseb nõudlus teenuste järgi.

Teeninduskohad tähistavad asukohti, kus pakutakse mingeid teenuseid (nt tuletõrjedepood, koolid, raamatukogud, poed või jaotuskeskused). Nõudluskohad tähistavad asukohti, kus on on nõudlust teenustele (nt rahvaloenduse ruutkaardi andmed, mis kirjeldavad teatud piirkonna rahvastikku).

Parimate teenuste valiku tööriista abil saate vastata järgmistele küsimustele.

- Kuidas saab hädaolukorras suunata leibkonnad õigesse katastroofiabi keskusesse, kui voodite arv on piiratud ja seda ei tohiks ületada?
- Kuidas suunata ümbruskonna elanikke lähimasse raamatukogusse ja saada teada iga raamatukogu potentsiaalne lugejate arv?
- Kuidas leida toidupoe jaotuskeskuse jaoks selline asukoht, mille puhul oleks üldine sõiduaeg (ja sõidukulu) kauba poekettidesse kohaletoimetamisel minimaalne?
- Kus peaks asuma uus park, et võimalikult suur arv linnakodanikest elaks pargist kuni viieminutilise jalutuskäigu kaugusel?
- Kuhu oleks maakonnas kõige parem rajada lemmikloomakauplused, et 40% maakonna lemmikloomaomanikest oleksid ühest kauplusest kuni 10-minutilise autosõidu kaugusel?

## Eesmärk

Seadke eesmärk, mis peab olema täidetud, kui teenuste tarbeks nõudluskohti määratakse.

Parimate teenuste valiku tööriista abil saate määrata lahendatava probleemi tüübi ehk eesmärgi. Tööriist on optimeeritud nii, et see pakuks konkreetse eesmärgi jaoks välja lahenduse. Olenemata eesmärgist kasutatakse lahenduseni jõudmiseks põhimõtteliselt sama metoodikat – teatud nõudluskoha nõudluse määr jaotatakse lähimale teenuse asukohale. Eesmärgid varieeruvad olenevalt vahemaa (või aja) ja nõudluse vastastikusest mõjust. Tööriist võtab arvesse sõiduvahemaad ja -aega ning nõudluse määra, mõnedel juhtudel ka teenuse mahtu. Kui eesmärgi puhul on tähtsaim sõiduaja minimeerimine, üritab tööriist siiski maksimeerida ka jaotatavat nõudlust. Kui eesmärgiks on maksimeerida jaotatavat nõudlust, üritab tööriist samamoodi sõiduaega minimeerida (määrates nõudluskohad lähimale rajatisele, mitte suvalisele teenusele).

Olenevalt teie andmetest ja kasutatavatest seadetest, võivad erinevad eesmärgid anda sarnased või erinevad tulemused. Te peaksite aga määratlema eesmärgi, mis on teie analüüsi jaoks kõige asjakohasem.

## Jaota olemasolevatele teenustele

Kasutage seda eesmärki siis, kui te ei soovi uusi teenuseid otsida ning soovite määrata nõudluse olemasolevatele teenustele, millel võib olla piiratud või piiramatu mahutavus.

Selle eesmärgi puhul määratakse nõudlus teenusele vastavalt selle mastaabile ja ümbritseva piirkonna nõudluse määrale. Nõudlus jaotatakse lähimale teenusele, kuni saadaolev maht on täis. Kui määratlete maksimaalse sõiduvahemiku, ei määrata sellest vahemikust välja jäävaid nõudluspunkte teenustele isegi siis, kui kogu nõudlust pole täielikult jaotatud.

## Minimeeri sõitmist

Kasutage seda eesmärki, kui soovite määrata teenused nii, et üldine sõiduaeg või -vahemaa nõudluskohtade ja teenuste vahel oleks minimaalne.

Seda eesmärki on sageli paslik kasutada siis, kui teenuse ja kõigi nõudluskohtade vahel on pidevalt vaja sõita. Võite seda eesmärki näiteks kasutada siis, kui soovite minimeerida üldist sõiduvahemaad kaupade vedamisel jaotuskeskustest kauplustesse või kui soovite valida konverentsi toimumispaiga nii, et kõigi osalejate sõiduaeg oleks minimaalne.

## Maksimeeri katvust

Kasutage seda eesmärki, kui soovite maksimeerida kaetavat nõudluse määra, mis jääb teenustest kindla aja või vahemaa piiresse.

Selle eesmärgi puhul valitakse teenuste asukohad nii, et nõudlus oleks maksimaalselt jaotatud ning iga nõudluspunkti kogu nõudlus oleks jaotatud ühele lähimale teenusele.

Selle eesmärgi puhul on vaja sisestada lõplik maksimaalne sõiduvahemik, sest muidu võidakse kogu nõudlus määrata ühele teenusele. Nõudluskohti, mis jäävad mõnest teenusest vahemaa või aja mõistes liiga kaugele, ei jaotata (see näitab, millistes kohtades pole nõudlus rahuldatud ning kus võib vaja minna täiendavaid teenust pakkuvaid kohti).

## Maksimeeri katvust mahu abil

Kasutage seda eesmärki, kui soovite maksimeerida teenustega kaetavat nõudluse määra, kuid teenuste kättesaadavus on piiratud.

Selle eesmärgi puhul valitakse teenused nii, et maksimaalne nõudluse määr oleks jaotatud ilma ühegi teenuse mahutavust ületamata. Iga nõudluskoha kogu nõudlus jaotatakse ühele lähimale teenusele, mille saadaolev maht pole täis (s.t kui nõudluskoha määramisel teenusele ületataks saadaolev maht, siis nõudluskohta ei määrata ning ei määrata ka teatud osa nõudlusest).

## Kata teatud protsent nõudlusest

Kasutage seda eesmärki, kui soovite teada saada minimaalset teenuskohtade arvu, mida vajate selleks, et katta teatud protsenti nõudlusest.

Selle eesmärgi puhul valitakse minimaalne arv teenuskohti, mida on vaja määratud nõudlusprotsendi katmiseks. Kui nõudluskoht jääb kahe või enama teenust pakkuva koha maksimaalse sõiduvahemiku piiresse, jaotatakse selle nõudlus proportsionaalselt teenuskohtade vahel vastavalt sellele, kui kaugel see igast konkreetsest paigast asub. Seda eesmärki kasutatakse sageli juhul, kui inimesed saavad valida, millist teenust pakkuvat paika külastada ning eeldatakse, et nad külastavad üldiselt lähimat kättesaadavat teenust (kui kõik muud tingimused on sarnased).

Erinevalt ülejäänud teenuste asukohtade valimise eesmärkidest, mille puhul saate nende arvukust ise valida, valitakse selle eesmärgi puhul teenuseid pakkuvate kohtade arvukus teie eest, võttes aluseks nõudlusprotsendi, mille soovite katta. Eeldatakse, et teenuseid pakkuvate asukohtade arv ei ole piiramatu.

## Mõõda

Nii nagu ka muude tööriistade puhul, mis analüüsivad muuhulgas liikumist, saate määrata, kas liikumist mõõdetakse vahemaa või aja järgi ning saate valida erinevate liikumisviiside hulgast (nt kõndimisaeg, sõiduaeg, sõiduvahemaa maakohas jne). Lubatud liikumisviisid määrab teie asutuse administraator. Kui kasutate sõiduaega , sõiduaega maakohas või autoveo sõiduaega, saate soovi korral lisada kindla nädalapäeva ja kellaaja kohta käiva liiklusinfo.

Selleks et nõudluskohti täpselt teenuseid pakkuvate kohtade tarbeks jaotada, peate määratlema, kas liikumine toimub nendest nõudluskohtadesse (nt tuletõrjedepoodest majadesse) või nõudluskohtadest teenust pakkuvatesse kohtadesse (lugejad lähevad raamatukogudesse). Parimate teenuste valiku tööriist võtab arvesse liikumise suunda ühesuunalistel tänavatel, seda, kas saate ühelt tänavalt teisele pöörata ning kas ristmikel on vasakpöörde võimalus jne olenevalt sellest, kas liikumine toimub teenuste asukohtadest nõudluskohtade suunas või nõudluskohtadest teenuste asukohtade suunas.

## Nõudluskohtade kiht

Punktobjektid, mis tähistavad asukohti, kus on nõudlust neis kohtades pakutavate teenuste järele. Tööriist määrab need nõudluse asukohad sobivate teenuste osas vastavalt valitud eesmärgile.

Nõudluse asukohtadega on seotud nõudluse määr. Kui kõikide nõudluskohtade nõudlus on ühesugune, saate väärtuse määramisel kasutada konstantset suurust. Kui nõudluse määr varieerub nõudluskohtade lõikes, kasutage iga nõudluskoha jaoks sobiva väärtuse määramiseks nõudluskohtade kihi välja.

Kogu nõudlus jaotatakse teenuste asukohtade aluse olenemata asjaolust, kui kaugel nõudluskohad teenuseid pakkuvatest kohtadest asuvad. Saate määrata nõudluskohtade kihi jaoks maksimaalse sõiduvahemiku, s.t lõpliku vahemaa või aja, millest väljapoole jäävaid nõudluskohti ei jaotata. Kui kõikide nõudluskohtade maksimaalne sõiduvahemik on ühesugune, saate väärtuse määramisel kasutada konstantset suurust. Kui maksimaalne sõiduvahemik varieerub nõudluskohtade lõikes, kasutage iga nõudluskoha jaoks sobiva väärtuse määramiseks nõudluskohtade kihi välja.

Kui eesmärgi tüüp on Kata teatud protsent nõudlusest, peate määrama minimaalse nõudlusprotsendi, mida teenused peavad katma.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

Tööriist võimaldab nõudluskohtade kihti lisada kuni 10 000 objekti.

## Nõutud teenuste asukohtade kiht

Punktobjektid, mis tähistavad teenustena toimivaid asukohti, kus pakutakse mingit teenust. Nõutud teenused tähistavad üldiselt asukohti, mis on juba olemas, samas kui pakutavad teenused tähistavad üldiselt asukohti, kuhu uued teenused tekitatakse. Nõudluskohtade jaotamisel kasutab tööriist esmalt nõutud teenuste asukoha kihis olevaid teenuseid ning seejärel pakutavate teenuste asukoha kihis olevaid teenuseid.

Nõutud teenuste maht võib olla piiramatu (st need võivad katta kogu nendele määratud nõudluse) või piiratud. Kui kõikidel teenustel on ühesugune piiratud maht (nt leibkondade arv, mida tuletõrjedepoo suudab teenindada – 4000), määrake konstantne väärtus. Kui mahutavus varieerub teenuste lõikes (nt uustulnukate jaoks saadaolevate kohtade arv igas gümnaasiumis), määrake iga teenuse maht vastaval väljal.

Tööriist võimaldab nõutud teenuste asukohti kirjeldavasse kihti lisada kuni 100 objekti.

## Kandidaat-teenuste kiht

Punktobjektid, mis tähistavad teenustena toimivaid asukohti, kus pakutakse mingit teenust. Pakutavad teenused tähistavad üldiselt asukohti, kuhu neid luuakse, samas kui nõutud teenused tähistavad üldiselt asukohti, mis on juba varasemast olemas.

Peate olenevalt analüüsi eesmärgist määrama, mitmest pakutavast teenusest saaksite valida. Kui määrate nii nõutud kui ka pakutavad teenused, kasutab tööriist esmalt nõutud teenuste kihis olevaid asukohti ja seejärel pakutavate teenuste kihis olevaid asukohti.

Pakutavate teenuste maht võib olla piiramatu (s.t nad võivad katta kogu nendele määratud nõudluse) või piiratud. Kui kõikidel teenustel on ühesugune piiratud maht (nt leibkondade arv, mida tuletõrjedepoo suudab teenindada – 4000), määrake konstantne väärtus. Kui mahutavus varieerub teenuste lõikes (nt uustulnukate jaoks saadaolevate kohtade arv igas gümnaasiumis), määrake iga teenuse maht vastaval väljal.

Tööriist võimaldab pakutavate teenuste kihti lisada kuni 1000 objekti.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Tulemkiht sisaldab kihte järgmiste üksuste jaoks: teenused, millele on määratud nõudlus, nõudluskohad, mis on jaotatud teenustele ja jaotusjooned, mis ühendavad nõudluskohti nende jaoks määratud teenustega. Jaotusjooned on kujutatud sirgjoontena, kuid teenuste ja nõudluskoha vaheline sõiduaeg või sõiduvahemaa sõltub alati teie määratletud liikumisviisist ning selle puhul ei kasutata sirgjoonelisi vahemaid.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.