## Εύρεση Κεντροειδών

##

Το εργαλείο αυτό λειτουργεί με ένα θεματικό επίπεδο πολλαπλών σημείων, γραμμικών ή πολυγωνικών στοιχείων για τον προσδιορισμό του αντιπροσωπευτικού κέντρου κάθε στοιχείου.

Αν είναι επιλεγμένη η δυνατότητα Χρήση τρέχουσας έκτασης χάρτη, θα αναλύονται μόνο τα στοιχεία στο πολλαπλών σημείων, γραμμικό ή πολυγωνικό θεματικό επίπεδο εισόδου τα οποία είναι ορατά στην τρέχουσα έκταση του χάρτη. Αν δεν είναι επιλεγμένη, θα αναλυθούν όλα τα στοιχεία του θεματικού επιπέδου εισόδου, ακόμη και αν βρίσκονται έξω από την τρέχουσα έκταση του χάρτη.

## Επιλογή θεματικού επιπέδου του οποίου τα στοιχεία θα χρησιμοποιηθούν για τη δημιουργία των κεντροειδών

Το πολλαπλών σημείων, γραμμικό ή πολυγωνικό θεματικό επίπεδο που θα χρησιμοποιηθεί για την εύρεση των centroid.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Εμφάνιση τοποθεσιών εξόδου

Όποτε είναι επιλεγμένη η (προεπιλεγμένη) δυνατότητα Στο αληθές κεντροειδές, η έξοδος θα επιστρέφει την αληθή τοποθεσία του κεντροειδούς για κάθε σημείο εισόδου. Τα κεντροειδή θα βρίσκονται στα εξής σημεία:

- Πολλαπλών σημείων στοιχεία—Το κεντροειδές εξόδου θα βρίσκεται στις μέσες συντεταγμένες x και y όλων των σημείων στο πολλαπλών σημείων στοιχείο.
- Γραμμικά στοιχεία—Το κεντροειδές εξόδου θα βρίσκεται στις σταθμισμένες συντεταγμένες x και y τω κεντρικών σημείων όλων των τμημάτων των γραμμών στο γραμμικό στοιχείο. Η στάθμιση υπολογίζεται με βάση το μήκος του τμήματος.
- Πολυγωνικά στοιχεία—Το κεντροειδές εξόδου θα βρίσκεται στο κέντρο της περιοχής.

Όποτε είναι επιλεγμένη δυνατότητα περιέχεται στα στοιχεία εισόδου, τα σημειακά στοιχεία εξόδου θα περιέχονται ή θα εσωκλείονται σε κάθε στοιχείο εισόδου. Τα σημειακά στοιχεία που θα προκύπτουν θα εμφανίζονται ως εξής:

- Πολλαπλών σημείων στοιχεία—Το κεντροειδές εξόδου θα συμπίπτει με ένα από τα σημεία στην πολλαπλών σημείων ομάδα.
- Γραμμικά στοιχεία—Το κεντροειδές εξόδου θα είναι επάνω στη γραμμή. Αν η γραμμή είναι καμπύλη, η έξοδος θα είναι στο κεντρικό σημείο της γραμμής.
- Πολυγωνικά στοιχεία—Το σημείο εξόδου θα είναι μέσα στο πολυγωνικό στοιχείο.

## Όνομα εξαγόμενου θεματικού επιπέδου

Αυτό είναι το όνομα του θεματικού επιπέδου που θα δημιουργηθεί στην ενότητα Περιεχόμενο και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.