## Poveži izhodišča s cilji

##

Poveži izhodišča s cilji meri potovalni čas ali razdaljo med pari točk. Orodje lahko poda zračne razdalje, oddaljenost na podlagi načina potovanja, kot je hoja ali vožnja, ali trajanje potovanja na podlagi načina potovanja. S tem orodjem lahko naredite naslednje:

- Izračunate skupno razdaljo ali potovalni čas dnevnih migrantov od doma do službe.
- Izmerite, kako daleč potujejo stranke, da kupujejo v vaših trgovinah. Uporabite te informacije za tržni doseg, še posebej, ko ciljno usmerjate oglaševalske kampanje ali izbirate nove lokacije za trgovine.
- Izračunate pričakovano kilometrino za vaš vozni park. Za tem zaženite orodje Povzemi znotraj, za poročilo o kilometrini po občini ali regiji.

Vi navedete začetne in končne točke in orodje vrne sloj, ki vsebuje linije poti, vključno z meritvami, med izhodišči in cilji.

Če je obkljukano Uporabi trenutni obseg karte, bodo v analizi upoštevani samo geoobjekti, vidni znotraj trenutnega obsega karte. Če je možnost odkljukana, bodo upoštevani vsi geoobjekti v vhodnem sloju, tudi če so zunaj trenutnega obsega karte.

## Izberite točkovni sloj, ki predstavlja izhodišča lokacij

Izberite točkovni sloj, ki predstavlja izhodišče ali izhodišča. Orodje podpira do 5.000 izhodišč in 5.000 ciljev.

Če izberete sloj, ki ima natančno eno izhodišče, se bo povezalo z vsemi cilji.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Izberi ciljni sloj

Izberite sloj, ki predstavlja cilj ali cilje, s katerimi se naj povežejo izhodišča. Orodje podpira do 5.000 izhodišč in 5.000 ciljev.

Če izberete sloj, ki ima natančno en cilj, se bodo vsa izhodišča povezala s tem ciljem.

Če obstaja eno izhodišče in več ciljev, orodje poveže izhodišče z vsakim od ciljev.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

Če obstaja veliko izhodišč in veliko ciljev, morate imeti vsaj dve polji, ki opisujeta pare izhodišče–cilj: ID polje v izhodiščih in Ujemajoče ID polje v ciljih. Orodje med analizo poveže pare izhodišče–cilj. Na primer, predstavljajte si, da imate dve izhodišči z vrednostmi ID polja `Rosie` in `Harold` in dva cilja z istimi ID vrednostmi. Izhodišče `Rosie` se bo povezalo s ciljem `Rosie` in `Harold` se bo povezal s `Harold`. Druge meritve ali povezave ne bodo izvedene.

ID vrednosti morajo biti enolične znotraj vsakega sloja: na primer, sloj ciljev ne more imeti dveh vrednosti `Rosie`. Vrednosti slojev izhodišč in ciljev se morajo natanko ujemati, da tvorijo pare: `Harold` se ne bo povezal z vrednostjo, ki ni pravilno zapisana – `Harodl`.

## Izmeri

Izberite, ali boste izhodišča povezali s cilji glede na oddaljenost po zračni razdalji ali načinu potovanja. Izhodne poti bodo sledile cestam ali pešpotem in upoštevale veljavna pravila, kot so enosmerne ceste in nedovoljeno obračanje osebnega ali tovornega vozila. Razpoložljive načine potovanja določi administrator vaše organizacije.

Ko izberete čas vožnje z avtom, čas vožnje po neasfaltiranih cestah ali čas vožnje s tovornjakom, lahko izberete način merjenja časa vožnje.

- Odkljukajte Uporabi promet, da najdete najhitrejše poti na podlagi hitrostnih omejitev.

  To je možnost, ki jo izberete, če želite splošno meritev časa vožnje in ne tisto, ki je izračunana z uporabo spreminjajočih se prometnih razmer za določen čas odhoda.

- Obkljukajte Uporabi promet, da najdete najhitrejše poti na podlagi podanega časa začetka in spreminjajočih se prometnih razmer. Če izberete tudi možnost Trenutni promet, se čas odhoda iz izhodišč nastavi na trenuten čas, trenutne in predvidene hitrosti prometa pa prihajajo od senzorjev in vsebin, da se ustvarijo poti. Predvidene hitrosti prometa se izračunajo glede na hitrost trenutnega prometa, pretekle hitrosti in trenutne dogodke, kot je vreme. Hitrosti prometa so predvidene 12 ur v prihodnost, da lahko premaknete drsnik in nastavite čas odhoda do 12 ur vnaprej.

  Uporabite te nastavitve trenutnega prometa, da izveste trajanje vožnje, če se odpravite zdaj, čez eno uro in tako naprej.

- Če obkljukate možnost Uporabi promet in izberete Promet na podlagi tipičnih pogojev za dan in čas, orodje najde najhitrejše poti na podlagi preteklih povprečij hitrosti za vsak petminutni interval v običajnem tednu. Rezultati vključujejo promet, vendar odstranijo vpliv trenutnih prometnih razmer in dogodkov, ki lahko močno odstopajo od običajnih.

  Te nastavitve preteklega prometa lahko uporabite za vprašanje, na primer: »Kako dolgo je običajno potrebno za prihod na te cilje, če je odhod ob 11:30 v sredo?«

  Čas, ki ga nastavite, upošteva časovni pas, v katerem se nahajajo vaša izhodišča. Če torej nastavite čas na 8:00 in imate dve izhodišči, eno v New Yorku in drugo v Los Angelesu, bosta poti ustvarjeni za čas odhoda ob 8:00. Vzhodni čas in 8:00. Pacifiški čas.

Upoštevajte, da ko vozilo pelje stran od izhodišča, se trenutni čas in prometne razmere spreminjajo. Orodje Poveži izhodišča s cilji upošteva te spremembe, če obkljukate možnost Uporabi promet; vse regije ne podpirajo prometa. Kliknite povezavo Glej razpoložljivost na orodju, da preverite, ali je na voljo na vašem študijskem območju.

Pri času vožnje s tovornjakom se lahko uporabljajo dinamične hitrosti vožnje na podlagi prometa, a le do z zakonom dovoljene omejitve hitrosti za tovornjake. Na primer, če je dinamična hitrost za ulico na podlagi trenutnega prometa 65 km/h, omejitev hitrosti za tovornjake na tej ulici pa je 50 km/h, bo pri izračunu uporabljena hitrost 50 km/h za to ulico.

## Ime sloja z rezultati

Ime geoobjektnega sloja, ki bo ustvarjen v Moji vsebini in dodan na karto. Če geoobjektni sloj že obstaja, boste morali navesti drugo ime. Geoobjektni sloj bo vseboval sloj za vsako od naslednjega: poti, nedodeljena izhodišča in nedodeljene cilje, ko nekaterih izhodišč ni mogoče povezati z njihovimi cilji.

Če izberete Vključi usmerjevalne sloje, se vsaka pot iz rezultata prav tako shrani kot usmerjevalni sloj. Usmerjevalni sloj vsebuje vse informacije za določeno pot, kot so dodeljeni postanki, kot tudi navodila za pot. Ustvarjanje usmerjevalnega sloja je uporabno, če želite deliti posamezne poti z drugimi člani v vaši organizaciji ali če želite nadalje spremeniti poti s pomočjo gumba Navodila za pot v pregledovalniku kart. Usmerjevalni sloj uporablja samodejno generirano enolično ime, ki je sestavljeno iz predpone imena vhodnega geoobjektnega sloja.

Največje število ustvarjenih usmerjevalnih slojev je 1.000. Če rezultat vsebuje več kot 1.000 poti in če je obkljukano Vključi usmerjevalne sloje, bo orodje ustvarilo samo izhodno geoobjektno storitev.

Z uporabo spustnega menija Shrani rezultat v lahko navedete ime mape v Moji vsebini, kjer bodo, če bodo ustvarjeni, shranjeni geoobjektni in usmerjevalni sloji.