## Andmete väljavõte

##

Selle tööriistaga saate valida ja alla laadida Teile huvipakkuva piirkonna andmed. Valitud kihid lisatakse ZIP, CSV või KMZ faili.

## Kihid väljavõtmiseks

Need on sisukorras olevad kihid, millelt saab objekte välja võtta. Valitud kihtidest võetakse andmed välja ja lisatakse ZIP või CSV faili.

Selleks, et kiht kuvataks väljavõtteks sobivate kihtide loendis, peavad andmed Teile kuuluma või peab andmete omanik andmete ekspordi lubama. Teile kuuluvate andmete ekspordi lubamiseks tehke järgmist.

- Avage andmete sisukirjeldus.
- Klõpsake vahekaarti Seaded.
- Liikuge kerides jaotiseni Andmete eksportimine.
- Märgi ruut Võimalda kasutajail erinevatesse formaatidesse eksportimist. Kui olete lõpetanud, valige Salvesta.

Kui Teie analüüsikihil on manuseid, ekstraktitakse need manused üksnes juhul, kui väljundandmete vorming on faili geoandmebaas ja ruut Lõika objekte pole märgitud.

## Uuringuala

Ala, mis määratleb, millised objektid kaasatakse ZIP- või CSV-väljundfaili. Valikuvõimalused on järgmised.

- Hetkel nähtav kaardivälja ulatus ( Sama, mis on kuvaulatus).
- Üks sisukorras olevatest kihtidest.
- Märgista vastav ala ise.

Väljavõte tehakse kõigi kaardiväljal nähtavate objektide alusel. Objektidele, mis ristuvad või lõikuvad kaardivälja äärmise osaga, kuid ei jää täielikult sinna alla, saate kasutada järgnevaid valikuid:

- Vali objektid – väljavõttesse lisatakse kõik objektid, mis lõikuvad uuringuala piiridega.
- Lõika objektid – väljavõttesse lisatakse ainult objektide need osad, mis jäävad uuringuala sisse.

## Väljundandmete formaat

Vorming, milles andmed väljastatakse. Joon- või pindobjektide eksportimisel CSV-faili väljastatakse ainult mitteruumilised atribuudid. Punktobjektide eksportimisel väljastatakse nii ruumilised kui ka mitteruumilised atribuudid.

## Väljundfaili nimi

See on kasutaja kausta Minu sisu lisatav sisuüksuse nimi. Sisuüksuse nimi põhineb valitud vormingul ( Väljundandmete formaat). Kui see sisuüksus juba eksisteerib, palutakse Teil esitada mõni muu nimi.

Kasutades rippmenüüd Salvesta tulemused, saate jaotises Minu sisu määrata kausta nime, kuhu tulemused salvestatakse.