## Unire obiecte spaţiale

##

Unire obiecte spaţiale funcţionează cu două straturi tematice şi uneşte atribute dintr-un obiect spaţial în altul în baza relaţiilor spaţiale şi de atribute. Instrumentul determină toate obiectele spaţiale de intrare care respectă condiţiile de unire şi ataşează stratul tematic de unire la stratul tematic ţintă.

Unire obiecte spaţiale pot fi aplicată punctelor, liniilor, suprafeţelor şi tabelelor. Pentru o unire spaţială datele dvs. trebuie să aibă o geometrie.

Dacă se bifează Utilizare extindere curentă a hărţii, vor fi analizate numai obiectele spaţiale vizibile în extinderea curentă a hărţii. Dacă nu se bifează, vor fi analizate toate obiectele spaţiale atât din stratul tematic ţintă, cât şi din stratul tematic de unire, chiar dacă se află în afara extinderii curente a hărţii.

## Selectaţi stratul tematic ţintă

Stratul tematic ţintă va avea atribute din stratul tematic de unire ataşate la tabelul său.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Alegeţi stratul tematic care va fi unit cu stratul tematic ţintă

Stratul tematic de unire cu atribute care va fi ataşat la stratul tematic ţintă.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Selectaţi tipurile de unire

Puteţi aplica o unire spaţială, o unire de atribute sau o combinaţie a acestora.

- Spaţială - Utilizează o relaţie spaţială specificată pentru unirea obiectelor spaţiale. Aceasta necesită ca ambele straturi tematice să aibă o geometrie.
- Atribut - Uneşte obiecte spaţiale în baza câmpurilor egale.

## Alegeţi o relaţie spaţială

Relaţia spaţială care va determina dacă obiectele spaţiale sunt unite unele cu altele. Relaţiile disponibile vor depinde de tipul de geometrie (punct, linie, suprafeţe) care este utilizat pentru obiectele spaţiale de intrare. Printre relaţiile disponibile se numără următoarele:

- Identic cu - Obiectele spaţiale din stratul tematic ţintă vor fi potrivite dacă sunt identice cu obiectele spaţiale din stratul tematic de unire.
- Intersectează - Obiectele spaţiale din stratul tematic ţintă vor fi potrivite dacă se intersectează cu obiectele spaţiale din stratul tematic de unire.
- Conţine complet - Obiectele spaţiale vor fi potrivite dacă obiectele spaţiale din stratul tematic ţintă conţin complet obiecte spaţiale din stratul tematic de unire.
- Complet în interior - Obiectele spaţiale vor fi potrivite dacă obiectele spaţiale din stratul tematic ţintă se află complet în interiorul obiectelor spaţiale din stratul tematic de unire.
- La o distanţă de cel mult - Obiectele spaţiale din stratul tematic ţintă vor fi potrivite se află la o distanţă specificată de obiectele spaţiale din stratul tematic de unire.

## Unire atribute

Relaţia de atribute care va determina dacă obiectele spaţiale sunt unite unele cu altele. Obiectele spaţiale sunt potrivite atunci când valorile de câmpuri din stratul tematic de unire sunt egale cu valorile de câmpuri din stratul tematic ţintă.

De exemplu, să presupunem aveţi un strat tematic geografic pentru adresele rezidenţiale din toată ţara (inclusiv un câmp ZIP) şi un set de date demografice tabulare privind sănătatea după codul ZIP (inclusiv un câmp denumit HEALTHZIP). Puteţi uni setul de date privind sănătatea cu datele rezidenţiale prin potrivirea câmpului ZIP cu HEALTHZIP, ceea ce va duce la un strat tematic de reşedinţe cu datele corespunzătoare privind sănătatea.

## Alegeţi operaţia de unire

Determină cum vor fi gestionate unirile dintre stratul tematic ţintă şi cel de unire dacă se descoperă că mai multe obiecte spaţiale din stratul tematic de unire au aceeaşi relaţie cu stratul tematic ţintă. Cele două operaţii de unire dintre care să alegeţi sunt următoarele:

- Unire unu la unu - Această opţiune uneşte primul obiect spaţial potrivit din stratul tematic de unire cu primul obiect spaţial potrivit din stratul tematic ţintă. Opţional, dacă sunt adăugate statistici, obiectele spaţiale potrivite unite vor fi rezumate în fiecare obiect spaţial din stratul tematic ţintă. Numărul obiectelor spaţiale unite va fi adăugat în mod implicit.
- Unire unu la mai multe - Această opţiune uneşte toate obiectele spaţiale corespunzătoare din stratul tematic de unire cu stratul tematic ţintă. Stratul tematic rezultat va conţine înregistrări multiple ale obiectului spaţial ţintă.

De exemplu, să presupunem că doriţi să găsiţi supermarketurile aflate pe o rază de 5 kilometri faţă de o piaţă pentru fermieri. În acest caz, stratul tematic care este unit are un singur obiect spaţial care reprezintă piaţa pentru fermieri, iar obiectele spaţiale care sunt unite reprezintă supermarketurile care au atribute precum vânzările totale anuale. Prin intermediul instrumentului Unire obiecte spaţiale, aflaţi că cinci supermarketuri îndeplinesc respectivele criterii. Dacă specificaţi o operaţiune de unire de tip Unire unu la mai multe, veţi avea cinci obiecte spaţiale în rezultatul dvs., fiecare rând reprezentând piaţa pentru fermieri şi un supermarket. Dacă specificaţi o relaţie de tip Unire unu la unu şi selectaţi o statistică, aţi avea un obiect spaţial reprezentând piaţa pentru fermieri şi informaţiile rezumate despre supermarketuri, precum numărul (5) şi alte statistici opţionale cum ar fi suma vânzărilor anuale.

## Adăugare statistici (opţional)

Dacă a fost selectată opţiunea Unire unu la unu, pentru câmpuri numerice, puteţi rezuma şi calcula statisticile din obiectele spaţiale unite. În mod implicit, numărul de obiecte spaţiale potrivite unite va fi calculat şi adăugat la stratul tematic rezultat. Dacă alegeţi să nu adăugaţi statistici suplimentare, primul obiect spaţial potrivit din stratul tematic de unire va fi unit cu primul obiect spaţial potrivit din stratul tematic ţintă. Puteţi calcula una sau mai multe dintre următoarele:

- Sumă
- Minim
- Maxim
- Medie
- Deviaţie standard

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.