## Însumare puncte

##

Acest instrument funcţionează cu un strat tematic de obiecte spaţiale punct şi cu un strat tematic de obiecte spaţiale suprafaţă. Acesta determină întâi ce puncte se încadrează în fiecare suprafaţă. După determinarea acestei relaţii spaţiale punct - suprafaţă, sunt calculate date statistice privind toate punctele din suprafaţă şi, apoi, sunt atribuite suprafeţei. Cea mai simplă statistică este calculul numărului de puncte din suprafaţă, însă mai puteţi obţine şi alte statistici.

De exemplu, să presupunem că aveţi obiecte spaţiale punct reprezentând locaţii de cafenele şi obiecte spaţiale suprafaţă reprezentând judeţe şi doriţi un rezumat al vânzărilor de cafea pe judeţe. Presupunând că pentru cafenele există un atribut TOTAL_SALES, puteţi obţine suma pentru toate atributele TOTAL_SALES din fiecare judeţ sau valoarea minimă sau maximă a atributului TOTAL_SALES din fiecare judeţ sau abaterea standard a vânzărilor totale din fiecare judeţ.

Dacă se bifează Utilizare extindere curentă hartă, vor fi analizate numai obiectele spaţiale din stratul tematic cu puncte de intrare şi stratul tematic poligon vizibil din extinderea curentă a hărţii. Dacă nu se bifează, vor fi analizate toate obiectele spaţiale atât din stratul tematic de puncte de intrare, cât şi din stratul tematic poligon, chiar dacă se află în afara extinderii curente a hărţii.

## Alegeţi straturi tematice care conţin puncte pentru a le însuma în suprafeţe

Stratul tematic de puncte care va fi însumat în suprafeţe.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Alegeţi straturi tematice care conţin suprafeţe de însumare

Stratul tematic cu suprafeţe în care vor fi însumate punctele. Toate punctele care cad în interiorul graniţelor suprafeţelor din acest strat tematic vor fi numărate şi rezumate opţional utilizându-se statisticile alese.

Puteţi alege între un strat tematic de suprafeţe pe care îl furnizaţi şi coşuri care sunt generate atunci când rulează instrumentul. Atunci când sunt generate coşuri, pentru Pătrat, numărul şi unităţile specificate determină înălţimea şi lungimea pătratului. Pentru Hexagon, numărul şi unităţile specificate determină distanţa dintre laturi paralele.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Păstrare suprafeţe fără puncte

Determină dacă suprafeţele care nu conţin niciun punct apar în stratul tematic rezultat. Dacă nu se bifează, suprafeţele fără puncte nu vor apărea în rezultat. Dacă se bifează, suprafeţele fără puncte vor apărea în rezultat.

## Adăugare statistică

Puteţi calcula statistici despre atribute ale stratului tematic punct de intrare, precum sumă, medie, minim, maxim şi abatere standard. Stratul tematic rezultat va conţine un atribut nou pentru fiecare statistică calculată. Se pot adăuga oricâte statistici alegând un atribut şi o statistică (va apărea o nouă casetă derulantă).

## Alegere câmp după care să se facă gruparea

Puteţi crea grupuri statistice utilizând un atribut din stratul tematic de puncte de intrare. De exemplu, dacă însumaţi infracţiunile după graniţele cartierului, aţi putea avea un atribut Crime_type cu cinci tipuri diferite de infracţiuni. Fiecare tip particular de infracţiune formează un grup, iar statisticile alese se vor calcula pentru fiecare valoare unică de Crime_type. Statistica pentru fiecare punct împreună cu numărul de puncte vor fi afişate în fereastra pop-up a stratului tematic rezultat. Când alegeţi un atribut de grupare, sunt create două rezultate: stratul tematic rezultat şi un tabel rezultat ce conţine statisticile pentru fiecare grup unic.

## Adăugare minoritate, majoritate

Această casetă de selectare este activată când alegeţi un câmp după care să efectuaţi gruparea. Dacă doriţi să aflaţi ce valori de atribute din fiecare grup reprezintă minoritatea (cele mai puţin frecvente) sau majoritatea (cele mai frecvente) din interiorul fiecărei graniţe, selectaţi Adăugare minoritate, majoritate. Când selectaţi Adăugare minoritate, majoritate, în stratul tematic rezultat sunt adăugate două câmpuri noi. Dacă selectaţi şi opţiunea Adăugare procentaje, în stratul tematic rezultat sunt adăugate încă două câmpuri, conţinând procentajele valorilor de atribute aflate în minoritate şi majoritate în fiecare grup.

De exemplu, dacă sunteţi arhitect peisagist într-un oraş şi doriţi să aflaţi ce specii de copaci se află în minoritate şi ce specii în majoritate în toate parcurile din oraş, însumaţi datele despre copaci cu suprafeţele parcurilor şi bifaţi această opţiune.

## Adăugare procente

Această casetă de selectare este activată când alegeţi un câmp după care să efectuaţi gruparea. Selectaţi Adăugare procentaje dacă doriţi să aflaţi procentajul fiecărei valori de atribut din fiecare grup. În tabelul de rezultate este adăugat un nou câmp, care conţine procentajele fiecărei valori de atribut din fiecare grup. Dacă este bifată şi opţiunea Adăugare minoritate, majoritate, în stratul tematic rezultat sunt adăugate încă două câmpuri cu procentajele valorilor de atribute aflate în minoritate şi majoritate în fiecare grup.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.