## Apkopot tuvējo

##

Šis rīks atrod un apkopo elementus, kas atrodas noteiktā attālumā no pirmā ievades slāņa elementiem. Attālumu var izmērīt kā lineāro attālumu vai izmantojot atlasīto ceļošanas veidu. Ceļošanas veida opcijas ir braukšanas attālums, braukšanas laiks, braukšanas attālums ar kravas automašīnu, braukšanas laiks ar kravas automašīnu, iešanas attālums un iešanas laiks. Statistika tiek aprēķināta par tuvējiem elementiem. Piemēram:

- Aprēķināt kopējo iedzīvotāju skaitu piecu minūšu brauciena attālumā no piedāvātā jaunā veikala novietojuma.
- Aprēķināt automaģistrāļu pieejas rampu, skaitu vienas jūdzes braukšanas distancē, no piedāvātā jaunā veikala novietojuma, lai to izmantotu kā veikala pieejamības mēru.

Ja atzīmēsiet izvēles rūtiņu Lietot pašreizējo kartes pārklājumu, tiks analizēti tikai tie elementi ievades slānī un apkopojamā slānī, kas redzami pašreizējā kartes pārklājumā. Ja noņemsiet atzīmi no izvēles rūtiņas, tiks analizēti visi elementi ievades un apkopojamā slānī (arī tie, kas atradīsies ārpus pašreizējā kartes pārklājuma).

## Izvēlieties slāni, no kura tiks mērīti attālumi līdz elementiem apkopojamā slānī

Punktu, līniju vai laukuma slānis, kas tiks izmantots, lai noteiktu sākumpunktus tuvējo elementu apkopošanai.

Papildus slāņa izvēlei no kartes nolaižamā saraksta apakšā varat atlasīt Izvēlēties Living Atlas analīzes slāni vai Izvēlēties analīzes slāni. Tādējādi tiek atvērta galerija, kurā apskatāmi dažādi analīzes slāņi.

Rīks atbalsta līdz 1000 elementiem katrā slānī.

## Izvēlieties slāni apkopošanai

Tiks apkopoti tie elementi šajā slānī, kas atrodas norādītajā distancē no elementiem iepriekš norādītajā slānī.

Papildus slāņa izvēlei no kartes nolaižamā saraksta apakšā varat atlasīt Izvēlēties Living Atlas analīzes slāni vai Izvēlēties analīzes slāni. Tādējādi tiek atvērta galerija, kurā apskatāmi dažādi analīzes slāņi.

## Apkopot tuvākos elementus, izmantojot

Varat definēt, kāda veida attāluma mērīšanu vēlaties izmantot — vai nu lineāro attālumu, vai atlasīto ceļošanas veidu. Ceļošanas veidi ir iespējoti tikai tad, ja pirmais ievades slānis (slānis, no kura tiek mērīti attālumi) ietver punktus. Pieejamos ceļošanas veidus nosaka jūsu organizācijas administrators. Izmantojot kādu no ceļošanas veidiem, mērījumi tiek veikti pa ceļu vai taku, respektējot attiecīgos noteikumus, piemēram, vienvirziena ielas, neatļautus pagriezienus u.tml. Iespēja Braukšanas laiks, Braukšanas laiks ārpus pilsētas un Braukšanas laiks ar kravas automašīnu ņem vērā jūsu izvēlēto braukšanas ātrumu atkarībā no reāllaika satiksmes vai tipiskas satiksmes. Konkrētie ātruma dati tiek apkopoti no pašreizējiem sensoru rādījumiem un tipiskie ātruma dati tiek aprēķināti no vēsturiskajiem vidējiem datiem.

Jūs varat ievadīt vairākas distances. Tiks apkopoti elementi, kas atrodas jūsu ievadītajās distancēs (vai ir vienādi ar tām).

Ja ir atzīmēta izvēles rūtiņa Atgriezt robežojošos apgabalus, tiek atgriezts norādītā attāluma mērījuma definēto apgabalu rezultātu slānis. Rezultāta slānis ietvers visu pieprasīto apkopojuma informāciju. Piemērs: ja, apkopojot tuvējos punktus, tiek izmantots Līnijas attālums 5 jūdzes, rezultāts ietvers teritorijas, kas ir 5 jūdžu rādiusā ap ievades elementiem, kā arī visu apkopoto informāciju, piemēram, punktu skaitu un pievienoto statistiku. Ja noņemsiet atzīmi no izvēles rūtiņas, rezultāta slānis atgriezīs tos pašus pirmā ievades slāņa elementus ar visu pieprasīto kopsavilkuma informāciju.

## Pievienojiet statistiku no apkopojamā slāņa

Pēc izvēles jūs varat aprēķināt statistiku par visiem tuvējo punktu skaitliskajiem atribūtiem.

Ja atzīmēsiet izvēles rūtiņu Punktu skaits, tiks aprēķināts tuvumā esošo punktu kopskaits. Turklāt, jūs varat kalkulēt statistiku par tuvējo punktu skaitliskiem atribūtiem.

- Summa — norādītā lauka kopējā vērtība
- Vidējais — norādītā lauka vidējā vērtība
- Minimums — mazākā vērtība norādītajā laukā
- Maksimums — lielākā vērtība norādītajā laukā
- Standarta Novirze — standarta novirze no vērtībām norādītajā laukā

## Pievienojiet statistiku no apkopojamā slāņa

Jūs varat pēc izvēles kalkulēt statistiku par visiem tuvējo līniju skaitliskajiem atribūtiem.

Ja atzīmēsiet izvēles lodziņu Kopējais garums, tiks aprēķināts tuvumā esošo līniju kopējais garums. Papildus jūs varat aprēķināt, tuvumā esošu līniju skaitlisko lauku statistiku.

- Summa — norādītā lauka kopējā vērtība
- Vidējais — norādītā lauka vidējā vērtība
- Minimums — mazākā vērtība norādītajā laukā
- Maksimums — lielākā vērtība norādītajā laukā
- Standarta Novirze — standarta novirze no vērtībām norādītajā laukā

## Pievienojiet statistiku no apkopojamā slāņa

Jūs varat pēc izvēles kalkulēt statistiku par visiem tuvējo līniju skaitliskajiem atribūtiem.

Ja atzīmēsiet izvēles lodziņu Kopējā platība, tiks aprēķināta tuvumā esošo elementu kopējā platība. Papildus jūs varat aprēķināt, tuvumā esošu elementu skaitlisko lauku statistiku.

- Summa — norādītā lauka kopējā vērtība
- Vidējais — norādītā lauka vidējā vērtība
- Minimums — mazākā vērtība norādītajā laukā
- Maksimums — lielākā vērtība norādītajā laukā
- Standarta Novirze — standarta novirze no vērtībām norādītajā laukā

## Pievienojiet statistiku no apkopojamā slāņa

Kad esat izvēlējies apkopojamo slāni, varat pēc izvēles aprēķināt statistiku par visiem tuvējo punktu, līniju vai apgabalu skaitliskajiem atribūtiem.

- Summa — norādītā lauka kopējā vērtība
- Vidējais — norādītā lauka vidējā vērtība
- Minimums — mazākā vērtība norādītajā laukā
- Maksimums — lielākā vērtība norādītajā laukā
- Standarta Novirze — standarta novirze no vērtībām norādītajā laukā

Atkarībā no apkopojamo elementu veida varat aprēķināt kopējo tuvumā esošo punktu skaitu, kopējo tuvumā esošo līniju garumu vai kopējo tuvumā esošo elementu apgabalu.

## Izvēlieties lauku, pēc kura grupēt

Šis ir tuvējo elementu atribūts, ko varat lietot, lai aprēķinātu statistiku atsevišķi katrai unikālajai atribūta vērtībai. Piemēram, pieņemsim, ka pirmais ievades līmenis (līmenis, no kura tiek aprēķināti attālumi) satur neapbūvētus zemes gabalus pārdošanai un jūsu tuvējie elementi ir ēkas. Viens no ēku atribūtiem ir UseType, kas satur dažādas vērtības, piemēram, MAZUMTIRDZNIECĪBA, DZĪVOJAMAIS, RAŽOŠANA, PUBLISKAIS un tā tālāk. Lai raksturotu dažādos ēku lietošanas veidus pie katra neapbūvētā zemes gabala, varat aprēķināt kopējo katra unikālā ēku pielietojuma laukumu divu kilometru rādiusā ap neapbūvētajiem zemes gabaliem, izmantojot izmantot tipu kā grupu pēc atribūta. Katras grupas statistika, kā arī netālu esošo elementu skaits tiks parādīti rezultātu slāņa uznirstošajā logā.

## Pievienot mazākuma, vairākuma vērtības

Šī izvēles rūtiņa tiek iespējota, kad izvēlaties lauku, pēc kura grupēt. Ja vēlaties noskaidrot, kuras atribūtu vērtības katrā grupā ir mazākums (vismazāk dominējošas) vai vairākums (visvairāk dominējošas) jūsu norādītajā attālumā vai laikā, atlasiet Pievienot mazākumu, vairākumu. Ja izvēlēsieties Pievienot mazākumu vai vairākumu, jūsu rezultātu slānim tiks pievienoti divi jauni lauki. Ja izvēlēsieties arī Pievienot procentus, rezultātu slānim tiks pievienoti divi papildu lauki, kuros būs ietverts katrā grupā esošais mazākuma un vairākuma atribūtu vērtību skaits procentos.

- Ja apkopojat tuvumā esošus punktus, mazākuma un vairākuma vērtības tiek aprēķinātas, ņemot vērā punktu skaitu jūsu norādītajā attālumā vai laikā.
- Ja apkopojat tuvumā esošas līnijas, mazākuma un vairākuma vērtības tiek aprēķinātas, ņemot vērā līniju garumu jūsu norādītajā attālumā vai laikā.
- Ja apkopojat tuvumā esošus apgabalus, mazākuma un vairākuma vērtības tiek aprēķinātas, ņemot vērā apgabalus jūsu norādītajā attālumā vai laikā.

## Pievienot procentus

Šī izvēles rūtiņa tiek iespējota, kad izvēlaties lauku, pēc kura grupēt. Izvēlieties Pievienot procentus, ja vēlaties atrast katra atribūta vērtības skaitu procentos katrā grupā. Rezultātu tabulai tiek pievienots jauns lauks, kurā ir ietverts katra atribūta vērtības skaits procentos katrā grupā. Ja ir atzīmēta arī opcija Pievienot mazākumu, vairākumu, rezultātu slānim tiks pievienoti divi papildu lauki, kuros būs ietverts katrā grupā esošais mazākuma un vairākuma atribūtu vērtību skaits procentos.

## Rezultātu slāņa nosaukums

Tas ir slāņa nosaukums, kas tiks izveidots lapā Mans saturs un pievienots kartei. Noklusējuma nosaukums ir balstīts uz rīka nosaukumu un ievades slāņa nosaukumu. Ja slānis jau pastāv, jums tiks lūgts norādīt citu nosaukumu.

Lietojot iespēju Saglabāt rezultātu nolaižamajā sarakstlodziņā, jūs varat norādīt mapes nosaukumu sadaļā Mans saturs, kur tiks saglabāts rezultāts.