## Apkopot rastru šeit:

##

Šis rīks apkopo rastru, pamatojoties uz teritorijām (zonām), ko definē pirmais ievades slānis.

Daži no pielietojumu piemēriem ietver:

- Ņemot ūdensšķirtnes robežas un zemes lietošanas robežas, kalkulē kopējo zemes lietošanas veidu katrai ūdensšķirtnei.
- Ņemot zemes gabalu slāni un novada un pilsētas robežu slāni, apkopot vidējo brīvo zemes gabalu vērtību katras pilsētas robežās.

Ja atzīmēts Lietot pašreizējo kartes pārklājumu, tiks analizēti tikai tie analīzes slāņa un apkopojamā slāņa elementi, kas ir redzami pašreizējā kartes pārklājumā. Ja iespēja nav atzīmēta, visi elementi ievades un apkopojamajā slānī tiks analizēti — arī tad, ja tie atrodas ārpus pašreizējā kartes pārklājuma.

## Izvēlēties apgabala slāni, lai definētajās robežās apkopotu rastra slāni

Slānis, kas definē apkopojamo teritoriju vai zonu robežas.

Slānis var būt rastra vai elementu dati. Rastru zonas definē visi ievades izvietojumi ar vienādu šūnas vērtību. Teritorijām nav jābūt nepārtrauktām.

## Izvēlēties lauku robežu definēšanai

Šis ir slāņa atribūts, kas tiks izmantots, lai definētu teritoriju robežas.

Piemēram, pieņemsim, ka pirmais ievades slānis definē pārvaldības vienības robežas ar atribūtiem, kas definē katras vienības reģionu, rajonu un zemes gabala ID. Pieejams arī rastra slānis, kas definē katras atrašanās vietas bioloģisko daudzveidību. Izvēloties lauku, varat aprēķināt vidējo bioloģisko daudzveidību vietējā, rajona vai reģionālā līmenī.

## Izvēlēties apkopojamo rastra slāni

Šī slāņa rastra šūnas tiks apkopotas pēc teritorijām (zonām), kurās tās atrodas.

## Izvēlēties aprēķināmo statistiku

Kad esat izvēlējies apkopojamo slāni, varat pēc izvēles aprēķināt statistiku par jebkuru ievades teritorijas slānī esošo punkta, līnijas vai teritorijas skaitlisko atribūtu.

Ja izvēlētais lauks ir vesels skaitlis, pieejamie statistikas veidi ir vidējais, maksimālais, mediānais, minimālais, mazākums, diapazons, standarta novirze, summa un dispersija.

Ja lauks ir peldošā komata skaitlis, opcijas ir vidējais, maksimālais, minimālais, diapazons, standarta novirze un summa.

## Ignorēt aprēķinā trūkstošās vērtības

Ja izvēlaties ignorēt trūkstošās vērtības, teritorijas izvades vērtības noteikšanai tiks izmantotas tikai šūnas, kurām ir vērtība apkopojamajā slānī. Pretējā gadījumā, ja teritorijā trūkst vērtību, tiek uzskatīts, ka nav pietiekami daudz informācijas, lai veiktu statistikas aprēķinus visām šūnām šajā zonā, un izvadē šai teritorijai tiek piešķirta nulles (NoData) vērtība.

## Rezultātu slāņa nosaukums

Slāņa nosaukums, kas tiks izveidots sadaļā Mans saturs un pievienots kartei. Noklusējuma nosaukums ir balstīts uz rīka nosaukumu un ievades slāņa nosaukumu. Ja slānis jau pastāv, jums tiks lūgts norādīt citu nosaukumu.

Lietojot Saglabāt rezultātus nolaižamajā sarakstlodziņā, jūs varat norādīt nosaukumu mapē Mans saturs, kur tiks saglabāti rezultāti.