## Pronađi slične lokacije

##

Na osnovu kriterijuma koje navedete, alatka Pronađi slične lokacije meri sličnost lokacija u sloju pretrage kandidata sa jednom ili više referentnih lokacija. Ova alatka može da odgovori na pitanja poput

- Koje od vaših prodavnica su najsličnije vašim najproduktivnijim prodavnicama u pogledu profila klijenata?
- Na osnovu karakteristika sela koja su najviše pogođena bolešću, koja druga sela su u velikoj meri izložena riziku?

Da biste odgovorili na pitanja poput ovih, unosite referentne lokacije, kandidate lokacija za pretragu i polja koja predstavljaju kriterijume koje želite da ispunite. Prvi ulazni sloj treba da sadrži vaše referentne lokacije. Na primer, ovo bi mogao da bude sloj koji sadrži vaše najproduktivnije prodavnice ili sela koja su najteže pogođena bolešću. Zatim vi navodite sloj koji sadrži vaše kandidate lokacija za pretragu. Ovo bi mogle da budu sve vaše prodavnice ili sva druga sela. Na kraju, vi određujete jedno ili više polja koja se koriste za merenje sličnosti. Alatka Pronađi slične lokacije će zatim rangirati sve kandidate lokacija za pretragu po tome koliko se dobro poklapaju sa vašim referentnim lokacijama kroz sva polja koja ste selektovali.

## Odaberite sloj koji sadrži referentne lokacije

Sloj koji sadrži referentne lokacije za poklapanje

Kao dodatak odabiru sloja iz mape, možete da odaberete Pregledaj slojeve na dnu padajuće liste da biste potražili deljeni skup podataka za datoteke sa velikim podacima ili sloj geoobjekta u svojim sadržajima.

## Možete da koristite sve lokacije ili da napravite izbor

Koristite dugmad za selekciju da biste identifikovali referentne lokacije, ukoliko je potrebno. Ova opcija je na raspolaganju samo ako su geoobjekti nacrtani na mapi (nije na raspolaganju za resurs deljenih velikih datoteka). Na primer, ako ulazni sloj sadrži sve lokacije – referentne lokacije, kao i kandidate lokacija za pretragu – biće potrebno da koristite jednu od alatki za selekciju da biste identifikovali referentne lokacije. Ako kreirate dva zasebna sloja, jedan sa referentnim lokacijama i drugi sa svim kandidatima lokacija za pretragu, nije potrebno da pravite selekciju.

Ako postoji više od jedne referentne lokacije, jedna lokacija se kreira izračunavanjem proseka vrednosti za svako polje korišćeno za analiziranje sličnosti.

## Pretraži slične lokacije u

Kandidati geoobjekata za pretragu u ovom sloju biće rangirani od najmanje do najviše sličnih.

Kao dodatak odabiru sloja iz mape, možete da odaberete Pregledaj slojeve na dnu padajuće liste da biste potražili deljeni skup podataka za datoteke sa velikim podacima ili sloj geoobjekta u svojim sadržajima.

## Zasnuj sličnost na

Polja koja selektujete biće kriterijum koji se koristi za procenjivanje sličnosti. Ako selektujete polje populacije i prihoda, na primer, kandidati lokacija za pretragu sa najnižim (najboljim) rangovima biće one koje imaju vrednosti populacije i prihoda slične vašim referentnim lokacijama.

## Odredite najviše i najmanje slično koristeći

Metod koji izaberete određuje kako se određuje poklapanje.

- Metod vrednosti polja koristi kvadrate razlika standardizovanih vrednosti. Ovo je podrazumevano.
- Metod profila polja koristi matematiku kosinusne sličnosti za poređenje profila standardizovanih vrednosti. Korišćenje profila atributa zahteva korišćenje barem dva polja za analizu.

## Prikaži mi

Možete da vidite sve kandidate lokacija za pretragu rangirane od najsličnije do najmanje slične ili možete da navedete broj rezultata koji biste želeli da vidite.

- Ako navedete sve lokacije od najviše do najmanje slične, svi geoobjekti u sloju pretrage kandidata biće uključeni u redosled rangiranja u sloju sa rezultatima. Biće vraćeno najviše 10.000 rezultata.
- Ako navedete `broj` `najviše, najmanje ili najviše i najmanje` sličnih lokacija, vi određujete koliko bi najviše, najmanje ili najviše, i najmanje sličnih kandidata trebalo da bude uključeno u sloju sa rezultatima. Maksimalna dozvoljena vrednost je 10.000.

## Odaberite polja za dodavanje u rezultate

Opciono dodajte polja svojim podacima iz sloja pretrage. Podrazumevano, biće dodata sva polja.

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, alatka će otkazati.

Sloj sa rezultatima će sadržati referentne lokacije i broj rangiranih geoobjekata kandidata za pretragu koje ste naveli. Ako naziv rezultujućeg sloja već postoji, od vas će se tražiti da ga preimenujete.

Koristeći Sačuvaj rezultat u padajućem polju, možete da navedete ime fascikle u Mom sadržaju u kojoj će rezultat biti sačuvan.