## Leia olemasolevad asukohad

##

See tööriist selekteerib olemasolevad nähtused teid huvitavast piirkonnast, mis vastavad täpsustatud kriteeriumitele. Need kriteeriumid võivad baseeruda atribuutide päringutel (näiteks vabad maatükid) ja ruumilistel päringutel (näiteks kõik maatükid ühe kilomeetri ulatuses jõest jne)

Kui ruut Kasuta praegust kaardi ulatust on märgitud, analüüsitakse ainult neid sisendkihi objekte, mis on kaardil praegu nähtavad. Kui ei ole märgistatud, analüüsitakse kõiki objekte, sh neid, mis asuvad kaardi kuvaulatusest väljaspool.

## Vali kiht, mis sisaldab atribuudipäringute või ruumiliste päringute kaudu otsitavaid objekte

Punkti-, joone- või alakiht, mille jaoks soovite otsida objekte allpool määratletud atribuudipäringute ja ruumiliste päringute põhjal.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Loo objektide otsimiseks päring

Avaldise defineerimiseks klõpsake nuppu Lisa avaldis. Võite lisada mitu avaldist. Pärast avaldise sisestamist ja nupu Käivita analüüs klõpsamist filtreeritakse sisendkihi objektid vastavalt igale avaldisele. Need objektid, mis vastavad kõikidele avaldistele, kirjutatakse tulemuste kihti.

Võite luua kaht tüüpi avaldisi: atribuutide ja ruumipõhiseid. Atribuutide avaldised on päringud välja väärtustest, näiteks `kus nimi on 'Tallinn'`. Esineb nelja tüüpi ruumilisi avaldisi

- kaugusel: objekt peab olema kindlas kauguses teise kihi objektidest. Näiteks leia maad, mis paiknevad Pirita jõest maksimaalselt 500 meetri raadiuses.
- sisaldab täielikult: objekt peab hõlmama terve objekti teisest kihist. Näiteks leia valgalad, mis täielikult sisaldavad tööstusalasid. Ükski maa-ala osa ei tohi olla veelahkmest väljaspool.
- täielikult sees: teise kihi objekt peab seda objekti täielikult ümbritsema. Näiteks leia koolide piirkonnad, mis on terviklikult linna piirides. Ükski kooli piirkonna osa ei tohi olla linna piiridest väljaspool.
- lõikub: objekt sisaldab osa teise kihi objektist. Näiteks leia maad, mis lõikuvad jõgedega. Iga jõe osa, mis läbib maad või puudutav maa piiri, lõikub maaga.

Iga ruumiline avaldis omab ka vastavat eitust; ei ole raadiuses, ei sisaldu täielikult, ei asu täielikult, ja ei lõiku.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.