## Opret udsigtsområde

##

Værktøjet Opret udsigtsområde opretter områder, hvor en observatør kan se objekter på jorden. Inputobservationspunkterne kan repræsentere enten observatører (f.eks. mennesker på jorden eller personer på udkig i et brandtårn) eller observerede objekter (f.eks. vindmøller, vandtårne, køretøjer eller andre mennesker). Resultatområderne er de områder, hvor observatørerne kan se de observerede objekter og omvendt: de observerede objekter kan "se" observatørerne.

Både observatørerne og de observerede objekter kan have en vis højde over jorden, og disse højder bruges til at bestemme synligheden. For eksempel vil et udsigtsområde, der er beregnet for 120 meter høje vindmøller og 1,83 meter høje mennesker, der står på jorden, normalt være større end et udsigtsområde, der er beregnet for 60 meter høje vindmøller og 1,83 meter høje mennesker.

Bemærk, at beregningen af udsigtsområdet ikke tager højde for forhindringer, såsom træer og bygninger. Du kan tænke på beregningen, som om den foretages på den bare jord blottet for alt andet end observatøren og de observerede objekter.

Resultatlaget indeholder områdeobjekter, der repræsenterer synlige områder. Feltet Frekvens registrerer antallet af observationspunkter, der kan se hvert område.. Hvis du f.eks. har fem inputpunkter, der hver repræsenterer et brandtårn, vil feltet Frekvens indeholde værdier mellem 1 og 5. Områder med værdien 1 kan kun ses fra ét tårn, og områder med værdien 5 kan ses fra alle tårne. Resultatlaget indeholder også feltet DEMResolution, der registrerer opløsningen for den digitale elevationsmodel (DEM), som benyttes til at oprette udsigtsområderne.

Hvis feltet Brug aktuel kortudstrækning er markeret, er det kun de observationspunkter, der er synlige inden for den aktuelle kortudstrækning, der analyseres. Hvis markeringen fjernes, analyseres alle observationspunkter i inputlaget, også selvom de er placeret uden for den aktuelle kortudstrækning.

## Punktobjekter, der repræsenterer observationspunkter

Punktobjekter, der skal bruges som observationspunkter.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

## Højde på observationspunkter

Dette er højden over jorden for dine observationspunkter. Standardværdien er en persons omtrentlige gennemsnitshøjde.

## Højden af andre objekter på jorden

Dette er højden på strukturer eller mennesker på jorden, der bruges til at fastsætte synligheden. Det resulterende udsigtsområde er de områder, hvor et observationspunkt kan se disse andre objekter. Det omvendte er også sandt: de andre objekter kan se observationspunktet.

- Hvis dine observationspunkter repræsenterer vindmøller, og du ønsker at finde ud af, hvorfra mennesker, der står på jorden, kan se vindmøllerne, skal du angive gennemsnitshøjden for en person (ca. 1,83 meter). Resultatet er de områder, hvorfra en person, der står på jorden, kan se vindmøllerne.
- Hvis dine observationspunkter repræsenterer brandtårne, og du ønsker at finde ud af, hvilke brandtårne der kan se en røgsøjle med en højde på 6 meter eller mere, skal du indtaste 6 meter som højde. Resultatet er de områder, hvor en person i et brandtårn kan se en røgsøjle på mindst 6 meter.
- Hvis dine observationspunkter repræsenterer naturskønne udsigtspunkter langs med veje og stier, og du ønsker at finde ud af, hvorfra vindmøller med en højde på 120 meter eller mere kan ses, skal du indtaste 120 meter som højde. Resultatet er de områder, hvor en person, der står på et naturskønt udsigtspunkt, kan se en vindmølle med en højde på mindst 120 meter.
- Hvis dine observationspunkter repræsenterer naturskønne udsigtspunkter, og du ønsker at finde ud af, hvor stort et område på jorden, der kan ses af personer, som står på udsigtspunktet, skal du indtaste "0". Resultatet er de områder, der kan ses fra det naturskønne udsigtspunkt.

## Maksimal visningsafstand

Dette er en grænseafstand, hvor beregningen af synlige områder stopper. Ud over denne afstand er det umuligt at vide, om observationspunkterne eller de andre objekter kan se hinanden. Høje værdier forøger beregningstiden. Den maksimalt tilladte værdi er 31 miles (50 kilometer).

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.