## Summeeri lähedusest

##

See tööriist arvutab ja summeerib esimeses sisendkihis asuvatest objektidest kindlale kaugusele jäävad objektid. Vahemaad saab mõõta nii sirgjoonelise vahemaana kui ka valitud liikumisviisi alusel. Liikumisviisid on sõiduvahemaa, sõiduaeg, autoveo sõiduvahemaa, autoveo sõiduaeg, kõndimisvahemaa või kõndimisaeg. Seejärel arvutatakse lähedalasuvate objektide statistika. Näited:

- Uue kaupluse jaoks plaanitud asukohast viie minuti sõiduaja raadiuses asuvate elanike arv.
- Maanteedelt mahasõitude arvestamine uue kaubanduskeskuse planeerimisel ühe kilomeetri raadiuses.

Kui ruut Kasuta praegust kaardi ulatust on märgitud, analüüsitakse üksnes neid sisendkihi ja summeeritava kihi objekte, mis on kaardil praegu nähtavad. Kui see ruut on märkimata, analüüsitakse kõiki sisendkihi ja summeeritava kihi objekte ka siis, kui neid pole praegu kaardil näha.

## Vali kiht, millest alates mõõdetakse vahemaid kihi objektide summeerimiseks

Punkti-, joone- või alakiht, mida kasutatakse ligiduses olevate objektide summeerimisel alguspunktina.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

Kaasata saab kuni 1000 objekti selle kihi kohta.

## Vali kiht summeerimiseks

Summeeritakse selle kihi objektid, mis asuvad ülalpool määratud kihi objektidest teatud kindlal kaugusel.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Summeeri lähimad objektid, kasutades

Siin saate määratleda, millist vahemaa mõõtmise viisi soovite kasutada: kas sirgjoonelist (lineaarset) vahemaad või valitud liikumisviisi. Liikumisviise saab kasutada üksnes juhul, kui teie esimene sisendkiht (kiht, millest alates mõõdetakse vahemaid) sisaldab punkte. Lubatud liikumisviisid määrab teie asutuse administraator. Liikumisviisi kasutamisel mõõdetakse vahemaad piki maanteid või jalgteid ning arvesse võetakse kehtivad reeglid (nt ühesuunalised teed, keelatud pöördeid jne). Sõiduaeg, sõiduaeg maakohas ja autoveo sõiduaeg arvestavad teie valitud sõidukiirustega, olgu siis reaalajas liikluse või tüüpiliste liiklusolude korral. Reaalajas liikluse kiirused kogutakse andurite väärtuste põhjal, tüüpilised kiirused on arvutatud ajalooliste keskmiste põhjal.

Sisestada saab ka mitu vahemaad. Summeeritakse objektid, mis asuvad sisestatud vahemaa piirides.

Ruudu Tagasta piiratud alad märkimisel tagastatakse määratud vahemaamõõtmise kaudu määratletud aladega tulemkiht. Tulemkiht sisaldab kogu taotletud summeeritud teavet. Kui kasutate näiteks lähedalasuvate punktide summeerimisel seade Joone vahemaa väärtusena 10 km, sisaldab tulemkiht sisestatud objektidest 10 km raadiuses asuvaid alasid ning kogu summeeritud teavet (nt punktide arvu ja täiendavat statistikat). Kui see ruut märkimata jätta, tagastab tulemkiht esimese sisendkihiga samad objektid koos kogu taotletud kokkuvõtteteabega.

## Lisa summeerimiseks kihi statistika

Soovi korral saate statistikat arvutada lähedalasuvate punktide suvaliste arvatribuutide alusel.

Kui ruut Punktide arv on märgitud, arvutatakse lähedalasuvate punktide koguarv. Lisaks saate arvutada lähedalasuvate punktide arvuliste väljade statistika.

- Summa – määratud välja koguväärtus.
- Keskmine – määratud välja keskväärtus.
- Miinimum – määratud välja väikseim väärtus.
- Maksimum – määratud välja suurim väärtus.
- Standardhälve – määratud välja väärtuste standardhälve.

## Lisa summeerimiseks kihi statistika

Soovi korral saate statistikat arvutada lähedalasuvate joonte suvaliste arvatribuutide alusel.

Kui ruut Kogupikkus on märgitud, arvutatakse lähedalasuvate joonte kogupikkus. Lisaks saate arvutada lähedalasuvate joonte arvuliste väljade statistika.

- Summa – määratud välja koguväärtus.
- Keskmine – määratud välja keskväärtus.
- Miinimum – määratud välja väikseim väärtus.
- Maksimum – määratud välja suurim väärtus.
- Standardhälve – määratud välja väärtuste standardhälve.

## Lisa summeerimiseks kihi statistika

Soovi korral saate statistikat arvutada lähedalasuvate alade suvaliste arvatribuutide alusel.

Kui ruut Kogupindala on märgitud, arvutatakse lähedalasuvate objektide kogupindala. Lisaks saate arvutada lähedalasuvate objektide arvuliste väljade statistika.

- Summa – määratud välja koguväärtus.
- Keskmine – määratud välja keskväärtus.
- Miinimum – määratud välja väikseim väärtus.
- Maksimum – määratud välja suurim väärtus.
- Standardhälve – määratud välja väärtuste standardhälve.

## Lisa summeerimiseks kihi statistika

Pärast summeritava kihi valimist saate soovi korral arvutada lähedalasuvate punktide, joonte või pindade mis tahes numbriliste atribuutide statistika.

- Summa – määratud välja koguväärtus.
- Keskmine – määratud välja keskväärtus.
- Miinimum – määratud välja väikseim väärtus.
- Maksimum – määratud välja suurim väärtus.
- Standardhälve – määratud välja väärtuste standardhälve.

Olenevalt summeritavate objektide tüübist saate arvutada lähedalasuvate punktide koguarvu, lähedalasuvate joonte kogupikkuse või lähedalasuvate pindobjektide kogupindala.

## Vali väli, mille järgi rühmitada

See on lähedalasuvate objektide atribuut, mida saate kasutada iga kordumatu atribuudiväärtuse statistika arvutamiseks. Oletagem näiteks, et teie esimene sisendkiht (kiht, millest alates mõõdetakse vahemaid) sisaldab vabu maaüksusi müügiks ja lähedalasuvad objektid on ehitiste piirjooned. Üks neist ehitiste kontuuride atribuutidest on UseType, mis sisaldab mõnda sellist väärtust nagu ELUHOONE, TÖÖSTUSHOONE, TOOTMISHOONE, AVALIK HOONE jne. Kui soovite lähemalt analüüsida iga vaba maaüksuse läheduses asuvate hoonete kasutustüüpe, võite arvutada kõigi vabadest maaüksustest 2 km raadiuses asuvate ehitiste kasutustüüpide kogupindala, kasutades rühmitamise aluseks atribuuti UseType. Tulemkihi hüpikaknas kuvatakse iga rühma statistika ja lähedalasuvate objektide arv.

## Lisa vähemus, enamus

Kui valite välja, mille alusel rühmitada, on see ruut lubatud. Kui soovite välja selgitada, millised atribuudiväärtused on teie määratud vahemaa või aja puhul igas grupis vähemuses (kõige vähem domineerivad) või enamuses (kõige rohkem domineerivad), märkige ruut Lisa vähemus, enamus. Ruudu Lisa vähemus, enamus märkimisel lisatakse tulemkihile kaks uut välja. Kui märgite ka ruudu Lisa protsendid, lisatakse tulemkihile veel kaks välja, mis sisaldavad iga rühma kohta vähemuse ja enamuse atribuudiväärtuste protsente.

- Lähedalasuvate punktide summeerimisel arvutatakse vähemuse ja enamuse väärtused teie määratud vahemaa või aja punktide arvu järgi.
- Lähedalasuvate joonte summeerimisel arvutatakse vähemuse ja enamuse väärtused teie määratud vahemaa või aja joonte pikkuste alusel.
- Lähedalasuvate alade summeerimisel arvutatakse vähemuse ja enamuse väärtused teie määratud vahemaa või aja alade alusel.

## Lisa protsendid

Kui valite välja, mille alusel rühmitada, on see ruut lubatud. Valige Lisa protsendid, kui soovite igas rühmas leida iga atribuudiväärtuse protsendi. Tulemtabelile lisatakse uus väli, mis sisaldab igas rühmas kõigi atribuudiväärtuste protsente. Kui märgite ka ruudu Lisa vähemus, enamus, lisatakse tulemkihile kaks täiendavat välja, mis sisaldavad iga rühma kohta vähemuse ja enamuse atribuudiväärtuste protsente.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.