## Izvedi nove lokacije

##

Ovaj alat izvodi nove geoobjekte u području proučavanja koji zadovoljavaju niz kriterija koji odredite. Ti se kriteriji mogu temeljiti na atributnim upitima (npr. parcele koje su prazne) i prostornim upitima (npr. parcele koje su unutar poplavnih zona).

Ako je označena opcija Upotrijebi trenutačni obuhvat karte, analizirat će se samo geoobjekti koji su vidljivi unutar trenutačnog obuhvata karte. Ako opcija nije označena, analizirat će se svi geoobjekti, čak i ako se nalaze izvan trenutačnog obuhvata karte.

## Izvedi nove lokacije koje odgovaraju sljedećem(im) izrazu(ima)

Kliknite na gumb Dodaj izraz za definiranje izraza. Možete dodati više izraza. Nakon što unesete izraze i kliknete na gumb Pokreni analizu, geoobjekti u vašem sloju za analizu filtrirat će se kroz sve izraze. Dijelovi geoobjekata koji zadovoljavaju sve izraze pišu se na sloj rezultata.

Dvije su osnovne vrste izraza koje možete stvoriti; atributi i prostorni. Izrazi atributa upiti su o vrijednostima polja, primjerice `gdje je naziv „San Francisco”`. Četiri su vrste prostornih izraza:

- unutar udaljenosti od: dijelovi geoobjekta unutar udaljenosti od geoobjekta u drugom sloju. Na primjer, pronađi dijelove parcela koji su unutar 500 metara od rijeke Los Angeles.
- potpuno sadrži: geoobjekt mora sadržavati čitav geoobjekt u drugom sloju. Na primjer, pronađi slivove koji potpuno sadrže parcele predviđene za industrijsku uporabu. Nijedan dio parcele ne smije biti izvan sliva.
- potpuno unutar: geoobjekt mora biti potpuno okružen geoobjektom u drugom sloju. Na primjer, pronađi školske okruge koji su potpuno unutar granica grada. Nijedan dio školskog okruga ne smije biti izvan granica grada.
- presjek: geoobjekt ili dijelovi geoobjekta moraju se preklapati ili sjeći s geoobjektom u drugom sloju. Na primjer, pronađi opožarena područja izgorene vegetacije u nacionalnom parku. Opožarena područja izvan granica nacionalnog parka neće biti uključena.

Svaki prostorni izraz ima odgovarajuću negaciju; nije unutar udaljenosti od, ne sadrži potpuno, nije potpuno unutar i ne siječe se.

## Naziv sloja rezultata

Ovo je naziv sloja koji će se stvoriti u dijelu Moj sadržaj i dodati karti. Zadani naziv temelji se na nazivu alata i nazivu sloja unosa. Ako sloj već postoji, od vas će se zatražiti da unesete drugi naziv.

Upotrebom padajućeg izbornika Spremi rezultat u možete odrediti naziv mape u dijelu Moj sadržaj gdje će se spremiti rezultat.