## Geokoodaa sijainnit taulukosta

##

Geokoodaus on keino muuntaa osoitteet koordinaateiksi. Tämä työkalu muuntaa taulukon, CSV-tiedoston tai Excel-tiedoston osoitteet kohdekarttatasoksi tai tulosaineistotiedostoksi, jossa koordinaatit ovat lisäsarakkeissa.

## Valitse syöteaineistotaulukko

Geokoodattavat osoitteet sisältävä syöteaineistotaulukko. Syöteaineiston on oltava taulukko, CSV-tiedosto tai Excel-tiedosto.

## Valitse paikannin

Valitse geokoodauksessa käytettävä paikannuspalvelu. Jos paikannuspalvelua, jota haluat käyttää, ei näy avattavassa valikossa, ota yhteys pääkäyttäjään ja pyydä häntä määrittämään paikannuspalvelu erägeokoodausta varten.

## Maa

Jos kaikki osoitteesi ovat yhdestä maasta, voit varmistaa mahdollisimman tarkat tulokset valitsemalla kyseisen maan. Jätä muussa tapauksessa tämä parametri tyhjäksi.

## Valitse aineistokentät

Paikannuspalvelu edellyttää, että aineisto sisältää tietyt kentät, kuten osoitteen, kaupungin, osavaltion ja postinumeron. Täsmäytä syöteaineistotiedoston tai -taulukon tietokentät paikantimen edellyttämiin kenttiin avattavan valikon ruutujen avulla. Mitä useamman kentän täsmäytät, sitä tarkemmat tulokset saat. Jos syöteaineistotaulukon aineisto on yhdessä sarakkeessa, valitse Yksi kenttä ja valitse tietokenttä avattavasta valikosta. Muussa tapauksessa valitse Useita kenttiä ja täsmäytä asianmukaiset paikantimen kentät taulukon useita kenttiä sisältäviin sarakkeisiin.

## Valitse tulosaineiston muoto

Tulosaineiston tulosten muoto. Jos luot kohdepalvelun, syöteaineistotaulukon osoitteet lisätään karttaan pistekohteiden karttatasona. CSV- ja XLS-vaihtoehdot lisäävät geokoodaustyön tulosten tiedostot Oma sisältö -kohtaan, kun työ on valmistunut.

## Tuloksen nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.