## Unificare straturi tematice

##

Acest instrument copiază obiecte spaţiale din două straturi tematice într-un strat tematic nou. Straturile tematice de unificat trebuie să conţină toate aceleaşi tipuri de obiecte spaţiale (puncte, linii sau suprafeţe). Puteţi controla modul în care câmpurile din straturile tematice de intrare sunt unificate şi copiate. De exemplu:

- Am trei straturi tematice pentru Anglia, Ţara Galilor şi Scoţia şi doresc un singur strat tematic al Marii Britanii.
- Am 12 straturi tematice şi fiecare conţine informaţii despre parcele pentru diviziuni teritoriale învecinate. Vreau să le îmbin într-un singur strat tematic, păstrând doar câmpurile care au acelaşi nume şi acelaşi tip în cele 12 straturi tematice de intrare.

Dacă se bifează Utilizare extindere curentă a hărţii, vor fi unificate numai obiectele spaţiale vizibile în extinderea curentă a hărţii. Dacă nu se bifează, toate obiectele spaţiale din ambele straturi tematice vor fi unificate, chiar dacă se află în afara extinderii curente a hărţii.

## Alegere strat tematic

Obiectele spaţiale punctuale, liniare sau de suprafaţă care vor fi unificate cu stratul tematic specificat mai jos.

## Alegeţi stratul tematic pentru unificare

Alegeţi stratul tematic de unificat cu primul strat tematic.

## Modificare câmpuri care se unifică

În mod implicit, toate câmpurile pentru ambele intrări vor fi transpuse la ieşire. Puteţi modifica modul în care câmpurile sunt transpuse la ieşire după cum urmează:

- Redenumire—Câmpul va fi redenumit la ieşire.
- Eliminare—Câmpul va fi eliminat din ieşire.
- Corelare—Numele câmpurilor sunt făcute echivalente. Valorile câmpului dintr-un strat tematic de unificat for fi copiate în câmpul de ieşire corelat.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.