## Laske uudet sijainnit

##

Tämä työkalu laskee tutkittavalle alueelle uusia kohteita, jotka vastaavat määrittämiäsi kriteereitä. Kriteereitä voivat olla attribuuttikyselyt (esimerkiksi vapaat kiinteistöt) tai sijaintikyselyt (esimerkiksi tulva-alueilla sijaitsevat kiinteistöt).

Jos vaihtoehto Käytä nykyistä karttalaajuutta on valittuna, toiminto analysoi vain nykyisessä karttalaajuudessa näkyvissä olevat kohteet. Jos asetus ei ole valittuna, kaikki kohteet analysoidaan, vaikka ne eivät kuuluisi nykyiseen karttalaajuuteen.

## Johda uudet sijainnit, jotka vastaavat seuraavia lausekkeita

Lisää ehtolauseke napsauttamalla Lisää ehtolauseke -painiketta. Voit lisätä useita lausekkeita. Kun olet lisännyt ehtolausekkeet ja napsauttanut Suorita analyysi -painiketta, analyysitason kohteet suodatetaan määritettyjen ehtolausekkeiden perusteella. Ne kohteet, jotka täyttävät kaikkienehtolausekkeiden ehdot, kirjoitetaan tulostasoon.

Voit luoda kahdenlaisia ehtolausekkeita: attribuuttilausekkeita ja sijaintilausekkeita. Attribuuttilausekkeet kyselevät kenttien arvoja, esimerkiksi `missä nimi on ’San Francisco’`. Sijaintilausekkeita on neljää tyyppiä:

- etäisyydellä: Kohteen osat, jotka ovat annetulla etäisyydellä toisen tason kohteesta. Voit esimerkiksi etsiä kiinteistöjen osat, jotka ovat 500 metrin etäisyydellä Los Angeles -joesta.
- sisältää kokonaan: Kohteen on sisällettävä toisen tason kohde kokonaan. Voit esimerkiksi etsiä valuma-alueet, jotka sisältävät kokonaisia teollisuuskäyttöön kaavoitettuja kiinteistöjä. Mikään kiinteistön osa ei saa olla valuma-alueen ulkopuolella.
- kokonaan sisällä: Kohteen on oltava täysin toisen tason kohteen ympäröimä. Voit esimerkiksi etsiä koulupiirejä, jotka ovat kokonaan kaupungin rajojen sisäpuolella. Mikään koulupiirin osa ei saa olla kaupungin rajojen ulkopuolella.
- leikkaus: kohteen tai kohteen osien on oltava päällekkäisiä toisen karttatason kohteen kanssa tai leikattava se. Etsi esimerkiksi kansallispuistosta useiden palojen aiheuttamia palaneita kasvillisuusalueita. Puiston rajojen ulkopuolelle jääviä palaneita alueita ei oteta huomioon.

Kullakin sijaintilausekkeella on vastaava negaatio: ei ole etäisyydellä, ei sisällä kokonaan, ei ole kokonaan sisällä ja ei leikkaa.

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.