## Pronađi postojeće lokacije

##

Ova alatka selektuje postojeće geoobjekte u vašoj oblasti ispitivanja koji ispunjavaju seriju kriterijuma koje navedete. Ovi kriterijumi mogu da budu zasnovani na atributnim upitima (na primer, parcele koje su prazne) i prostornim upitima (na primer, na rastojanju od jedne milje od reke).

Ako je opcija Koristi trenutni obuhvat mape izabrana, biće analizirani samo oni geoobjekti u ulaznom sloju koji su vidljivi unutar trenutnog obuhvata mape. Ako nije izabrana, analiziraće se svi geoobjekti, čak i ako su izvan trenutnog obuhvata mape.

## Odaberite sloj koji sadrži geoobjekte koje želite da pronađete koristeći atribut i prostorne upite

Tačkasti ili linijski sloj ili sloj oblasti za koji želite da pronađete geoobjekte na osnovu kombinacije atributnih i prostornih upita navedenih ispod.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Napravite upit da biste pronašli geoobjekte

Kliknite na dugme Dodaj izraz da biste definisali izraz. Možete da dodate više izraza. Nakon što unesete izraz i kliknete na dugme Pokreni analizu, geoobjekti u vašem ulaznom sloju biće filtrirani kroz svaki izraz. Oni geoobjekti koji zadovoljavaju sve izraze upisuju se u sloj sa rezultatima.

Postoje dva osnovna tipa izraza koje možete da kreirate: atributni i prostorni. Atributni izrazi su upiti nad vrednostima polja, kao što je `gde je ime ‘San Francisko’`. Postoje četiri tipa prostornih izraza:

- unutar razdaljine: geoobjekat mora da bude unutar razdaljine od geoobjekta na drugom sloju. Na primer, pronađite parcele koje su na razdaljini od najviše 500 metara od reke Los Anđeles.
- sadrži potpuno: geoobjekat mora da sadrži čitav geoobjekat iz drugog sloja. Na primer, pronađite vododelnice koje potpuno sadrže parcele zonirane za industrijsku upotrebu. Nijedan deo parcele ne sme da bude izvan vododelnice.
- potpuno unutar: geoobjekat mora potpuno da bude okružen geoobjektom iz drugog sloja. Na primer, pronađite školske distrikte koji su potpuno unutar granica grada. Nijedan deo školskog distrikta ne sme da bude izvan granica grada.
- preseca: geoobjekat sadrži deo geoobjekta iz drugog sloja. Na primer, pronađite parcele koje presecaju reke. Bilo koji deo reke koji prolazi kroz parcelu ili dodiruje granicu parcele preseca parcelu.

Svaki prostorni izraz ima odgovarajuću negaciju; nije unutar razdaljine, ne sadrži potpuno, nije potpuno unutar i ne preseca.

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, bićete upitani da unesete drugi naziv.

Koristeći padajuće polje Sačuvaj rezultat u možete da navedete ime fascikle u Mom sadržaju u kojoj će rezultat biti sačuvan.