## Rasti karštuosius taškus

##

Rasti karštuosius taškus įrankis aptiks statistiškai reikšmingas elementų sankaupas duomenyse.

- Ar jūsų taškai (nusikaltimai, medžiai, avarijos) yra pasiskirstę sankaupomis? Kaip galite įsitikinti?
- Ar iš tikrųjų aptikote statistiškai reikšmingą (didelės apyvartos, mirtingumo ar aukštų įvertinimų) elementų sankaupą, ar pakeistas žemėlapio atvaizdavimas suteiktų papildomos informacijos?

Rasti karštuosius taškus patikimai atsako į šiuos klausimus.

Net ir atsitiktiniai reiškiniai pasiskirsto nežymiomis sankaupomis. Be to, mūsų rega natūraliai bando atpažinti pasikartojimus ar dėsningumus net ten, kur jų nėra. Taigi, gali būti pakankamai sudėtinga nustatyti, ar duomenų elementai yra pasiskirstę atsitiktinai, ar vis dėlto galima aptikti tam tikrus vidinius dėsningumus. Štai kodėl tyrinėtojai naudoja tokius analizės metodus kaip karštųjų taškų paieška (Getis-Ord Gi*), kad galėtų apskaičiuoti pasiskirstymo dėsningumus. Statistiškai reikšmingų sankaupų nustatymas leidžia gauti labai vertingos informacijos. Žinant, kur ir kada susidaro duomenų elementų sankaupos, galima kurti prielaidas apie procesus, lemiančius tokį išsidėstymą. Žinant, kad vagystės iš butų dažniau įvyksta tam tikruose rajonuose, svarbu, kad galima kurti efektyvesnes prevencijos programas, paskirstyti ribotus policijos išteklius, inicijuoti stebėjimo programas, įgalinti išsamius nusikaltimų tyrimus arba nustatyti potencialius įtariamuosius.

## Pasirinkite sluoksnį, kuriam norėsite apskaičiuoti karštuosius taškus

Taškų arba plotų sluoksnis, kuriame bus ieškoma karštųjų ir šaltųjų taškų.

## Raskite didelių ir mažų reikšmių sankaupas

Ši analizė parodo, kur yra didelių ir mažų reikšmių sankaupos.

Jei jūsų duomenys yra taškai ir jūs pasirinksite parinktį Skaičiuoti, šis įrankis įvertins erdvinį taškinių elementų išsidėstymą tam, kad atsakytų į klausimą, kuriose vietose taškai išsidėstę sankaupomis, o kur ne.

Jei pasirinksite lauką, šis įrankis įvertins reikšmių, susijusių su kiekvienu elementu, erdvinį išsidėstymą, kad atsakytų į klausimą, kur yra didelių ir mažų reikšmių sankaupos.

## Skaičiuoti taškus, patenkančius į

Pagal nutylėjimą, remiantis jūsų taškų duomenimis, bus skaičiuojami taškai, patenkantys į įrankio sukurtą tinklą. Taip pat galite pasirinkti skaičiuoti taškus šešiakampiame tinklelyje arba pateikti plotų sluoksnį (pavyzdžiui, administracinio suskirstymo ribų, savivaldybių, seniūnijų, gyvenviečių), kad atsakytumėte į klausimą: ar yra vietų su statistiškai reikšmingomis erdvinėmis didelių arba mažu taškų reikšmių sankaupomis, atsižvelgiant į taškų, patenkančių į kiekvieną ploto elementą, skaičių?

## Nurodykite, kur yra galimi taškai

Nubrėžkite arba pateikite sluoksnį, nurodantį, kur įvykiai galimi, kad atsakytumėte į klausimą: Ar šiuose plotuose yra vietų su neįprastai didelėmis ar mažomis taškų koncentracijomis?

Nubrėžti arba nurodyto sluoksnio plotiniai objektai apibrėš tokių įvykių ribas. Norėdami nubrėžti šiuos plotus, spustelėkite brėžimo mygtuką, tada spustelėkite vietą žemėlapyje, kur norite sukurti plotą. Jei norite nubrėžti papildomų plotų, spustelėkite brėžimo mygtuką dar kartą, tada spustelėkite vietą žemėlapyje ir tęskite.

## Dalinti iš

Kartais gali prireikti analizuoti dėsningumus, atsirandančius dėl esamų pasiskirstymų. Pavyzdžiui, jei jūsų taškai vaizduoja nusikaltimus, jų skaičių padaliję iš viso gyventojų skaičiaus, gausite vienam žmogui tenkančių nusikaltimų skaičių. Atributo, iš kurio bus dalinama, pasirinkimas dažnai vadinamas normalizavimu.

Pasirinkus Esri Population, kiekvieno ploto elementai bus papildyti gyventojų skaičiaus reikšmėmis, kurios bus naudojamos kaip atributai, iš kurių dalinama. Ši parinktis naudoja kreditus.

## Keisti parinktis

Šis įrankis ras optimalius parametrus, skirtus Gardelės dydžio ir Atstumo numatytoms reikšmėms, pagrįstoms jūsų duomenų charakteristikomis. Tačiau jei turite išskirtinį Gardelės dydį arba Atstumą, kuris turi prasmę jūsų analizei, parinktį Perrašyti parinktis galima naudoti šioms reikšmėms nustatyti.

Perrašyti parinktis taip pat naudinga vykdant analizę skirtinguose duomenų rinkiniuose, nes leidžia išlaikyti nuoseklias Atstumo ir Gardelės dydžio reikšmes keliuose duomenų rinkiniuose. Tada galite atitinkamai palyginti rezultatus (pavyzdžiui, nutukimo ir diabeto rodiklius arba dviejų skirtingų metų nusikalstamumo lygį).

## Gardelės dydis

Tinklelio gardelių dydis, naudojamas taškams jame skaičiuoti.

Naudojant šešiakampį tinklelį taškams jame skaičiuoti, šis atstumas naudojamas kaip šešiakampių aukštis.

## Atstumas

Kiekvienas elementas analizuojamas greta šių, nurodytu atstumu, esančių elementų kontekste. Įrankis apskaičiuos numatytąjį atstumą už jus arba galite naudoti šią parinktį konkrečiam atstumui, turinčiam prasmę analizei, nustatyti.

Pavyzdžiui, jei analizuojate važinėjimą į darbą arba, pavyzdžiui, žinote, kad kelionė į darbą sudaro vidutiniškai 15 mylių, analizėje galite naudoti 15 mylių atstumą.

## Rezultatų sluoksnio pavadinimas

Pateikite pavadinimą sluoksnio, kuris bus sukurtas Turinyje bei pridėtas žemėlapyje. Gautame sluoksnyje matysite statistiškai reikšmingas dideles ir mažas reikšmių sankaupas ar taškų skaičius. Jei toks sluoksnio pavadinimas jau egzistuoja, turėsite jį pakeisti.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.