## Interpoloi pisteet

##

Tämän työkalun avulla voit ennustaa uusien sijaintien arvoja perustuen mittauksiin kokoelmasta pisteitä. Työkalu käyttää pistetietoja ja jokaisen pisteen arvoja ja palauttaa niiden avulla ennustettujen arvojen rasterin:

- Ilmanlaadun valvonta-alueella on antureita, jotka mittaavat saastetasoja. Interpoloi pisteet -työkalua voidaan käyttää saatetasojen ennustamiseen sijainneissa, joihin antureita ei ole sijoitettu. Tällaisia sijainteja voivat olla esimerkiksi koulut, sairaat ja muut riskiväestöjen sijainnit.
- Ennusta raskasmetallipitoisuuksia viljakasveissa yksittäisistä kasveista otettujen näytteiden perusteella.
- Ennusta maaperän ravinnepitoisuuksia (typpi, fosfori, kalium jne.) ja muita indikaattoreita (kuten sähkönjohtavuutta) tutkittaessa niiden suhdetta satoon ja määritettäessä tarkkoja lannoitemääriä pellon kullekin alueelle.
- Ilmatieteelliset sovellukset, joihin sisältyy lämpötilojen, sademäärien ja niihin liittyvien muuttujien (kuten happosateen) ennustamista.

## Valitse pistekarttataso, joka sisältää tunnettujen arvojen sijainnit

Pistekerros, joka sisältää pisteet, joiden arvot on mitattu.

## Valitse interpolointikenttä

Valitse kenttä, jonka arvot haluat interpoloida. Kentän arvon pitää olla numero.

## Optimointiperuste

Valitse, suositko nopeutta vai tarkkuutta.

Tarkkojen ennusteiden laskeminen kestää kauemmin. Tämä parametri muuttaa useiden muiden Interpoloi pisteet -parametrien oletusarvoja, jotta voidaan optimoida laskennan nopeus, tulosten tarkkuus tai kumpikin. Työkalu optimoi oletusarvoisesti kummankin.

## Muunna tiedot normaalijakaumaksi

Valitse, muunnetaanko tiedot normaalijakaumaa vastaaviksi.

Interpolointi on kaikkein tarkinta tiedoille, jotka noudattavat normaalia (kellon muotoista) jakaumaa. Jos tietosi eivät vastaa normaalijakaumaa, sinun on muunnettava tiedot.

## Paikallisten mallien koko

Interpoloi pisteet toimii siten, että se luo paikalliset interpolointimallit, jotka sekoitetaan yhteen niin, että saadaan lopullinen ennustekartta. Tämä parametri määrää, miten monta pistettä kuhunkin paikalliseen malliin sisältyy. Pienemmät arvot tekevät tuloksista paikallisempia ja voivat tuoda esiin pienen mittakaavan vaikutuksia, mutta ne voivat heikentää hiukan laskelmien vakautta. Suuremmat arvot ovat vakaampia, mutta osa paikallisista vaikutuksista voi puuttua.

Arvo voi olla 30–500, mutta tyypilliset arvot ovat 50–200.

## Naapurien määrä

Ennusteet lasketaan vierekkäisten pisteiden perusteella. Tämä parametri määrää, miten montaa pistettä laskennassa käytetään. Suuremman vierekkäisten pisteiden määrän käyttäminen tekee yleensä tuloksista tarkempia, mutta se pidentää tulosten laskemiseen tarvittavaa aikaa.

Tämä arvo voi olla 1–64, mutta tyypilliset arvot ovat 5–15.

## Tulosaineiston solukoko

Anna tulosaineiston rasterien solun koko ja yksikkö.

Käytettävissä olevat yksiköt ovat jalka, maili, metri ja kilometri.

## Tulosaineiston ennustevirhe

Valitse, haluatko luoda keskivirheiden rasterin ennustetuille arvoille.

Keskivirheet ovat hyödyllisiä, koska ne antavat tietoja ennustettujen arvojen luotettavuudesta. Hyvä muistisääntö on, että oikea arvo sijoittuu ennustetun arvon kahden keskivirheen väliin 95 prosentin todennäköisyydellä. Oletetaan, että uuden sijainnin ennustettu arvo on 50 ja keskivirhe 5. Tämä tarkoittaa, että työkalu ennustaa oikean arvon olevan 50 kyseisessä sijainnissa, mutta arvo voisi perustellusti olla matalimmillaan 40 tai korkeimmillaan 60. Voit laskea luottamusvälin kertomalla keskivirheen ensin kahdella. Kun lisäät tämän arvon ennustettuun arvoon, saat alueen ylärajan, ja kun vähennät arvon ennustetusta arvosta, saat alueen alarajan.

## Tulostason nimi

Sen karttatason nimi, joka luodaan Oma sisältö -kohtaan ja lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.