## Interpolér punkter

##

Dette værktøj giver dig mulighed for at forudsige værdier på nye placeringer baseret på målinger fra en samling af punkter. Værktøjet tager punktdata med værdier for hvert punkt og returnerer en raster med forudsagte værdier.

- Et distrikt, hvor luftkvaliteten er et problem, har sensorer til måling af forureningsniveauer. Interpol\ér punkter kan anvendes til at forudsige forureningsniveauer på steder, som ikke har sensorer, f.eks. steder med befolkninger i farezonen – skoler eller hospitaler.
- Du kan forudsige metalkoncentrationer i afgrøder på basis af stikprøver taget fra individuelle planter.
- Du kan forudsige ernæringsniveauer i jord (nitrogen, fosfor, potassium osv.) og andre indikatorer (f.eks. elektrisk ledeevne), så deres relation til udbyttet kan studeres, og der kan doseres præcise mængder gødning forskellige steder på marken.
- Meteorologiske formål omfatter forudsigelse af temperaturer, nedbør og tilknyttede variabler, f.eks. syreregn.

## Vælg det punktlag, der indeholder steder med kendte værdier

Punktlaget indeholder de punkter, hvor værdierne er blevet målt.

## Vælg felt, der skal interpoleres

Vælg det felt, der indeholder de værdier, som du vil interpolere. Feltet skal være numerisk.

## Optimér for

Angiv, hvad du foretrækker: hastighed kontra præcision.

Mere præcise forudsigelser tager længere tid at beregne. Denne parameter ændrer standardværdierne for adskillige andre parametre for Interpolér punkter med henblik på at optimere beregningshastigheden, præcisionen af resultaterne eller balancen mellem de to. Værktøjet vil som standard optimere balancen.

## Transformér data til normal distribution

Vælg, om du vil transformere dine data til normal distribution.

Interpolering er mest præcis for data, der følger en normal (klokkeformet) distribution. Hvis dine data ikke ser ud til at være normalt distribueret, bør du udføre en transformation.

## Størrelse på lokale modeller

Interpolér punkter fungerer ved at oprette lokale interpoleringsmodeller, der blandes sammen for at oprette det endelige forudsigelseskort. Denne parameter styrer, hvor mange punkter der indeholdes i den enkelte lokale model. Mindre værdier vil gøre resultaterne mere lokale og kan afsløre virkninger i lille skala, men dette kan også introducere noget ustabilitet i beregningerne. Større værdier vil være mere stabile, men dette vil ekskludere nogle lokale virkninger.

Værdien kan strække sig fra 30 til 500, men de typiske værdier ligger mellem 50 og 200.

## Antal naboer

Forudsigelser beregnes på baggrund af nabopunkter. Denne parameter styrer, hvor mange punkter der skal bruges til beregningen. Anvendelse af et større antal nabopunkter vil generelt give mere præcise resultater, men det kan tage længere tid at beregne resultaterne.

Denne værdi kan strække sig fra 1 til 64, men de typiske værdier ligger mellem 5 og 15.

## Størrelse på outputcelle

Angiv cellestørrelse og enheder for output-rasterdata.

De tilgængelige enheder er fod, miles, meter og kilometer.

## Output af forudsigelsesfejl

Vælg, om du vil oprette en raster med standardfejl for de forudsagte værdier.

Standardfejl er nyttige, fordi de giver oplysninger om de forudsagte værdiers pålidelighed. En enkel tommelfingerregel er, at den sande værdi falder inden for to standardfejl i den forudsagte værdi 95 % af tiden. Lad os antage, at en ny placering får en forudsagt værdi på 50 med en standardfejl på 5. Det betyder, at værktøjets bedste gæt er, at den sande værdi på stedet er 50, men den kan nemt være helt nede på 40 eller helt oppe på 60. For at beregne dette interval af rimelige værdier skal standardfejlen ganges med 2, og denne værdi skal lægges til den forudsagte værdi for at få den øvre ende af intervallet og trækkes fra den forudsagte værdi for at få den nedre del af intervallet.

## Navn på resultatlag

Navnet på det lag, som oprettes under Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.