## Flet lag

##

Dette værktøj kopierer objekter fra to lag til ét nyt lag. Lagene, der skal flettes, skal indeholde de samme objekttyper (punkter, linjer eller områder). Du bestemmer, hvordan felter fra inputlagene skal samles og kopieres. For eksempel:

- Jeg har tre lag for England, Wales og Skotland, og jeg vil gerne have et enkelt lag for Storbritannien.
- Jeg har 12 lag, og hvert lag indeholder parcel-information for tilstødende distrikter. Jeg vil gerne lægge dem sammen til et enkelt lag og kun bevare de felter, der har sammen navn og type i de 12 input-lag.

Hvis feltet Brug aktuel kortudstrækning er markeret, flettes kun de objekter, der er synlige inden for den aktuelle kortudstrækning. Uden markering flettes alle objekter i begge lag, selv om de ligger uden for den aktuelle kortudstrækning.

## Vælg lag

De punkt-, linje eller områdeobjekter, som skal flettes med det lag, der er angivet nedenfor.

## Vælg det lag, der skal flettes

Vælg det lag, der skal flettes med det første lag.

## Redigér flettefelter

Som standard overføres alle felter fra begge input til outputtet. Du kan ændre måden, som felterne overføres til outputtet på, på følgende måde:

- Omdøb – Feltet omdøbes på outputtet.
- Fjern – Feltet fjernes fra outputtet.
- Ens – Feltnavnene bliver ens. Værdier for felter fra laget, der skal flettes, kopieres til det tilsvarende outputfelt.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.